ভেবেচিন্তে প্রজ্ঞাপন দিন, নয়তো দেশে নতুন পাগলা গারদ খুলুন | বিশ্ব | DW | 27.05.2020\nগত কয়েকমাসের প্রজ্ঞাপনের অভিজ্ঞতা মোটেই ভালো নয়৷ নানা বিষয়ে প্রজ্ঞাপন জারি হয়েছে, সমালোচনার মুখে কিছু আবার প্রত্যাহারও হয়েছে৷ প্রত্যাহারের সিদ্ধান্ত জনহিতকর ভেবে প্রথমে জারি করা আদেশের কথা ভুলে থাকাই যায়, করোনার এ মহাসংকটের সময় উটকো ঝামেলা এড়ানো গেলে ভালোও লাগে৷ কিন্তু ওই ভালোলাগা মুছে দিতে আরেকটা অনান্তরিক এবং অবিবেচনাপ্রসূত প্রজ্ঞাপনই যথেষ্ট৷ রাত পোহালে সেরকম আরেক প্রজ্ঞাপনের দেখা মেলে কিনা সেই চিন্তা নিশ্চয়ই দেশবাসীকে এখন পেয়ে বসেছে৷\nডয়চে ভেলের কনটেন্ট পার্টনার বিডিনিউজ টোয়েন্টিফোর ডটকম-এর খবর অনুযায়ী, করোনা ভাইরাস মহামারির মধ্যে ঘরে থাকার মেয়াদ আর না বাড়িয়ে আগামী ৩১ মে থেকে ১৫ জুন পর্যন্ত স্বাস্থ্যবিধি মেনে সীমিত পরিসরে অফিস খোলা রাখার সিদ্ধান্ত নিয়েছে সরকার৷ এ সময় সরকারি, আধাসরকারি, স্বায়ত্তশাসিত এবং বেসরকারি প্রতিষ্ঠানগুলো নিজস্ব ব্যবস্থাপনায় সীমিত আকারে চলবে৷\nকিন্তু চলবে কিভাবে? অফিসে যাবেন কিভাবে সবাই? অফিস থেকে প্রতিদিন বাড়ি ফিরবেন কিভাবে? গণপরিবহনও তো আগামী ১৫ জুন পর্যন্ত বন্ধ৷ সরকার যে বলছে ‘নিজস্ব ব্যবস্থাপনায়’, সেভাবে কর্মীদের যাতায়াতের ব্যবস্থা করার সামর্থ্য আছে কয়টি প্রতিষ্ঠানের? এসবের সুনির্দিষ্ট এবং যুক্তিযুক্ত জবাব আমরা পাবো তো? সেই জবাবে সরকারের গণমুখী চিন্তাভাবনা প্রতিফলিত হবে তো?\nবৃহস্পতিবার এক প্রজ্ঞাপনের মাধ্যমে সব বিস্তারিত জানানো হবে বলে জানিয়েছে বিডিনিউজ টোয়েন্টিফোর ডটকম৷ সেখানে গণপরিবহন বন্ধ রেখে সবাইকে স্বাস্থ্য এবং স্বাস্থ্যবিধি ঠিক রেখে নিরাপদে যাতায়াতের একটা উপায় বলে দিলে সবাই নিশ্চয়ই খুশি হবেন৷ আর তা না পারলে দেশে নতুন ‘পাগলা গারদ’ খোলার দরকার হতে পারে৷ করোনার হাত থেকে নিজেকে বাঁচিয়ে প্রতিদিন পথে নানা ধরনের ‘যুদ্ধ’ করে করে কর্মস্থলে যাওয়া, কর্মস্থল থেকে ফেরা; যেতে না পারলে এই দুঃসময়ে বেকার হওয়ার শঙ্কা- সবার পক্ষে এত শারীরিক এবং মানসিক চাপ সহ্য করা তো অসম্ভব!\nঈদযাত্রার কারণে দেশের আনাচে কানাচে করোনা ভাইরাসের সংক্রমণ ছড়িয়ে পড়ার শঙ্কা দেখা দিয়েছে৷ ফলে ভয়াবহ অবস্থা থেকে রক্ষা পেতে হলে যে যেখানেই আছে, সেখানেই তার পরীক্ষার ব্যবস্থা করতে হবে৷ (26.05.2020)\nজাপান এরইমধ্যে করোনা প্রতিরোধে তাদের দেশের বিভিন্ন এলাকায় জারি করা জরুরি অবস্থা প্রত্যাহার শুরু করলেও জাপান ভ্রমণে বাংলাদেশের ওপর নিষেধাজ্ঞা জারি করা করেছে৷ এই নিষেধাজ্ঞা পরবর্তী দুই মাস পর্যন্ত থাকতে পারে৷ (27.05.2020)\nকি-ওয়ার্ডস ছুটি, করোনা ভাইরাস, প্রজ্ঞাপন, বাংলাদেশ, গণপরিবহণ\nলাল, হলুদ জোনে সাধারণ ছুটি 15.06.2020\nলাল ও হলুদ জোনগুলোতে লকডাউনের পর ৩০ জুন পর্যন্ত সাধারণ ছুটিও ঘোষণা করেছে সরকার৷ তবে সবুজ জোনে আগের মতো ‘সীমিত পরিসরে' সব প্রতিষ্ঠান চালু থাকবে বলেও জানানো হয়েছে৷


ধর্মকারী: পুতুলের হক কথা - ২৫\nপুতুলের হক কথা - ২৫\nইবনে ইসহাক রচিত সিরাতে রাসুলুল্লাহ মুসলিম সমাজে রাসুলের জীবনচরিত হিসেবে খুবই সমাদৃত বই। মুসলিম পণ্ডিতগণ বিভিন্ন সময়ে এই বই রেফারেন্স হিসেবে ব্যবহার করেন। এই বইয়ের একটি ঘটনা বলছি।\nসুহাইলি, রর.৭৯: ইউনুছের রেওওয়ায়েত কর্তৃক রেকর্ডকৃত:\nনবী তাঁকে (উম আল-ফজলকে) দেখেন যখন সে তাঁর সামনে হামাগুড়ি দিচ্ছিল। তিনি বলেন,-‘যদি সে বড় হয় এবং আমি তখনও বেঁচে থাকি, আমি তাঁকে বিয়ে করবো’; কিন্তু সে বড় হবার আগেই নবী ইন্তেকাল করেন এবং সুফিয়ান বীণ আল-আসওয়াদ বীণ আব্দুল আসাদ আল-মাখজুমির সাথে তাঁর বিয়ে হয় এবং সুফিয়ানের ঔরসে রিজক এবং লুবাবা নামে দুটি সন্তান জন্মে। (পৃষ্ঠা নং ৩১১)\nপাক্কা মুসলিমের কাছে আমাদের হামাগুড়ি দেয়া শিশুরাও নিরাপদ নয়। এইসব বাচ্চাদের দেখে মুমিনের অন্তরে যৌনক্ষুধা জাগে। তবে বেচারি উম আল-ফজলের ক্ষেত্রে মহানবী উদারতা দেখিয়েছেন, কারণ তিনি ইচ্ছে করলে তৎক্ষণাৎ তাঁকে বিয়ে করতে পারতেন। ইসলামে প্রাপ্তবয়স্ক পুরুষরা দুগ্ধপোষ্য শিশুদের বিয়ে করতে পারে।\nএখন আধুনিক মুসলমান যদি বলে যে, এসব প্রাচীন ঘটনা, এখন আর এমন হয় না, তাহলে কিন্তু একটা কথা আসে। কোরআনকে সর্বকালের জীবনবিধান আর রাসুলের হাদিস যদি হয় চিরদিনের জন্য অনুকরণীয়, তাহলে এসব অবশ্যই ঘটবে। কোরআন আর হাদিস অনুযায়ী এক সহি মুসলমানের ইসলামিক বাংলাদেশের স্বপ্ন কি তারা দেখেন না? তারা কি চান না এই দেশে ইসলামী আইনের শাসন? রাষ্ট্রীয় ব্যবস্থায় যদি ইসলাম আসে তাকে কি কেটে-ছেঁটে বনসাই করে রাখবেন? তা কী করে সম্ভব! আল্লা কি তার অনুমতি দিয়েছে?\nএক পরহেজগার আপাকে তার হাবি সুরা নিসা আয়াত পড়ে শোনায়। আপা পাল্টা আয়াত তন্নতন্ন করে খোঁজে কোরানে। আছে কি এমন কোনো আয়াত, যেটা আপার উপকারে আসবে?\nদিকে দিকে মুমিনারা শরিয়া আইনের জয়গান গাইছে শুনি। এতো সম্মান তারা রাখবে কই? এই আইনের প্রয়োজনীয় কিছু দিক তুলে ধরি:\n১) স্ত্রীর ব্যক্তিগত স্বাস্থ্যের জন্য দরকারি বস্তুসমূহ: স্ত্রী তার কেশবিন্যাসের জন্য তেল, শ্যাম্পু, সাবান, চিরুনি পাবে। (যা সেই শহরে সচরাচর ব্যবহার হয়) স্বামীকে তার স্ত্রীর বগলের দুর্গন্ধ দূর করার জন্য যে সুগন্ধির প্রয়োজন, তা দিতে হবে। যৌনসঙ্গমের পূর্বে ও পরে স্ত্রীর গোসলের যে পানি দরকার, তা স্বামীকে দিতে হবে। সন্তানপ্রসবের পরে রক্ত ধৌত করার জন্য যে পানির প্রয়োজন, তাও স্বামীকে দিতে হবে। এই দু'টি কারণ ছাড়া স্বামী তার স্ত্রীকে সাধারণ গোসল অথবা ধৌতের জন্যে যে পানির প্রয়োজন, তার খরচ দিতে বাধ্য থাকবে না।\n২) স্বামী তার স্ত্রীর প্রসাধন সামগ্রী, চিকিৎসকের খরচ, ঔষধের খরচ অথবা এই ধরনের অন্যান্য খরচ বহন করতে বাধ্য থাকবে না, যদিও স্বামী চাইলে তা করতে পারে। এটা শুধু সুপারিশ, বাধ্যবাধকতা নয়। কিন্তু শিশু জন্মের সাথে জড়িত খরচ স্বামীকে বহন করতে হবে।\n৩) দৈনিক ভাতা শুরু হবে দিনের শুরুতে। স্বামী তার স্ত্রীকে দিনের প্রথমে স্ত্রীর দৈনিক ভাতা দিতে বাধ্য থাকবে। মরশুমের শুরুতেই স্বামী তার স্ত্রীকে পোশাকের কাপড় দিয়ে দেবে।\n৪) স্ত্রীর ভরণপোষণ স্বামী সে পর্যন্তই বহন করবে, যে পর্যন্ত চাহিবার মাত্র স্ত্রী তার স্বামীকে দেহদান করে অথবা দেহদানের প্রস্তুতি দেখায়। এর অর্থ হচ্ছে স্ত্রী স্বামীকে পূর্ণ যৌন-উপভোগ করতে দিবে এবং কোনো অবস্থাতেই স্বামীর যৌন চাহিদার প্রত্যাখ্যান করবে না। স্বামীর ভরণপোষণ স্ত্রী পাবেনা যখন:\n- স্ত্রী স্বামীর অবাধ্য হবে, তার মানে যখন স্ত্রী স্বামীর আদেশ অমান্য করবে এক মুহূর্তের জন্যে হলেও।\n- স্ত্রী স্বামীর অনুমতি ব্যতিরেকে ভ্রমণে যায় অথবা স্বামীর অনুমতি নেয়, কিন্তু ভ্রমণ করে নিজের প্রয়োজনে।\n- স্ত্রী হজ্জ অথবা ওমরা করার উদ্দেশ্যে এহরাম করে।\n- স্ত্রী যদি স্বামীর অনুমতি ব্যতিরেকে নফল রোজা রাখে।


পারমার্থিক প্রশ্ন এবং উত্তর | সনাতন ধর্মতত্ত্ব\nCategory পারমার্থিক প্রশ্ন এবং উত্তর\n(শেয়ার করে সংগ্রহে রাখুন)\nউত্তরঃ ধর্ম শাসন, মনু আদি প্রণীত ধর্ম প্রতিপাদক গ্রন্থভেদ, স্মৃতি শাস্ত্র, যাতে ধর্ম ব্যবস্থা নির্ধারণ করা হয়েছে তাকে ধর্মশাস্ত্র বলে। যেমন-\nমনুর্যমো বশিষ্ঠোহত্রিঃ দক্ষো বিষ্ণুস্তথাঙ্গিরা।\nউশনা বাক্‌পতির্ব্যাস আপস্তম্বোহথ গৌতমঃ॥\nকাত্যায়নো নারদশ্চ যাজ্ঞবল্ক্যঃ পরাশরঃ।\nসংবর্ত্তশ্চৈব শঙ্খশ্চ হারীতো লিখিত স্তথা॥\nততৈর্যানি প্রণীতানি ধর্মশাস্ত্রাণি বৈ পুরা॥\nমনু, যম, বশিষ্ঠ, অত্রি, দক্ষ, বিষ্ণু, অঙ্গিরা, উশনা, বৃহস্পতি, ব্যাস, আপস্তম্ব, গৌতম, কাত্যায়ন, নারদ, যাজ্ঞবল্ক্য, পরাশর, সংবর্ত্ত, শঙ্খ, হারীত ও লিখিত। এই সকল ঋষি যে সকল গ্রন্থ প্রণয়ন করেছেন, তাকে ধর্মশাস্ত্র বলে। এগুলি আচার, ব্যবহার ও প্রায়শ্চিত্ত প্রধানতঃ এই তিনভাগে বিভক্ত। যাজ্ঞবল্ক্য ধর্মশাস্ত্রের প্রযোজক এই কয়েকজনের নাম নির্দেশ করেছেন-\nশাতাতপো বশিষ্ঠশ্চ ধৰ্ম্মশাস্ত্র প্রযোজকাঃ॥\n-যাজ্ঞবল্ক্য সংহিতা ১৫।\nঅর্থাৎ, মনু, অত্রি, বিষ্ণূ, হারীত, যাজ্ঞবল্ক্য, উশনা, অঙ্গিরা, যম, আপস্তম্ব, সংবর্ত্ত, কাত্যায়ন, বৃহস্পতি, পরাশর, ব্যাস, শঙ্খ, লিখিত, দক্ষ, গোতম, শাতাতপ এবং বিশিষ্ঠ, এরা ধর্মশাস্ত্র প্রণয়ন করেছেন।\nমলমাস, দায়, সংস্কার, শুদ্ধিনির্ণয়, প্রায়শ্চিত্ত, বিবাহ, একাদশী নির্ণয়, তড়াগ আদি উৎসর্গ, বৃষোৎসর্গ, ব্রত, ব্রতপ্রতিষ্ঠা, জ্যোতিষ, বাস্তু, দীক্ষা, আহ্নিক, কৃত্য, ক্ষেত্র মাহাত্ম্য সমূহ, সামশ্রাদ্ধ, যজুঃশ্রাদ্ধ, শুদ্রকৃত্য, এই সকল বিষয়ের মীমাংসা করে রঘুনন্দন অষ্টাবিংশতিতত্ত্ব নামে স্মৃতিশাস্ত্র প্রণয়ন করেছিলেন, ইহাও ধর্মশাস্ত্র সংগ্রহ নামে খ্যাতি লাভ করে। যথা-\nমলিম্লুচে দায়ভাগে সংস্কারে শুদ্ধিনির্ণয়ে।\nতড়াগভবনোৎসর্গে বৃষোৎসর্গত্রয়ে ব্রতে॥\nপ্রতিষ্ঠায়াং পরীক্ষারাং জ্যোতিষে বাস্তুসংজ্ঞকে।\nদীক্ষায়ামাহ্নিকে কৃত্যে ক্ষেত্রে শ্রীপুরুষোত্তমে॥\nসামশ্রাদ্ধে যজুঃশ্রাদ্ধে শূদ্রকৃত্যবিচারণে।\nইত্যাষ্টাবিংশতি স্থানে তত্ত্বং বক্ষ্যামি যত্নতঃ॥\nমূল ধর্মসংহিতা গুলিই ধর্মশ্রাস্ত্র, ঐ সকল সংহিতা হতে ধর্মব্যবস্থা নির্ণয় করা যখন দুষ্কর হল, তখন ঐ সংহিতা অবলম্বন করে যে সকল সংগ্রহ গ্রন্থ প্রণয়ন হল, তা হতেই ধর্মব্যবস্থা সকল প্রচারিত হতে লাগল। এই সকল সংগ্রহ গ্রন্থ স্মৃতি নামে অভিহিত।\nনিবেদন- শ্রীমান কৃষ্ণকমল(মিন্টু)।\nনিবেদন- শ্রীমদ্ভগবদ্গীতা স্কুল।\nBy কৃষ্ণকমল  Posted in কৃষ্ণকমল, পারমার্থিক প্রশ্ন এবং উত্তর\t Tagged সনাতন ধর্মশাস্ত্র সম্বন্ধে জানতে চাই!\nওমিত্যেতদহ্মরমিদঁ সর্বং তস্যোপব্যাখ্যানং ভতংভবদ্ভবিষ্যদিতি সর্বমোঙ্কার এব।যচ্চান্যৎ ত্রিকালাতীতং তদপ্যোঙ্কার এব।।\n“ওঁ ইতি এতৎ = ওঁ,এই; অহ্মরম=অহ্মর (অবিনাশী পরমাত্মা); ইদম= এই ; সর্বম = সম্পূর্ণ জগত ; তস্য=তার ;উপব্যাখ্যানম = উপব্যাখ্যানম অর্থাৎ তার নিকটতম মহিমার বোধক; ভূতম =ভূত ( যা হয়েছে); ভগৎ = বর্তমান (এবং) ; ভবিষ্যৎ (যা হবে); ইতি = এই; সর্বম= সম্পূর্ণ জগত ; ওঁকার এব= ওঁকারই; চ= তথা ; যৎ=যা; ত্রিকালাতীতম=ত্রিকালাতীত ; অন্যৎ = অন্য (কোনো তত্ত্ব); তৎ = তা,অপি=ও; ওঁকার = ওঁকার, এব= ই।। (মাণ্ডূক্যোপনিষদ /১)\n★ব্যাখ্যা –এই উপণিষদে পরব্রহ্ম পরমাত্মার সমগ্র রুপের তত্ত্ব বোঝাবার জন্য চার পাদের কল্পনা করা হয়েছে। নাম এবং নামীর একতার প্রতিপাদন করার জন্য প্রণবের অ,উ,এবং ম,,এই তিন মাত্রার সাথে এবং মাত্রারহিত তার অব্যক্তরুপের সঙ্গে পরব্রহ্ম পরমাত্মার এক একটি পাদের সমত্ব দেখানো হয়েছে।এইভাবে এই মন্ত্রে পরব্রহ্ম পরমাত্মার নাম যে ওঁকার,তাকে সমগ্র পুরুষোত্তম থেকে অভিন্ন স্বীকার করে একথা বলা হয়েছে যে,ওঁ এই অহ্মরই পূর্ণব্রহ্ম অবিনাশী পরমাত্মা।প্রত্যহ্ম দৃশ্যমান জড় চেতন, এই সম্পূর্ণ জগত তার উপব্যাখ্যান অর্থাৎ তারই নিকটতম মহিমার নিদর্শক। যে স্থল এবং সূক্ষ্ম জগৎ প্রথমে উৎপন্ন হয়ে তাতে বিলীন হয়েছে এবং ভবিষ্যতে উৎপন্ন হবে,,,সে সমস্ত ওঁকার অর্থাৎ পরব্রহ্ম পরমাত্মাই।এছাড়া ও যা তিনকালের অতীত,এসবের থেকে ভিন্ন,তাও ওঁকারই অর্থাৎ কারণ,সূক্ষ্ম এবং স্থূল,, এই তিন ভেদেবিশিষ্ট জগৎ এবং এর ধারক পরব্রহ্মের যে অংশটুকুও এর আত্মারুপে এবং আধাররুপে অভিব্যক্ত হয়,,,শুধুমাত্র ততটুকুই পরমাত্মার স্বরুপ নয়,তিনি তা থেকে আর ব্যাপক। অতএব তার অভিব্যক্ত অংশ এবং তার অতীত যা কিছু সব মিলে পরব্রহ্ম পরমাত্মারই সমগ্র রুপ। এর অভিপ্রায় এই যে,যারা পরব্রহ্মকে কেবল সাকাররুপে স্বীকার করেন অথবা নিরাকার অথবা সর্বথা নির্বিশেষরুপে স্বীকার করেন তাকে সর্বজ্ঞ,সর্বাধার,সর্বকারণ,সর্বেশ্বর, আনন্দ,বিজ্ঞান আদি কল্যাণময় গুণসম্পন্ন বলে স্বীকার করেন না,তারা প্রকৃতপহ্মে পরব্রহ্মের এক অংশকেই পরমাত্মারুপে স্বীকার করেন।পূর্ণব্রহ্ম পরমাত্মা সাকার এবং নিরাকার,,,,দুইই,,আবার সাকার ও নিরাকার উভয় থেকে ভিন্ন ও।সম্পূর্ণ জগত তার স্বরুপ,আবার তিনি এই জগত থেকে পৃথক ও।তিনি সর্বগুণরাহিত নির্বিশেষ ও এবং সর্বগুণসম্পন্ন ও একথা স্বীকার করাই হল তাকে সর্বাঙ্গ রুপে স্বীকার করা।।\nলিখেছেন- সুমিত ভট্টাচার্য্য।\nBy কৃষ্ণকমল  Posted in জানা-অজানা, পারমার্থিক প্রশ্ন এবং উত্তর\t Tagged অউম(ওঁ)\nবৈষ্ণব পদাবলী-রাধা তত্ত্ব\nবৈষ্ণব পদাবলীকে অনেক সমালোচক বলেছেন বৈষ্ণব তত্ত্বের রসভাষ্য৷ কেউ আবার বলেছেন, বৈষ্ণব পদাবলী নাকি সমুদ্রগামী নদীর মতো প্রবাহমান ও গতিশীল৷যাইহোক, রাধাকৃষ্ণের প্রেমলীলার আঁড়ালে বৈষ্ণব পদাবলীতে যে অনেক তত্ত্বকথা প্রকাশ পেয়েছে,একথা স্বীকার্য৷ এই তত্ত্বগুলির মধ্যে উল্লেখযোগ্য হল – শ্রীকৃষ্ণচৈতন্যতত্ত্ব,রাধাতত্ত্ব, সাধ্য-সাধন তত্ত্ব ও অচিন্ত্যভেদাভেদ তত্ত্ব৷\nআমাদের আলোচ্য হল রাধাতত্ত্ব৷ চৈতন্যদেবের আবির্ভাবের অনেক আগে থেকেই এদেশে বৈষ্ণব পদ রচিত হয়েছে৷ মহাপ্রভূ নিজে অনেকসময় বিদ্যাপতি ও চন্ডীদাসের পদ শুনতে শুনতে মূর্চ্ছা (দিব্যজ্ঞান হারানো) যেতেন৷ বৈষ্ণব তাত্ত্বিকেরা চৈতন্যজীবনীকাব্যগুলি ও কিছু প্রামান্য সংস্কৃত গ্রন্থের ভিত্তিতে এই সিদ্ধান্তে উপনিত হয়েছেন যে, শ্রীচৈতন্যদেব রাধাকৃষ্ণের যুগল অবতার৷ তিনি বহিরঙ্গে রাধা ও অন্তরঙ্গে কৃষ্ণ৷ তত্ত্বমতে শ্রীকৃষ্ণই মনের তিনটি সাধ পূরণের জন্য শ্রীরাধার ভাবযুক্ত হয়ে শ্রীচৈতন্যরূপে আবির্ভূত হলেন৷ সেগুলি হল–\n১)রাধার প্রেমের স্বরূপ কেমন,\n২)রাধার প্রেমে কৃষ্ণ কেমন আনন্দ অনুভব করেন,\n৩)কৃষ্ণপ্রেমের আনন্দ অনুভব করে রাধার মনে কিরূপ আনন্দ হয়,\nএই সমস্ত কিছু উপলব্ধি করার জন্য প্রয়োজন ছিল রাধাকৃষ্ণের একই দেহে অবস্থান৷ রাধাকৃষ্ণ যে একত্মা ও অভেদ দেহ, সেই প্রসঙ্গের সঙ্গে এই চৈতন্যতত্ত্বটির যোগ আছে৷ ‘চৈতন্যচরিতামৃত’ গ্রন্থে কৃষ্ণদাস কবিরাজ বলেছেন–\n“রাধাকৃষ্ণ এক আত্মা দুই দেহ ধরি৷\nঅন্যোন্যে বিলাসে রস আস্বাদন করি৷৷\nসেই দুই এক এবে চৈতন্য গোঁসাঞি৷\nভাব আস্বাদিতে দোঁহে হৈল এক ঠাঞি৷৷”\nএই দর্শনের উপর ভিত্তি করেই পরবর্তীকালে গৌরচন্দ্রিকা ও গোরাঙ্গ বিষয়ক পদগুলি রচিত হয়৷ চৈতন্যদেব আবির্ভাবের পর পূর্ববর্তী বৈষ্ণব পদাবলীর সঙ্গে চৈতন্যদেব প্রবর্তিত গৌড়িয় দর্শন একস্রোতে মিশে যায়৷ তাই চৈতন্য পরবর্তী কবিরা আগে ভক্ত, পরে কবি৷\nউল্লেখ্য, গৌড়িয় বৈষ্ণব পদকর্তারা শ্রীচৈতন্যের মতো প্রথমে রাধাভাবে ভাবিত হতেন এবং পড়ে কৃষ্ণসাধনা করতেন৷ বৈষ্ণবীয় রসশাস্ত্রে একেই বলা হয়েছে রাধা-তত্ত্ব৷ শ্রীচৈতন্যদেবও গুরু পরম্পরায় মাধবেন্দ্রপুরী, ঈশ্বরপুরীর কাছ থেকে রাধাভাবটি আত্মস্থ করেছিলেন৷ চৈতন্যজীবনীকাব্যে পাই –\n“ইষ্টগোষ্ঠী কৃষ্ণকথা কহি কতোক্ষণ৷\nপ্রভুপদে ধরি রায় করে নিবেদন৷৷\nকৃষ্ণতত্ত্ব, রাধাতত্ত্ব, প্রেমতত্ত্ব সার৷\nরসতত্ত্ব লীলাতত্ত্ব বিবিধ প্রকার৷৷”\nশ্রীমদ্ভাগবতে রাধা নামটির সেভাবে উল্লেখ না থাকলেও বিষ্ণুপুরাণ ও ব্রহ্মবৈবর্ত্তপুরাণে রাধাতত্ত্ব নিয়ে বিস্তারিত আলোচনা করা হয়েছে৷ ব্রহ্মবৈবর্ত্তপুরাণে শ্রীমতি রাধা শ্রীকৃষ্ণের অর্ধাংশস্বরূপা, আবার তিনিই মূল প্রকৃতি; তিনিই সৃষ্টির আধার৷ তাই এই পুরাণে শ্রীকৃষ্ণ স্বয়ং রাধাকে বলেছেন — দুধে যেমন সাদা রঙ মিশে থাকে, অনলে যেমন দহিকা শক্তি বিরাজ করে, গন্ধ যেমন পৃথিবীকে আশ্রয় করে অবস্থান করে; আমিও তেমনি তোমার মধ্যে বিরাজ করছি৷ আমাদের কোনো ভেদ নেই৷ গৌড়ীয় বৈষ্ণব তাত্ত্বিকগণ মনে করেন, লীলারস আস্বাদনের জন্য কৃষ্ণ ও রাধা আলাদা দেহ স্বীকার করলেও চৈতন্যদেবের মধ্যে তাঁরা পুনরায় ঐক্য লাভ করেছেন৷ এই বিষয়টির সঙ্গে অচিন্ত্যভেদাভেদ তত্ত্বের যোগ আছে৷ বৃন্দাবনের গোপিকাগণের প্রেম ছিল কামগন্ধহীন, তাঁদের মধ্যে আত্মেন্দ্রিয় প্রীতিবাঞ্ছা ছিল না,ছিল কৃষ্ণেন্দ্রিয়-প্রীতিবাঞ্ছা৷ কবিরাজ গোস্বামী এই কাম ও প্রেমের পার্থক্য দিয়েছেন এভাবে–\n“আত্মেন্দ্রিয়-প্রীতি-ইচ্ছা তারে বলি কাম৷\nকৃষ্ণেন্দ্রিয়-প্রীতি-ইচ্ছা ধরে প্রেম নাম৷৷”\nআর গোপিদের মধ্যে রাধার শ্রেষ্ঠত্ব নিরূপণ করেছেন এভাবে —-\n“সেই গোপীগণ মধ্যে উত্তমা রাধিকা৷\nরূপে গুণে সৌভাগ্যে প্রেমে সর্বাধিকা৷৷”\nরাধার প্রেম যে গোপিগণের প্রেমের থেকে আলাদা, তা গৌড়িয় বৈষ্ণবতত্ত্বে স্বীকার্য৷শ্রীমতি রাধা শ্রীকৃষ্ণের হ্লাদিনী শক্তি৷ শ্রীকৃষ্ণ ও রাধার প্রেমের তীব্র প্রকাশ ঘটেছে শ্রীচৈতন্যের মধ্যে৷ এই বিষয়টিই গৌড়িয় বৈষ্ণবতত্ত্বে রাধাতত্ত্বের সঙ্গে সম্পর্কযুক্ত৷ শ্রীমন্মহাপ্রভুর কাছ থেকেই এই তত্ত্বটি পরবর্তীকালে বৃন্দাবনের ষড়গোস্বামী জানতে পেরেছিলেন৷\nআলোচক – ধনঞ্জয় চক্রবর্তী\n(বাংলা ভাষা ও সাহিত্য বিভাগ, কোচবিহার।\nBy কৃষ্ণকমল  Posted in পারমার্থিক প্রশ্ন এবং উত্তর, পারমার্থিক/আধ্যাত্মিক তত্ত্বজ্ঞান, শ্রারীধাকৃষ্ণ তত্ত্ব\t Tagged বৈষ্ণব পদাবলী-রাধা তত্ত্ব\nপ্রশ্নঃ সরস্বতী কি বৈদিক দেবী? বেদে সরস্বতী সম্পর্কে কিরূপ বলা হয়েছে?\nসরস্বতী বিদ্যা, জ্ঞান, শিল্প, কলা ও সংগীতের দেবী। বর্তমানে প্রাতিষ্ঠানিক বিদ্যায় অধ্যায়নরত বিদ্যার্থীরা এই পূজা সাড়ম্বরে করে থাকেন। মাতা সরস্বতী জ্ঞানদায়িনী অর্থাৎ কল্যাণ ও শান্তি বিধায়িনী, তিনি বরদা এবং জাগতিক মোহ ধ্বংসকারী। সুপ্রাচীন বৈদিক সাহিত্যে বিশেষত বেদে আমরা মাতা সরস্বতীকে পাই। সরস্বতী তাই পুরোপুরি বৈদিক দেবী। বৈদিক ঋষিরা বিভিন্ন ধ্যান মন্ত্রে তার বন্দনা করেছেন। যেমনঃ\nচোদয়িত্রী সূনৃতানাং চেতন্তী সুমতীনাং।\nযজ্ঞং দধে সরস্বতী॥ (ঋগ্বেদ ১/৩/১১)\nমহো অর্নঃ সরস্বতী প্রচেতয়তি কেতুনা।\nধিয়ো বিশ্বা বিরাজতি॥ (ঋগ্বেদ ১/৩/১২)\nসত্য ও প্রিয়বাণীর (মঙ্গলজনক বা মানব হিতকর কথা) প্রেরণাদাত্রী এবং সৎবুদ্ধির চেতনাদাত্রী মাতা সরস্বতী শুভকর্মকে ধারণ করে আছেন।জ্ঞানদাত্রী মাতা সরস্বতী প্রজ্ঞাশক্তি দ্বারা মহান জ্ঞান সমুদ্রকে প্রকাশ করেন এবং ধারণাবতী বুদ্ধি সমূহকে দীপ্তি দান করেন। (অনুবাদ ১/৩/১১-১২)\nশংনো দেবা বিশ্বদেবা ভবন্তু শং সরস্বতী সহধীভিরস্তু।(ঋগ্বেদ ৭/৩৫/১১)\nজ্ঞান জ্যোতির রক্ষক বিদ্বানেরা আমাদের কল্যাণ বিধান করুন। বিদ্যাদেবী সরস্বতী নানা প্রকারে বুদ্ধির সাথে কল্যাণদায়িনী হোক।\nবৈদিক যুগে মাতা সরস্বতী বিভিন্নভাবে পূজিতা হয়ে থাকলেও তাকে ঋষিরা প্রধানত দুইটি রূপে বন্দনা করে থাকতেন। (১) নদীরূপে (২) মাতৃ বা দেবী রূপে। এই বিষয়ে এবার আমরা প্রামাণিক বৈদিক মন্ত্র দেখাবো\nঅম্বিতমে নদীতমে দেবীতমে সরস্বতী।\nঅপ্রশস্তা ইব স্মাসি প্রশস্তিমল্ব নস্কৃধি॥ (ঋগ্বেদ ২/৪১/১৬)\nমাতৃগণের মধ্যে শ্রেষ্ঠ, নদীগণের মধ্যে শ্রেষ্ঠ, দেবীগণের মধ্যে শ্রেষ্ঠ হে সরস্বতী! আমরা অসমৃদ্ধের ন্যায় রয়েছি, আমাদের সমৃদ্ধশালী কর।\nএই মন্ত্রে আমরা দেখতে পেলাম তিনি যেমন মাতৃগণের মধ্যেও শ্রেষ্ঠ তেমনি নদীর মধ্যেও। এই সরস্বতী এক বিশাল নদী ছিল বৈদিক যুগে, যদিও বর্তমানে সেটা লুপ্ত। কিন্তু ঋষিদের বর্ণনায় আমরা সেই নদী সম্পর্কে বর্ণনা পাই। যেমনঃ\nপ্র ক্ষোদসা ধায়সা সস্র এষা সরস্বতী ধরুণামায়সী পূঃ।\nপ্রবাবধানা রক্ষেব যাতি বিশ্ব অপো মহিনা সিন্ধুরন্যাঃ॥\nএকচেতৎ সরস্বতী নদীনাং শুচির্যতী গিরিভ্য আসমুদ্রাৎ। (ঋগ্বেদ ৭/৯৫/১-২)\nএ সরস্বতী আয়োনির্মিত পুরীর ন্যায় ধারয়িত্রী হয়ে ধারক উদক (জল) সাথে প্রবাহিতা হচ্ছেন। তিনি অন্য সমস্ত স্যন্দনশীল জলকে মহিমাদ্বারা বাধা প্রদান করে পথের ন্যায় গমন করেছেন। নদীগণের মধ্যে শুদ্ধা গিরি অবধি সমুদ্র পর্যন্ত গমনশালী একা সরস্বতী অবগত হয়েছিলেন।\nবৃহদু গারিষে বচোহসূর্যা নদীনম্ ।\nসরস্বতী মিণহয়া সুবৃক্তিভিঃ স্তোমৈর্ব সিষ্ট রোদসী॥ ১\nউভে যরে মহিনা শুভ্রে অন্ধাসী অধিক্ষিয়ন্তি পুরবঃ।\nসানো বোধবিত্রী মরুৎসখা চোদ রাধো মযোনাম্॥২ (ঋগ্বেদ ৭/৯৬/১-২)\nহে বশিষ্ঠ! তুমি নদীগণের মধ্যে বলবতী সরস্বতীর উদ্দেশ্যে বৃহৎ স্তোত্রগান রচনা কর, দ্যাবা পৃথিবীতে বর্তমানা সরস্বতী! তোমার মহিমা দ্বারা মনুষ্যগণ উভয়বিধ অন্ন প্রাপ্ত হয়। তুমি রক্ষাকারিণী হয়ে হয়ে আমাদের অবগত হও, মরুৎগণের সখা হয়ে হবিষ্মানদের নিকট ধন প্রেরণ কর।\nবৈদিক যুগে সরস্বতী নদীর তীরে মনোরম প্রাকৃতিক নতুন পরিবেশে, কল্লোলিনীর উচ্ছল জল তরঙ্গে শ্বেত শুভ্র রাজহংসের আনাগোনায়, সামগানের সুমধুর সুরে ভাবুক ঋষিমনে জ্ঞানদায়িনী সরস্বতী মাতার আবির্ভাব হয়। তিনি বাগদেবী বেদের অধিষ্ঠাত্রী দেবী। নিরুক্তকার যাস্ক বলেছেন, ‘তত্র সরস্বতী ইতি এতস্য নদী বদ্বোবচ্চ নিগমা মূল ঋগ্বেদে সরস্বতীর উভয় প্রকার গুণ লক্ষিত হয়। পুরাকালে সরস্বতী নদীর তীরে যজ্ঞ সম্পাদন হত এবং ক্রমে সে সরস্বতী নদী সে পবিত্র মন্ত্রের দেবী ও বাগদেবী বলে পরিণত হলেন। বেদে সরস্বতী শুধু বিদ্যাদায়িনী বা জ্ঞানদায়িনী নয় তিনি অশুভ শক্তি ধ্বংসকারী।\nসরস্বতী দেবনিদো নি বর্হয় প্রজাং বিশ্বাস্য বৃসয়স্য মায়িনঃ।\nউত ক্ষিতিভ্যোহবনীরবিন্দো বিষমেভ্যো অস্রবো বাজিনীবতি॥ (ঋগ্বেদ ৬/৬১/৩)\nহে সরস্বতী তুমি দেবনিন্দকগণকে বধ করেছ এবং সর্বব্যাপী মায়াবী কৃসয়ের পুত্রকে সংহার করেছ। হে অন্নসম্পনা দেবী! তুমি মানবগণকে ভূমি প্রদান করেছ এবং তাদের জন্য বারিবর্ষণ করেছ। মাতা সরস্বতী আমাদের অশুভশক্তি বিনাশে শক্তি দিয়ে থাকেন।\nযস্ত্বা দেবী সরস্বতুৎপব্রুতে ধনে হিতো ইন্দ্রংন বৃত্রতূর্যে। (ঋগ্বেদ ৬/৬১/৫)\nঅনুবাদঃ হে দেবী সরস্বতী যে ব্যক্তি তোমাকে ইন্দ্রের ন্যায় স্তব করেন সে ব্যক্তি যখন ধনলাভার্থে যুদ্ধ করেন তখন তাকে তুমি রক্ষা কর।\nদেবী সরস্বতী শুচি শুভ্র, শ্বেত অঙ্গকান্তি, শ্বেতপদ্মাসীনা এবং শ্বেত হংসবাহনা। তার কৃপায় মানুষের জাগতিক এবং পারমার্থিক জ্ঞান লাভ হয়। তিনি সঙ্গীতের অধিষ্ঠাত্রী দেবী। সঙ্গীত ও রাগের সমন্বয়ে ‘ওঁ কার ও গায়ত্রী মন্ত্র শুদ্ধাচারে উচ্চারণে জীবাত্মা পরমাত্মায় লয় হয়। উপনিষদে বলা হয়েছে-\nবিদ্যাং চাবিদ্যাং চ যস্তদ্ বেদোভয়্সঁহ।\nঅবিদ্যয়া মৃত্যুং তীত্বা বিদ্যায়াহমৃতমশ্নূতে॥ (ঈশ উপনিষদ/১১)\nযে মানুষ সেই উভয়কে অর্থাৎ জ্ঞানের তত্ত্বকে ও কর্মের তত্ত্বকে ও একসঙ্গে যথার্থ রূপে জানতে পারে। সে কর্মসমুহ অনুষ্ঠানে মৃত্যুকে অতিক্রম করে আর জ্ঞানের অনুষ্ঠানে অমৃতকে উপভোগ করে অর্থাৎ আনন্দময় অমৃত লাভ করে। মার কৃপাতে আমরা উভয়বিধ জ্ঞানই পেয়ে থাকি। উপরের বর্ণনায় এটা প্রমাণিত যে দেবী সরস্বতী বেদের যুগ থেকেই পূজতিা।\nBy কৃষ্ণকমল  Posted in জানা-অজানা, পারমার্থিক প্রশ্ন এবং উত্তর, শ্রীশ্রীসরস্বতী পূজা\t Tagged প্রশ্নঃ সরস্বতী কি বৈদিক দেবী? বেদে সরস্বতী সম্পর্কে কিরূপ বলা হয়েছে?


২০২১-এর জুলাইয়ে অন্তত ২৫ কোটি মানুষ করোনার ভ্যাকসিন পাবেন, Health Minister Harsh Vardhan says, about 25 crore people will get vaccine by July 2021 - Bengali Oneindia\nপিসি-ভাইপোর দুর্নীতির জেরে তিতি বিরক্ত মানুষ! বাংলায় সরকার পাল্টাবে বলে হুঁশিয়ারি হর্ষ বর্ধনের\nএবার করোনা ভ্যাকসিন পাবেন সাধারণ মানুষ! কবে থেকে শুরু হচ্ছে টিকাকরণ?\nকরোনা টিকা নিলেই বন্ধ্যাত্ব! ভ্যাকসিন শুরুর ঠিক আগে কী জানালেন কেন্দ্রীয় স্বাস্থ্যমন্ত্রী\nকয়েকদিনের মধ্যেই ভ্যাকসিন পাবেন ভারতীয়রা, আশ্বাস হর্ষ বর্ধনের\n17 min ago কবে থেকে প্রচারে নামছেন 'বাংলার ছেলে' মিঠুন, কোথায়ই বা প্রচার, জল্পনা তুঙ্গে\n59 min ago চাকরি পশ্চিমবঙ্গ ট্যুরিজমে, আবেদন করতে হবে তাড়াতাড়ি\n২০২১-এর জুলাইয়ে কত মানুষকে ভ্যাকসিন, টার্গেট জানালেন স্বাস্থ্যমন্ত্রী\n| Updated: Thu, Nov 19, 2020, 13:20 [IST]\nসারা দেশে বাড়ছে করোনা (coronavirus) আক্রান্তের সংখ্যা। সবারই প্রশ্ন ভ্যাকসিন(vaccine) কবে আসবে। এর আগে সরকারে তরফ থেকে ইঙ্গিত দেওয়া হয়েছিল ২০২১-এর প্রথম ৩ মাসের মধ্যে ভ্যাকসিন বাজারে চলে আসবে। এদিন কেন্দ্রীয় স্বাস্থ্যমন্ত্রী হর্ষবর্ধন(Harsh vardhan) জানালেন, ২০২১-এর জুলাই নাগাদ সরকারের হাতে ৪০ থেকে ৫০ কোটি ভ্যাকসিন আসবে। যা দিয়ে অন্তত ২৫ কোটি মানুষকে ভ্যাকসিন দেওয়া যাবে।\n২০২১-এর জুলাইয়ে ২৫ কোটি মানুষকে ভ্যাকসিন\nএদিন স্বাস্থ্যমন্ত্রী হর্ষবর্ধন জানিয়েছেন, একটা অনুমান করা হচ্ছে আগামী ২০২১-এর জুলাই নাগাদ সরকারের হাতে ৪০ থেকে ৫০ কোটি ভ্যাকসিন চলে আসবে। যা দিয়ে প্রায় ২৫ কোটি মানুষকে ভ্যাকসিন দেওয়া যাবে বলে জানিয়েছেন তিনি।\nভ্যাকসিনের সুষ্ঠুবন্টনের জন্য কাজ\nকেন্দ্রীয় স্বাস্থ্যমন্ত্রী হর্ষবর্ধন জানিয়েছেন, করোনার ভ্যাকসিন যাতে সুষ্ঠুভাবে বন্টিত হয়, তার জন্য চেষ্টা করে যাচ্ছে সরকার। দেশের প্রত্যেকার কাছে ভ্যাকসিন পৌঁছে দেওয়া সরকারের সর্বোচ্চ অগ্রাধিকার বলেও মন্তব্য করেছেন তিনি।\nসব থেকে বেশি গুরুত্ব স্বাস্থ্যকর্মীদের\nসব থেকে বেশি গুরুত্ব দেওয়া হবে, স্বাস্থ্যকর্মীদের। সরকারের পাশাপাশি বেসরকারি ক্ষেত্রের চিকিৎসক, নার্স, স্বাস্থ্যকর্মী, সাফাইকর্মী, আশাকর্মী, যাঁরা টেস্টিং এবং চিকিৎসার সঙ্গে যুক্ত আছেন, তাঁদের কাছে ভ্যাকসিন পৌঁছে দেওয়া হবে।\nবাঁকা পথে কোনও ভ্যাকসিন নয়\nমন্ত্রী জানিয়েছেন, বাঁকা পথে কিংবা কালো বাজারে কোনও ভ্যাকসিন পাওয়া যাবে না। আগে থেকে ঠিক করা প্রয়োজনীয়তা অনুসারে ভ্যাকসিন দেওয়া হবে। সামনের মাসগুলিতে বিস্তারিত সাধারণ মানুষকে জানানো হবে।\nউৎসবের মাসে গাইডলাইন মানতে আবেদন\nউৎসবের মরশুমে সরকারের গাইডলাইন মানতে সাধারণ মানুষের কাছে আবেদন জানিয়েছেন কেন্দ্রীয় স্বাস্থ্যমন্ত্রী হর্ষবর্ধন। অন্যদিকে, ভ্যাকসিন তৈরির সঙ্গে যুক্ত কর্তাব্যক্তিরা জানাচ্ছেন, ২০২১-এর শেষের আগে কার্যকরী ভ্যাকসিন পাওয়া যাবে না।\nকলকাতাঃ উত্তরবঙ্গের পর জঙ্গলমহল সফরে মুখ্যমন্ত্রী মমতা বন্দ্যোপাধ্যায়\nভারত বিরোধিতায় বুঁদ হয়ে বাংলাদেশকে কিভাবে নাগপাশে গিলতে চাইছে চিন! জিনপিং বার্তা ঘিরে জল্পনা\nMore HARSHA VARDHAN News\nশীঘ্রই শুরু হবে করোনার টিকাকরণ! কেন্দ্রের অগ্রাধিকার তালিকায় রয়েছেন কারা?\nকরোনা ভ্যাকসিন নিয়ে রটানো হচ্ছে গুজব! 'ভুল ধারণা' দূর করতে ময়দানে স্বয়ং হর্ষ বর্ধন\nটিকা নিয়ে বড় ঘোষণা, করোনা ভ্যাকসিন পেতে খরচ করতে হবে কত টাকা? জানালেন হর্ষ বর্ধন\nছাড়পত্র মিলেছে! জানুন ভারতের কতজনের ভাগ্যে রয়েছে বিনামূল্য করোনা ভ্যাকসিন?\nভ্যাকসিন নিয়ে অপেক্ষার অবসান! মহড়ার তদারকিতে হর্ষবর্ধন, কবে শুরু টিকাকরণ?\nনববর্ষের আগেই সুখবর স্বাস্থ্য মন্ত্রী হর্ষবর্ধনের! জানুয়ারিতেই শুরু হচ্ছে করোনা টিকাকরণ\nনিস্তার নেই! করোনা 'মিউটেশন' ঘিরে আশঙ্কা, জরুরি বৈঠকে কেন্দ্রীয় স্বাস্থ্য মন্ত্রক\nআগামী ৩-৪ মাসে মধ্যেই হাতে এসে যাবে করোনা ভ্যাকসিন, আশার কথা শোনালেন কেন্দ্রীয় স্বাস্থ্যমন্ত্রী\nউৎসবের আমেজে করোনা ভ্রুকুটি, কেরলের উদাহরণ টেনে গোটা দেশকে সতর্কবার্তা হর্ষ বর্ধনের\nকেরলের উদাহরণ পেশ করে নবরাত্রিতে করোনা নিয়ে সতর্কতা কেন্দ্রীয় স্বাস্থ্যমন্ত্রীর\nভারতে দৈনিক করোনা সংক্রমণ সামান্য বৃদ্ধি, মান বাঁচাতে টুইট স্বাস্থ্য মন্ত্রকের\nharsha vardhan corona vaccine coronavirus vaccine হর্ষবর্ধন করোনা ভাইরাস\nHealth Minister Harsh Vardhan says in July 2021, about 25 crore people will get Vaccine


আল্লাহর অলির দিকে তাকালে গুনাহ মাফ হয় ? - ক্যোয়ারী অ্যানসারস\nএকজন আল্লাহর অলির চেহারার দিকে তাকালে কি গুনাহ মাফ হয়ে যায় ?\nনা, কোনো ব্যক্তির চেহারার দিকে তাকালে গুনাহ মাফ হয় না। আল্লাহ সুবহানাহুতায়ালা বান্দাদের যে আমলগুলো করতে বলেছেন, সেগুলো করলে গুনাহ মাফ হবে। গুনাহ মাফের কাফফারা (যে কাজের মাধ্যমে গুনাহ মাফ হয় এমন আমল) রাসূল (সা.) আমাদের শিখিয়েছেন। যদি সে আমলগুলো কোনো ব্যক্তি করে থাকেন, তাহলে তাঁর গুনাহ মাফ হবে। যেমন কোনো ব্যক্তি যদি অজু করেন, তাহলে তাঁর কিছু গুনাহ মাফ হয়ে যায়। রাসূলুল্লাহ (সা.) সেটা হাদিসের মাধ্যমে আমাদের জানিয়েছেন।\nএভাবে ঠিক কোন কোন কাজের মাধ্যমে গুনাহ মাফ হয়ে থাকে, সেগুলো হাদিসের মাধ্যমে বলা হয়েছে। আর সেগুলোই আমাদের জানতে হবে।\nএখন কোনো অলি নয় বা কোনো ব্যক্তি নয়, অর্থাৎ সুনির্দিষ্টভাবে আপনি যদি কোনো ফেরেশতা পর্যন্ত দেখতে পান, তাঁর মুখের দিকেও যদি আপনি তাকিয়ে থাকেন, তাহলেও আপনার গুনাহ মাফ হবে না। কারণ, গুনাহ মাফের বিষয়টি রাসূল (সা.) এভাবে বলেননি। এটা আমরা নিজেরা আবিষ্কার করে নিয়েছি। নিজেদের সুবিধার্থে।\nআমরা মনে করেছি যে অলি/বুজুর্গদের দিকে তাকালে হয়তো আমাদের গুনাহ মাফ হয়ে যাবে। আবার এমনও শোনা যায় যে আলেমের মুখের দিকে তাকালে গুনাহ মাফ হয়ে যাবে। এগুলো আমাদের নিজেদের তৈরি করা বক্তব্য এবং একান্ত দ্বীনের মধ্যে জালিয়াতি ছাড়া আর কিছুই নয়।\nদান-সদকার মাধ্যমে বিপদ-আপদ দূর হয় বলে রাসূল (সা.) বলেছেন। এবং এর মাধ্যমে গুনাহও মাফ হতে পারে।\nসকালের রোদের দিকে তাকালে কি চোখের দৃষ্টিশক্তি বৃদ্ধি পায় ?\nকখন দুরুদ পড়লে ২শত বছরের গুনাহ মাফ হয় ?\nঘুমের সময় কী কাজ করলে সমস্ত কবীরা গুনাহ মাফ হইয়া যায় ?


Happy New Year 2021 - Bangla Trend\nHome / Wish / Happy New Year 2021\nইতিহাসের পাতায় যোগ হচ্ছে ২০২০! সামনে নতুন বছরের হাতছানি। সেই বছরেও গোটা বিশ্ব পা দিচ্ছে করোনাকে সঙ্গে করেই। নতুন রূপে আগমন হয়েছে তার।\nকেমন গেল ২০২০ সাল? এ বছরের গুরুত্বপূর্ণ ঘটনার একটা তালিকা লিখতে গিয়ে দেখি, বেশির ভাগই মন খারাপ করা ঘটনা। আমাদের মস্তিষ্ক হয়তো আনন্দের ঘটনা সহজেই ভুলে যায়, মন খারাপ করা ঘটনাগুলো না চাইলেও সংরক্ষিত থাকে।\n২০২০ সালের পুরোটাই ছিল করোনাভাইরাস মহামারীর কারণে বিধ্বংসী এক বছর। বছরের শুরুতেই মানুষকে হতবাক করে দেয় মহামারি করোনা ভাইরাস। চীন থেকে শুরু হয়ে দেশে দেশে মহামারী আকারে ছড়িয়ে পড়া এ ভাইরাস সারা বিশ্বের মত বাংলাদেশকেও করেছে বিপর্যস্ত। অগণিত মৃত্যু, রোগ-জরা, উদ্বেগ, আতঙ্ক, হতাশা, ব্যর্থতার সাথে মরণপণ যুদ্ধ করে মানুষ এখনো টিকে আছে। এসবের মধ্যেই নতুন করে স্বপ্ন দেখছে। বেঁচে থাকার স্বপ্ন, ফিরে পাওয়ার ইচ্ছে, ঘুরে দাঁড়ানোর তাগিদ সবটা নিয়ে ২০২১-এ পা দিতে চলেছে গোটা বিশ্ব। অন্যদের কথা জানি না, আমি বেশ আগ্রহ নিয়ে সামনের বছরটির জন্য অপেক্ষা করছি। নতুন বছর নিয়ে নানা ধরনের জল্পনা-কল্পনাও করছি।\n২০২১ সালের পৃথিবী হোক রোগ-শোক, জরা-ব্যাধি মুক্ত। মানুষের জীবনযাপনে ফিরে আসুক গতিশীলতা। পরিবার, সমাজ, অর্থনীতি, রাজনীতি- সবখানেই আসুক স্বাভাবিক ছন্দ। আগামীর জীবন হোক কল্পিত রঙের মত রঙিন আর সুন্দর- সেই প্রত্যাশা থাকলো।\nশুভ হোক ২০২১


পাপ এবং আসক্তি থেকে পুনরুদ্ধার - পদক্ষেপ9- ক্ষমা এবং পুনর্বাসন\nমে 22, 2021 মে 10, 2021 দ্বারা প্রকাশক\nSuch. এই ধরনের লোকদের যেখানেই সম্ভব তাদের সরাসরি সংশোধন করা হয়েছে, যখন কখন তা করা হবে তা ছাড়া তাদের বা অন্যদের ক্ষতি করবে।\n“আবার যখন আমি দুষ্টকে বলি, তুমি অবশ্যই মরবে; যদি সে তার পাপ থেকে মুখ ফিরিয়ে নেয় এবং বৈধ ও সঠিক কাজ করে; যদি দুষ্ট প্রতিশ্রুতি পুনরুদ্ধার করুন, আবার দিন যে তিনি ছিনতাই করেছিলেন, অন্যায় না করেই জীবনের বিধিমালায় চলুন; সে নিশ্চয়ই বাঁচবে, সে মরবে না। তিনি যে পাপ করেছেন তার কোনটিই তার কাছে উল্লেখ করা হবে না: তিনি যা করেছেন তা বৈধ এবং সঠিক; সে নিশ্চয়ই বেঁচে থাকবে। ” Ezekiel 33: 14-1\nহ্যাঁ, স্বীকারোক্তি এবং ক্ষতিপূরণ সুসমাচার এবং আমাদের নিরাময়ের একটি গুরুত্বপূর্ণ অংশ। অন্যদের থেকে ক্ষমা তাদের এবং আমাদের উভয়ের জন্য বন্ধ এবং নিরাময় আনতে সাহায্য করে!\nক্ষমা চাওয়ার জন্য অবিশ্বাস কাটিয়ে ওঠা\nওল্ড টেস্টামেন্টে জ্যাকব এসাউ থেকে জন্মগত অধিকার চুরি করেছিলেন। এবং এই কারণে এষৌ খুব তিক্ত ছিল, এবং তার ভাইকে হত্যা করতে চেয়েছিল। আর তাই জ্যাকব পালিয়ে গেল অন্য দেশে। অনেক বছর পরে জ্যাকব ফিরে এলেন, এবং তিনি জানতেন যে তাকে নিজেকে নম্র হতে হবে এবং ক্ষমা চাইতে তার ভাইয়ের মুখোমুখি হতে হবে। এবং তাই তিনি তার ভাইয়ের সামনে সম্পূর্ণ নম্রতার একটি প্রাচীন traditionতিহ্যে তাই করেছিলেন।\n“এবং তিনি তাদের সামনে দিয়ে গেলেন, এবং সাতবার মাটিতে মাথা নত করলেন, যতক্ষণ না তিনি তার ভাইয়ের কাছে এসেছিলেন। এবং এষৌ তার সাথে দেখা করতে দৌড়ে গেল, এবং তাকে জড়িয়ে ধরল, এবং তার ঘাড়ে পড়ল, এবং তাকে চুমু খেল: এবং তারা কেঁদে ফেলল। ~ আদিপুস্তক 33: 3-4\nসেদিন দারুণ নিরাময় হয়েছিল! এমন কিছু যা বহু বছর ধরে হৃদয়কে দুrieখ দিয়েছিল, এখন সমাধান করা হয়েছে। এই দুই ভাইয়ের মধ্যে এই সমস্যা বন্ধ ছিল।\nযদি আমরা কয়েক বছর ধরে আসক্ত হয়ে থাকি, তাহলে আমরা একই সময়ে অন্যদের প্রতি অবিশ্বাস তৈরি করতে থাকি। আর তাই ক্ষমা চাওয়ার এই পদক্ষেপটিও সাহস পাবে। কারণ আমাদের নিজেদেরকে নম্র করতে হবে, এবং এই অবিশ্বাসকে অতিক্রম করতে হবে। অন্যথায় আমরা পুনর্মিলন চাইব না। এটি সঠিক কাজ করার জন্য হতে হবে, নিজেদের রক্ষা করার চেয়ে বেশি।\nএবং তাই এখন আমরা 8 তম ধাপে যে তালিকাটি তৈরি করেছি তা গ্রহণ করি: জবাবদিহিতা, এবং আমরা আমাদের জবাবদিহিতার পিছনে পদক্ষেপ নেওয়া শুরু করি। আমরা আমাদের তালিকায় একের পর এক কাজ করা শুরু করি, যতক্ষণ না আমরা প্রত্যেকের কাছে ক্ষমা চাওয়া শেষ করি, এবং আমাদের thoseণ শোধ করি। এবং প্রতিটি পরিস্থিতির উপর নির্ভর করে, এই ধাপ9কে সম্পূর্ণ করতে আমাদের অনেক সময় লাগতে পারে।\n"আমি তাদের কাছে প্রার্থনা করি, আজও, তাদের জমি, তাদের আঙ্গুর ক্ষেত, তাদের জলপাই বাগান, এবং তাদের ঘর, অর্থের শততম অংশ, এবং ভুট্টা, ওয়াইন এবং তেল, যা আপনি ঠিক করেছেন তাদের মধ্যে. তারপর তারা বলল, আমরা তাদের পুনরুদ্ধার করব, এবং তাদের কোন কিছুর প্রয়োজন হবে না; আপনি যা বলবেন তাই আমরা করব। তারপর আমি পুরোহিতদের ডেকে তাদের কাছে শপথ নিলাম, তারা যেন এই প্রতিশ্রুতি অনুযায়ী কাজ করে। ” ~ নহিমিয় 5: 11-12\nপুনর্মিলন কামনায় আমাদের প্রজ্ঞা দরকার\nকিন্তু একই সময়ে, গসপেল আমাদেরকে শিক্ষা দেয় যে আমাদের অতীতের ভুলগুলি সম্পর্কে আমরা বুদ্ধি প্রয়োগ করতে হবে যা আমরা করেছি। কখনও কখনও এটা ভাল যে কিছু পাপ চিরতরে লুকিয়ে থাকে, সেই লোকদের থেকে দূরে থাকে যারা সেই পাপের জ্ঞান দ্বারা গভীরভাবে আঘাত পাবে।\n“পুরুষেরা চোরকে তুচ্ছ করে না, যদি সে চুরি করে তার আত্মা তৃপ্ত করার জন্য যখন সে ক্ষুধার্ত হয়; কিন্তু যদি তাকে পাওয়া যায়, সে সাতগুণ পুনরুদ্ধার করবে; সে তার বাড়ির সমস্ত জিনিসপত্র দেবে। কিন্তু যে কেউ একজন মহিলার সাথে ব্যভিচার করে তার বোধের অভাব রয়েছে: যে তা করে সে তার নিজের আত্মাকে ধ্বংস করে। একটি ক্ষত এবং অসম্মান সে পাবে; এবং তার নিন্দা মুছে ফেলা হবে না। কারণ alর্ষা হল একজন মানুষের রাগ: অতএব সে প্রতিশোধের দিনেও ছাড়বে না। তিনি কোন মুক্তিপণ বিবেচনা করবেন না; না সে তৃপ্তি পাবে না, যদিও তুমি অনেক উপহার দিচ্ছ। " ~ হিতোপদেশ 6: 30-35\nশাস্ত্র কেন এইভাবে বর্ণনা করে? কারণ একজন পুরুষের বিরুদ্ধে এমন পাপ এবং তার স্ত্রীর সাথে তার সম্পর্কের কারণে যে গভীর আঘাত হতে পারে। এটি একটি খুব গভীর এবং অসহনীয় মানসিক যন্ত্রণার কারণ হতে পারে। যদি এই পাপটি ঘটে থাকে, কিন্তু তবুও এটি একটি থেকে লুকিয়ে রাখা হয়েছে যে এটি সবচেয়ে বেশি আঘাত করবে, এটি সর্বোত্তম যদি সম্ভব হয় তবে এটি তাদের কাছ থেকে চিরতরে লুকিয়ে রাখা হয়।\nকিছু পাপ আমরা হয়তো করেছি, আইনের অধীনে শাস্তির যোগ্য হতে পারে। অতএব, এই বিশেষ ভুলটিকে সঠিক করার চেষ্টা করার আগে আমরা বিজ্ঞ পরামর্শ পাই। ভুল ভাবে কিছু পরিচালনা করা, আমাদের উপর আরো অনেক কঠিন শাস্তি আনতে পারে, যদি তা কখনো আদালতের বিচারকের সামনে আনা হয়।\nএমনকি যীশু আমাদেরকে সাবধান করে দিয়েছিলেন যে কোনও বিচারকের সামনে বিষয়গুলি উঠতে দেওয়া হবে। এবং তাই তিনি সুপারিশ করেছেন আমরা বিচারক ছাড়া এটি সমাধান করার চেষ্টা করি।\n“তোমার প্রতিপক্ষের সাথে দ্রুত সম্মতি দাও, যখন তুমি তার সাথে থাকো; পাছে যে কোনো সময় প্রতিপক্ষ তোমাকে বিচারকের কাছে পৌঁছে দেয়, এবং বিচারক তোমাকে অফিসারের কাছে পৌঁছে দেয় এবং তোমাকে কারাগারে নিক্ষেপ করা হয়। আমি তোমাকে সত্যি বলছি, তুমি কোনভাবেই সেখান থেকে বের হবে না, যতক্ষণ না তুমি চূড়ান্ত টাকা পরিশোধ করেছ। ” ~ ম্যাথিউ 5: 25-26\nআমাদের অতীতের ভুলের যত্ন নেওয়ার বিষয়ে কীভাবে বিজ্ঞ পরামর্শ পান। তুমি এটা করার জন্য খুশি হবে.\nআমাদেরও নিজেদের ক্ষমা করতে হবে\nএবং পরিশেষে, একজন শেষ ব্যক্তি আছে যার থেকে আমাদের ক্ষমা চাইতে হবে। সেটা আমরা নিজেরাই। আমাদের অবশ্যই আমাদের ক্ষমা করতে ইচ্ছুক হতে হবে, যাতে আমাদের অতীতকে আমাদের হৃদয় এবং মনে সম্পূর্ণরূপে সমাধান করা যায়।\n“ভাইয়েরা, আমি ধরা পড়ার জন্য নিজেকে গণনা করি না: কিন্তু এই একটি কাজ আমি করি, পিছনে থাকা জিনিসগুলি ভুলে যাওয়া এবং আগের জিনিসগুলির কাছে পৌঁছানো, আমি Godশ্বরের উচ্চ আহ্বানের পুরস্কারের জন্য চিহ্নের দিকে চাপ দিই খ্রীষ্ট যীশু। অতএব আসুন আমরা যতজন নিখুঁত থাকি, এইভাবে চিন্তা করি: এবং যদি আপনি অন্য কোন বিষয়ে চিন্তা করেন তবে Godশ্বর এটি আপনার কাছে প্রকাশ করবেন। ফিলিপীয় 3: 13-15\nউপরের শাস্ত্রে "নিখুঁত" এর জন্য আরও ভাল শব্দ হল: পরিপক্ক। এবং পরিপক্কতা বিশেষ করে অতীতের ভুল সমাধানের দায়িত্ব নেওয়ার কথা বলে, তাই আমরা পুনর্মিলন করতে পারি। এবং যখন সেগুলি সব সমাধান করা হয়েছে, তখন আমাদের অবশ্যই রেজোলিউশন গ্রহণ করার জন্য যথেষ্ট পরিপক্ক হতে হবে, যাতে আমরা জীবনে এগিয়ে যেতে পারি।\nএবং তাই পরবর্তী ধাপ, যা ধাপ 10, এর শিরোনাম: "দায়িত্ব গ্রহণ।"\nবিভাগ সমূহ পাপ এবং আসক্তিগুলি কাটিয়ে ওঠা ট্যাগ সমূহ ক্ষমা পোস্টের নেভিগেশন\nপাপ এবং আসক্তি থেকে পুনরুদ্ধার - 8 ধাপ - জবাবদিহিতা


আব্দুল্লাহ ইবনু ওমর (রাঃ) হ’তে বর্ণিত, তিনি বলেন, একদিন রাসূল (ছাঃ) সকলকে উদ্দেশ্য করে বলেন, ‘হে আনছার ও মুহাজিরের দল! তোমাদেরকে পাঁচটি ব্যাপারে পরীক্ষায় ফেলে কষ্ট দেওয়া হবে। ...তার পঞ্চমটি হ’ল وَمَالَمْ تَحْكُمْ اَئِمَّتُهُمْ بِكِتَابِ اللهِ وَيَتَخَيَّرُوْا مِمَّا أَنْزَلَ اللهُ إِلاَّ جَعَلَ اللهُ بَأَسَهُمْ بَيْنَهُمْ. ‘যখন আলেম ও শাসকগণ আল্লাহর কিতাব অনুযায়ী শাসন কাঠামো পরিচালনা করবে না; বরং আল্লাহর দেওয়া বিধানের উপর নিজ ইচ্ছা প্রয়োগ করবে, তখন আল্লাহ তা‘আলা মানুষের উপর দুঃখ-কষ্ট, দুর্ভোগ, দুরবস্থা, দরিদ্রতা ও দুর্যোগ চাপিয়ে দিবেন’।১


পিইসি পরীক্ষীদের সরিয়ে নিয়েছে স্কুল কর্তৃপক্ষ\nখানজাহান আলী থানা প্রতিনিধি | প্রকাশিত ২২ নভেম্বর, ২০১৯ ০১:০১:০০\nখুলনা গভ. ল্যাবরেটরি হাই স্কুল ক্যাম্পাসে নির্মাণ কাজে অপরিকল্পিতভাবে মাটি কাটার ফলে মূলভবনে ফাটল দেখা দিয়েছে। এতে স্কুল ভবনটিই ঝুঁকিপূর্ণ হয়ে পড়ায় গতকাল পিইসি পরীক্ষার আগে দু’টি কক্ষ থেকে শিক্ষার্থীদের সরিয়ে নেয়া হয়েছে। কোন প্রকার নিরাপত্তা বেষ্টনী না দিয়ে ঠিকাদারি প্রতিষ্ঠান ঝুঁকিপূর্ণভাবে কাজ করায় স্কুলের পক্ষ থেকে নিরাপত্তা বেষ্টনী না দিয়ে কাজ বন্ধ রাখতে নির্দেশ দেয়া হয়েছে। এ ব্যাপারে স্কুলের পক্ষ থেকে সংশ্লিষ্ট দপ্তরগুলোতে পত্রালাপ করা হয়েছে।\nজানা গেছে, খানজাহান আলী, দৌলতপুর এবং খালিশপুর থানা অঞ্চল নিয়ে থানা মাধ্যমিক শিক্ষা অফিসের জন্য আড়ংঘাটা থানা এলাকার তেলিগাতীতে অবস্থিত খুলনা গভ. ল্যাবরেটরি হাই স্কুলের একাডেমিক ভবনের সামনে পশ্চিমপাশে স্থান নির্ধারণ করে শিক্ষা প্রকৌশল অধিদপ্তর। সেখানে চারতলা বিশিষ্ট একটি ভবনের দুই তালা ভবন নির্মাণ কাজ শুরু করেন ঠিকাদার প্রতিষ্ঠান মেসার্স মনির ট্রেডার্স। স্কুল কর্তৃপক্ষ গত ১৯ নভেম্বর ভবন নির্মাণের ফাউন্ডেশনের জন্য স্কেবেটার দিয়ে মাটি খননের কাজ শুরু করে প্রতিষ্ঠানটি। বুধবার স্কুলের কর্মচারীরা ভবন নির্মাণের অংশের একাডেমিক ভবনের পাশ থেকে মাটি ধস এবং ভবনের দ্বিতীয় তালায় বিল্ডিংয়ে ফাটল দেখতে পায়। বিষয়টি প্রধান শিক্ষককে অবহিত করলে তিনি সরেজমিনে ঘুরে গতকাল বৃহস্পতিবার ভবনটির ২১০ ও ২১১নং কক্ষের পিইসি পরীক্ষার্থীদেরকে সরিয়ে নিয়ে অন্য রুমে পরীক্ষার ব্যবস্থা করেন।\nবিদ্যালয়ের প্রধান শিক্ষিকা (ভারপ্রাপ্ত) খালেদা খানম বলেন কাজ শুরুর আগেই ঠিকাদারসহ ইঞ্জিনিয়ারদেরকে বলা হয়েছিল শিক্ষার্থীদের এবং ভবনের সকল ধরনের নিরাপত্তা বেষ্টনীর ব্যবস্থা করে কাজ শুরু করার জন্য। ঠিকাদার প্রতিষ্ঠান তার কোন ব্যবস্থা না নিয়ে এবং আমাদেরকে অবহিত না করে কাজ শুরু করে। সংশ্লিষ্টদের গাফিলতির কারনে ভবনটি ঝুঁকির মধ্যে রয়েছে। তিনি বলেন মূলভবন থেকে ১৩ ফিট দূর থেকে কাজ শুরু করার কথা বলা হলেও তারা স্কেবেটার দিয়ে এর মধ্যে মাটি খনন করায় এই পরিস্থিতির সৃষ্টি হয়েছে।\nএ ব্যাপারে কাজের তদারকির দায়িত্বে থাকা শিক্ষা প্রকৌশল অফিসের উপ-সহকারী প্রকৌশলী ইঞ্জিনিয়ার সিদ্দিকুর রহমানের ব্যবহৃত (০১৭১১২৬৫১২০) মোবাইলে যোগাযোগ করলে তিনি ফোন রিসিভ করেননি।\nখুলনা জেলা শিক্ষা অফিসার খোন্দকার রুহুল আমিন বলেন ভবনটি আগে থেকেও জড়াজীর্ণ ছিলো। নতুন করে ফাটল ধরেছে কি না কেউ আমাকে কিছু বলেনি। খোঁজ নিয়ে প্রকৌশলীদের সাথে কথা বলে ব্যবস্থা নিতে পারবো।


Mamata Banerjee Meets Taha Siddiqui - ভাগ নয় মুসলিম ভোটে, ওয়েইসি-আব্বাসদের রুখতে ত্বহা সিদ্দিকির সঙ্গে বৈঠকে মমতা! | Eisamay - Eisamay\nwest bengal cm mamata banerjee meets taha siddiqui at nabanna\nভাগ নয় মুসলিম ভোটে, ওয়েইসি-আব্বাসদের রুখতে ত্বহা সিদ্দিকির সঙ্গে বৈঠকে মমতা!\nSuman Biswas | EiSamay.Com | Updated: 02 Dec 2020, 11:09:00 AM\nমুসলিম ভোটে কোনও ভাগ চান না তৃণমূল নেত্রী মমতা বন্দ্যোপাধ্যায়। কিন্তু আসাদউদ্দিন ওয়েইসি, আব্বাস সিদ্দিকির মতো নেতারা ক্রমেই বাংলার মুসলিম ভোটে ভাগ বসানোর পরিকল্পনা শুরু করে দিয়েছেন। এই পরিস্থিতি মমতা বন্দ্যোপাধ্যায়ের সঙ্গে দেখা করলেন ফুরফুরা শরিফের পিরজাদা ত্বহা সিদ্দিকি।\nত্বহার সঙ্গে বৈঠকে তৃণমূল নেত্রী!\nফুরফরা শরিফের পিরজাদা আব্বাস সিদ্দিকি নতুন দল গড়ে ভোটে লড়াই কথা জানিয়েছেন।\nমুখ্যমন্ত্রী মমতা বন্দ্যোপাধ্যায়ের সঙ্গে দেখা করলেন ফুরফুরা শরিফের অপর পিরজাদা ত্বহা সিদ্দিকি।\nমঙ্গলবার নবান্নে যান ত্বহা ও তাঁর অনুগামীরা।\nএই সময় ডিজিটাল ডেস্ক: একদিকে আসাদউদ্দিন ওয়েইসি, অন্যদিকে আব্বাস সিদ্দিকির মতো পিরজাদা। ২০২১ সালের বিধানসভা ভোটে বিজেপির পাশাপাশি আরও নতুন-নতুন যেন বিরোধী গড়ে উঠেছে তৃণমূলের। বিজেপিকে রুখতে মুসলিম ভোটের একচ্ছত্র 'অধিকার' নিজেদের দিকেই ধরে রাখতে চাইছে তৃণমূল। কিন্তু বিহার নির্বাচনের পরই 'মিম' নেতা ওয়েইসি জানিয়ে দিয়েছেন, এবার লক্ষ্য বাংলা। পশ্চিমবঙ্গের বহু আসনে তাঁরা প্রার্থী দেবে বলে জানা গিয়েছে। অপরদিকে, ফুরফরা শরিফের পিরজাদা আব্বাস সিদ্দিকি নতুন দল গড়ে ভোটে লড়াই কথা জানিয়েছেন। এই পরিস্থিতিতে মুখ্যমন্ত্রী মমতা বন্দ্যোপাধ্যায়ের সঙ্গে দেখা করলেন ফুরফুরা শরিফের অপর পিরজাদা ত্বহা সিদ্দিকি।\nমঙ্গলবার নবান্নে যান ত্বহা ও তাঁর অনুগামীরা। সেখানে মুখ্যমন্ত্রীর হাতে বেশ কিছু বিষয়ে স্মারকলিপিও জমা দেন তাঁরা। হাসপাতাল তৈরি হলেও তা চালু হয়নি বলে স্মারকলিপিতে উল্লেখ করেছেন ত্বহা। পানীয় জলের কাজও দ্রুত সম্পন্ন করার আবেদন জানিয়েছেন তিনি। আনুষ্ঠানিকভাবে ত্বহা শুধু এই বিষয়ে বৈঠকের কথা বললেও রাজনৈতিক মহলের মতে, পুরো আলোচনাই হয়েছে 'ভোটকেন্দ্রিক'। মুসলিম ভোটের পুরোটাই নিজের বাক্সে বদ্ধপরিকর মমতা তাই পুরনো 'সঙ্গী'দের দ্বারস্থ হচ্ছেন।\nঅপরদিকে, দিন দশেকের ব্যবধানে ভাঙড়ে ফের সভা করেছেন ফুরফরা শরিফের পিরজাদা আব্বাস সিদ্দিকি। সেখানে আবারও তিনি জানান, নতুন রাজনৈতিক দল তৈরি করছেন। তৃণমূল-বিজেপি নয়, তৃতীয় ফ্রন্টের হয়ে সওয়াল করেছেন তিনি। এই ফ্রন্টে কারা আছেন, তা নিয়ে খোলসা কিছু করেননি। আব্বাসের কাকা হলেন পিরজাদা ত্বহা সিদ্দিকি। তিনি অবশ্য তৃণমূলকেই সমর্থন জানাচ্ছেন। তবে ফুরফরার আর এক পিরজাদা মেহেরাব সিদ্দিকি ভাঙড়ের সভায় এসে আব্বাসকেই সমর্থন জানিয়েছেন। মেহেরাব আব্বারসের তুতো দাদা। আব্বাসের কথার প্রেক্ষিতে মেহেরাব সিদ্দিকিও বলেন, 'বাংলায় নতুন রাজনৈতিক শক্তি ক্ষমতায় আসছে।'\nনবান্নে ফিরহাদের সঙ্গে ত্বহা\nআরও পড়ুন: গোটা দেশকে ভ্যাকসিন দেওয়ার কথা কেন্দ্রীয় সরকার কোনওদিন বলেনি: স্বাস্থ্যমন্ত্রক\nনারায়ণপুরের ইসলামিক জলসায় আব্বাস তাঁর রাজনীতিতে আসার কারণ ব্যাখ্যা করেন। মেহেরাব সিদ্দিকিও ধর্মীয় বক্তব্য রাখার পাশাপাশি অল্পবিস্তর রাজনৈতিক কথাও বলেন। আব্বাসকে সমর্থন জানিয়ে তিনি বলেন, 'স্বাধীনতার পর থেকে মুসলিমরা যে তিমিরে ছিল আজও সেই তিমিরে আছে। পিছিয়ে পড়া মানুষের দাবিদাওয়া নিয়ে আব্বাস যে ভাবে লড়াই করছে, তাতে আমি ওর পাশে আছি।' আব্বাস এবং মেহেরাব সিদ্দিকির জোড়া আক্রমণে উৎসাহ বেড়েছে আব্বাসের আহলে সুন্নাতল জামাতের কর্মীদের মধ্যে। এখন দেখার রাজনীতির ময়দানে ফুরফুরার এই পিরজাদা কতটা সফল হন।\nজুড়ল নেতাজির স্মৃতি, উদ্বোধনের ২ দিন আগেই বদলে গেল মাঝেরহাট ব্রিজের নাম! পরের খবর\nমমতা বন্দ্যোপাধ্যায় বাংলায় মুসলিম ভোট ত্বহা সিদ্দিকির সঙ্গে সাক্ষাৎ মমতার West Bengal CM taha siddiqui Mamata Banerjee mamata meets taha siddiqui\nWeb Title : west bengal cm mamata banerjee meets taha siddiqui at nabanna


tmc depending on star candidates in assembly poll dgtl - Anandabazar\ntmc depending on star candidates in assembly poll dgtl\nভোটের বাজিমাতে সেই ‘তারা-বাজি’ তৃণমূলে\n১২ ফেব্রুয়ারি ২০১৬ ১৪:২৫\nআবেদন এসেছে ফরাক্কা থেকে। সংগঠনের হাল খারাপ জানিয়ে মুর্শিদাবাদের ওই বিধানসভা কেন্দ্রে এ বার তারকা-মুখ পাঠানোর কাতর আর্জি জানিয়েছেন স্থানীয় ব্লক তৃণমূল নেতৃত্ব। দলের রাজ্য নেতৃত্বের কাছে তাঁদের দাবি, টলিউডের ভাণ্ডার থেকে সোহম অথবা নুসরত, এই দুই রতনের কোনও একটি তুলে এনে পাঠানো হোক ফরাক্কায়। কংগ্রেসের অনেক দিনের ঘাঁটিতে তাতে যদি ঘাসফুল ফোটার আশা দেখা দেয়!\nফরাক্কার তৃণমূল নেতাদের এই যুক্তিকে অবশ্য বিশেষ আমল দিতে রাজি নন মুর্শিদাবাদ জেলা নেতৃত্ব। কিন্তু তারকা-প্রার্থনা তাতে থামছে না! উত্তর হাওড়া যেমন। সেখানকার বিধায়ক এখন তৃণমূলেরই। স্বয়ং মমতা বন্দ্যোপাধ্যায় বলে দিয়েছেন, একান্তই বিশেষ পরিস্থিতি না এলে বর্তমান বিধায়কদের সরানো হবে না। কিন্তু উত্তর হাওড়ায় শাসক দলের গোষ্ঠী-কোন্দল বিধায়কের রাস্তায় কাঁটা হয়ে দাঁড়াচ্ছে। আবার বিকল্প নামের জন্যও এত তদ্বির, তাতেও অশান্তি! দলের একাংশ তাই চাইছেন টলিউডের মুখ এবং অধুনা তৃণমূল নেতা রুদ্রনীল ঘোষকে সেখানে প্রার্থী করতে। একই অবস্থা বালিরও। সেখানে ভাবনা চলছে সদ্য অবসরপ্রাপ্ত বাংলার ক্রিকেটার লক্ষ্মীরতন শুক্লকে নিয়ে।\nহুগলিতে এখন সিপিএমের হাতে আছে শুধু পাণ্ডুয়া কেন্দ্র। ওই আসনে তৃণমূলের টিকিটে প্রার্থী করার ভাবনা নিয়ে কথাবার্তা চালানো হচ্ছে ফুটবলার রহিম নবির সঙ্গে। শাসক দলে নাম লিখিয়ে প্রার্থী হতে ইচ্ছুক বৈশালী ডালমিয়াও। তিনি অবশ্য তারকা নন। তবে প্রয়াত পিতা জগমোহন ডালমিয়ার নামের একটা ওজন আছে বৈকি! যদিও তাঁর জন্য দক্ষিণ কলকাতা বা শহরতলিতে কেন্দ্র খুঁজে বার করাই বড় মাথাব্যথা মমতার দলের! গৌতম সরকার-সহ এক ঝাঁক প্রাক্তন ক্রীড়াবিদ এবং টলিউড-টেলিউডের আরও কিছু নাম নিয়ে জল্পনাও ভেসে আছে অনেক দিন।\nতারকাদের প্রতি তৃণমূল নেত্রীর দুর্বলতা অবশ্য বহু দিনের। তাপস পাল, শতাব্দী রায়, নয়না বন্দ্যোপাধ্যায়দের রাজনীতির আঙিনায় টেনে আনার কাজ তিনিই করেছিলেন। কিন্তু রাজ্যের শাসন পাটে বসে তৃণমূল রাজ্যের প্রায় সর্বত্র একচ্ছত্র দাপট প্রতিষ্ঠা করে ফেলার পরেও কেন তারকার সন্ধান করতে হয়, প্রশ্ন তুলছেন অনেকেই। শাসক দলের এক প্রথম সারির নেতার কথায়, ‘‘সমাজের সব অংশের প্রতিনিধিরা আমাদের দলনেত্রীর সঙ্গে আছেন, তারকারা দলীয় প্রতীকে প্রার্থী হলে সেটা দেখানো যায়। তাতে সাধারণ মানুষের উপরেও প্রভাব পড়ে। আর কোথাও কোথাও সংগঠনের সমস্যা ঢাকতেও তারকাদের কাজে লাগানো যায়।’’\nলোকসভা ভোটে যেমন ঠিক সেই কাজটাই করেছিলেন মমতা। ঘাটালের মতো আসনে দেব, বাসুদেব আচারিয়ার মতো লাগাতার জিতে আসা প্রবীণ নেতার বিরুদ্ধে মুনমুন সেন, মেদিনীপুরের মতো ‘কঠিন’ আসনে সন্ধ্যা রায়— ঘোড়া ছিল তাঁর। প্রথমে বিস্তর হইহই পড়েছিল দলের মধ্যেও। পরে এই সব ঘোড়াই বাজিমাত করে বেরিয়ে এল! নানা সমস্যা-অভিযোগ সত্ত্বেও তাপস-শতাব্দীদের টিকিট বাদ দেননি মমতা। গত লোকসভা ভোটের প্রচারে শতাব্দী যখন বীরভূমে গিয়ে বললেন, আগে আপনারা পয়সা দিয়ে আমাকে দেখতেন (সিনেমা বা যাত্রায়), এখন বিনা পয়সায় দেখতে পাবেন, বিতর্ক হল প্রবল। কিন্তু মমতা তাঁদের উপরেই ভরসা রেখেছেন এবং জিতেছেন! এ বারের বিধানসভায় বাম-কংগ্রেস জোট বেঁধে বহু ক্ষেত্রে যখন তৃণমূলকে শক্ত চ্যালেঞ্জে ফেলার পরিকল্পনা নিচ্ছে, তৃণমূল নেত্রীও তাঁর তারকা-তাস গুছিয়ে রাখছেন!\nসর্বভারতীয় স্তরে বিজেপি তারকা-রাজনীতির পথিকৃৎ। রামায়ণ, মহাভারতের মতো মহাকাব্যিক টেলি সিরিয়ালের চরিত্রদের তারা সেই কবেই ভোটের ময়দানে টেনে এনেছিল! কংগ্রেসও কখনও সখনও অমিতাভ বচ্চন থেকে রাজেশ খন্না বা হালফিল নাগমাদের এনেছে ঠিকই। কিন্তু বিজেপি-র ধারাবাহিক ‘গ্ল্যামার কোশেন্টে’র সঙ্গে তারা ঠিক এঁটে উঠতে পারেনি! দক্ষিণ ভারতের রাজনীতিতে আবার তারকাদের দাপটই আলাদা। তবে সে তল্লাটে রুপোলি পর্দার চরিত্রেরা সেলুলয়েড দুনিয়ার মায়া কাটিয়ে রাজনীতির বলয়েরই পাকাপাকি বাসিন্দা হয়ে যান বেশির ভাগ ক্ষেত্রে। সাবেক অন্ধ্রপ্রদেশের এনটি রামা রাও থেকে তামিলনাড়ুর এমজি রামচন্দ্রন, জয়ললিতা বা চিরঞ্জীবীদের উদাহরণ সে কথাই বলছে। বঙ্গ রাজনীতিতে সে অর্থে তারকা-স্রোত মমতার হাত ধরেই।\nকেউ বলতে পারেন, কেন অনিল চট্টোপাধ্যায়, বিপ্লব চট্টোপাধ্যায়, অজিত পাণ্ডেদের কি বামেরা নিয়ে আসেনি? এনেছিল। কিন্তু ঘটনা হল, তাঁরা চলচ্চিত্র বা শিল্প-সংস্কৃতি জগৎ থেকে আসা অ-রাজনৈতিক চরিত্র ছিলেন না। মতাদর্শে, ভাবনায়, ঘরানায় তাঁদের বামপন্থী পরিচয় ছিলই। সিপিএম তাঁদের আনুষ্ঠানিক ভাবে নির্বাচনী রাজনীতির পতাকা তুলে দিয়েছিল। তৃণমূল নেত্রী এসে এই নীতি চালু করে দিলেন- ‘অ-রাজনৈতিক’ কিন্তু নামডাক আছে, অতএব তাঁকে নিয়ে এসো ঘাসফুলে!\nরাজনীতির লড়াইয়ে সাংগঠনিক টক্করের আগে তারকা নামিয়ে দিয়ে কাজ হাসিলের পাশাপাশি কোনও বিড়ম্বনায় মমতাকে পড়তে হয়নি, তা অবশ্য নয়! যাদবপুরের প্রাক্তন সাংসদ কবীর সুমনের বৃত্তান্ত এখনও তেমন পুরনো হয়নি! গত বিধানসভায় জিতে-আসা এমন কয়েকটি মুখকে নিয়ে এখনও প্রবল অস্বস্তি রয়েছে শাসক দলে। উত্তরপাড়ায় অনুপ ঘোষাল আবার টিকিট পাবেন, তৃণমূলের কেউই হলফ করে বলতে পারছেন না! রায়দিঘির দেবশ্রী রায় এবং বারাসতের চিরঞ্জিৎকে নিয়েও বিব্রত তৃণমূল। দেবশ্রীকে যেমন স্থানীয় তৃণমূল চায়নি, তেমনই ‘বিধায়ক নিখোঁজ’ জাতীয় প্রচার সোশ্যাল মিডিয়ায় ছেয়ে দিয়েছে বিরোধীরা! দক্ষিণ ২৪ পরগনা জেলা তৃণমূলের সভাপতি শোভন চট্টোপাধ্যায়ের হস্তক্ষেপে এ যাত্রাতেও দেবশ্রীর টিকিটটা অবশ্য বেঁচে যাওয়ার সম্ভাবনা প্রবল। চিরঞ্জিৎকে নিয়ে প্রশ্নটা হালকা করে ঝুলে রয়েছে!\nতবে তৃণমূল এ সবে দমছে না! সোহম, হিরণ (দু’জনেই এখন তৃণমূলের পদাধিকারী), লক্ষ্মী— রতন তুলে এনেই চলেছে তারা!\nStar Candidates Tmc Sandipan Chakrabarty MostReadStories


প্রকাশিত : ২০ জানুয়ারী, ২০২২, ০৭:১৭ বিকাল\nআপডেট : ২০ জানুয়ারী, ২০২২, ০৭:১৭ বিকাল\nআবুল কাশেম :  বুধবার (১৯ জানুয়ারি) রাত পৌনে ৯টায় শাবি’র কোষাধ্যক্ষ অধ্যাপক ড. আনোয়ারুল ইসলামের নেতৃত্বে বিশ্ববিদ্যালয়ের শতাধিক শিক্ষক ভিসির বাস ভবনের সামনে অনশনরত শিক্ষার্থীদের কাছে আসেন। তারা অনশন ভাঙ্গানো এবং কথা বলার প্রস্তাব দেন। কিন্তু শিক্ষার্থীরা ভিসির পদত্যাগের দাবির বিষয়ে একমত কি না সেই বিষয়ে উত্তর জানতে চান। তবে, পদত্যাগের দাবির বিষয়ে কোনো উত্তর না দেওয়ায় শিক্ষার্থীরা শিক্ষকদের কথা বলার সুযোগ দেননি। প্রায় আড়াই ঘন্টা পর শিক্ষকবৃন্দ অনশনস্থল ত্যাগ করেন।\n রোববার (১৬ জানুয়ারি) শিক্ষার্থীদের উপর পুলিশি হামলার পর থেকেই শিক্ষার্থীরা ভিসি অধ্যাপক ফরিদ উদ্দিন আহমেদসহ প্রক্টরিয়াল বডি এবং ছাত্র উপদেশ ও নির্দেশনা পরিচালকের পদত্যাগের পাশাপাশি পুলিশের দায়েরকৃত মামলা প্রত্যাহারের দাবি জানিয়ে আসছে। পদত্যাগের ঘোষণা না আসায় ২৪ জন শিক্ষার্থী বুধবার বেলা ৩টা থেকে আমরণ অনশন শুরু করেন এবং পদত্যাগ না করা পর্যন্ত তারা অনশন চালিয়ে যাবেন মর্মে ঘোষণা দেন।\n এদিকে, রাত পৌনে ৯টা থেকে বিশ্ববিদ্যালয়ের কোষাধ্যক্ষ ছাড়াও শিক্ষক সমিতির সভাপতি অধ্যাপক ড. তুলশি কুমার দাশের নেতৃত্বে সিন্ডিকেট সদস্য, অনুষদের ডিন, বিভাগের প্রধানসহ প্রায় শতাধিক শিক্ষক ভিসির বাস ভবনের সামনে আসেন। তারা শিক্ষার্থীদের সাথে সহমর্মিতা প্রকাশ করেন এবং তাদের সাথে কথা বলার চেষ্টা করেন।


প্রশ্নোত্তরে ইসলামী জ্ঞানঃপর্ব-৪ ( হাদীছ শরীফ ) – Way To Jannah\nঅন্যান্য • ইসলামী শিক্ষা • প্রশ্ন ও উত্তর • হাদীস\nসংকলন ও গ্রন্থনা:\nমুহা: আবদুল্লাহ্ আল কাফী\n191.প্রশ্নঃ হাদীছ কাকে বলে?\nউত্তরঃ নবী (সাঃ)এর কথা, কাজ ও সমর্থনকে হাদীছ বলে।\n192. প্রশ্নঃ হাদীছ কত প্রকার ও কি কি?\nউত্তরঃ হাদীছ দুপ্রকারঃ মাকবূল (গ্রহণযোগ্য) হাদীছ ও (মারদূদ) অগ্রহণযোগ্য হাদীছ।\n193. প্রশ্নঃ মাকবূল হাদীছ কত প্রকার ও কি কি?\nউত্তরঃ মাকবূল হাদীছ দুপ্রকারঃ ছহীহ ও হাসান।\n194. প্রশ্নঃ মারদূদ বা অগ্রহণযোগ্য হাদীছ কত প্রকার ও কি কি?\nউত্তরঃ দুপ্রকারঃ যঈফ (দুর্বল) ও জাল (বানোয়াট)।\n195. প্রশ্নঃ সহীহ হাদীছ কাকে বলে?\nউত্তরঃ যে হাদীছটি নির্ভরযোগ্য ও পূর্ণ স্মৃতিশক্তি সম্পন্ন বর্ণনাকারী বর্ণনা করেছেন, উহার সনদ পরস্পর সম্পৃক্ত, তার মধ্যে গোপন কোন ত্রুটি নেই এবং উহা শাযও (তথা অন্য কোন অধিকতর নির্ভরযোগ্য বর্ণনাকারীর বর্ণনার বিরোধী) নয় তাকে সহীহ হাদীছ বলে।\n196. প্রশ্নঃ প্রসিদ্ধ হাদীছ গ্রন্থ কয়টি ও কি কি?\nউত্তরঃ ৬টি। সহীহ বুখারী, সহীহ মুসলিম, সুনানে তিরমিযী, সুনানে আবু দাউদ, সুনানে নাসাঈ, সুনানে ইবনে মাজাহ।\n197. প্রশ্নঃ সিহাহ সিত্তা বলতে কি বুঝায়?\nউত্তরঃ হাদীছের ছয়টি গ্রন্থকে বুঝানো হয়। সহীহ বুখারী, সহীহ মুসলিম, সুনানে তিরমিযী, সুনানে আবু দাউদ, সুনানে নাসাঈ, সুনানে ইবনে মাজাহ। (বুখারী ও মুসলিমের সবগুলো এবং অন্য কিতাবগুলোর অধিকাংশ হাদীছ বিশুদ্ধ, তাই এগুলোকে একসাথে সিহাহ সিত্তা বা ছয়টি বিশুদ্ধ হাদীছ গ্রন্থ বলা হয়)\n198. প্রশ্নঃ সহীহ বুখারীতে কতটি হাদীছ রয়েছে?\nউত্তরঃ ৭০০৮টি। মতান্তরেঃ ৭৫৬৩টি।\n199. প্রশ্নঃ সহীহ মুসলিমে কতটি হাদীছ রয়েছে?\n200. প্রশ্নঃ সুনানে তিরমিযীতে কতটি হাদীছ রয়েছে?\n201. প্রশ্নঃ সুনানে আবু দাউদে কতটি হাদীছ রয়েছে?\n202. প্রশ্নঃ সুনানে নাসাঈতে কতটি হাদীছ রয়েছে?\n203. প্রশ্নঃ সুনানে ইবনে মাজাহতে কতটি হাদীছ রয়েছে?\n204. প্রশ্নঃ হাদীছ গ্রন্থগুলোর মধ্যে কোন কিতাবে সবচেয়ে বেশী হাদীছ সংকলিত হয়েছে?\nউত্তরঃ মুসনাদে আহমাদে।\n205. প্রশ্নঃ মুসনাদে আহমাদে কতটি হাদীছ রয়েছে?\n206. প্রশ্নঃ ছয়টি প্রসিদ্ধ হাদীছ গ্রন্থ ছাড়া আরো ৫টি হাদীছ গ্রন্থের নাম উল্লেখ কর?\nউত্তরঃ মুসনাদে আহমাদ, মুআত্ত্বা মালেক, দারাকুত্বনী, সুনানে দারেমী, সুনানে বায়হাক্বী।\n207. প্রশ্নঃ রিয়াযুস্ সালেহীন কিতাবটির লিখক কে?\nউত্তরঃ ইমাম নভবী।\n208. প্রশ্নঃ জাল হাদীছ কাকে বলে?\nউত্তরঃ যে কথাটি মানুষে তৈরী করেছে, অতঃপর তা নবী (সাল্লাল্লাহু আলাইহি ওয়া সাল্লাম)এর নামে চালিয়ে দেয়া হয়েছে, তাকে জাল হাদীছ বলে।\n209. প্রশ্নঃ আল্লাহর কুরআনের পর সর্বাধিক বিশুদ্ধতম গ্রন্থ কোনটি?\nউত্তরঃ সহীহ বুখারী।\n210. প্রশ্নঃ সহীহ বুখারীর একটি সবচেয়ে প্রসিদ্ধ ভাষ্য (ব্যাখ্যা) গ্রন্থের নাম কি?\nউত্তরঃ হাফেয ইবনে হাজার আসকালানী (রহঃ) প্রণীত ফাতহুল বারী।\n211. প্রশ্নঃ কোন দুটি হাদীছ গ্রন্থকে সহীহায়ন বলা হয়?\nউত্তরঃ সহীহ বুখারী ও সহীহ মুসলিম।\n212. প্রশ্নঃ মুত্তাফাকুন আলাইহে বলতে কি বুঝানো হয়?\nউত্তরঃ যে হাদীছটি ইমাম বুখারী ও ইমাম মুসলিম নিজ নিজ গ্রন্থে বর্ণনা করেছেন, সে হাদীছ সম্পর্কে বলা হয় মুত্তাফাকুন আলাইহে।\n213. প্রশ্নঃ সুনানে তিরমিযীর একটি প্রসিদ্ধ ভাষ্য (ব্যাখ্যা) গ্রন্থের নাম উল্লেখ কর?\nউত্তরঃ তুহফাতুল আহওয়াযী। লেখকঃ আবদুর্ রহমান মুবারকপুরী (রহঃ)।\n214. প্রশ্নঃ সুনানে আবু দাউদের একটি প্রসিদ্ধ ভাষ্য (ব্যাখ্যা) গ্রন্থের নাম উল্লেখ কর?\nউত্তরঃ আউনুল মাবূদ। লেখকঃ শামসূল হক আযীমাবাদী (রহঃ)।\n215. প্রশ্নঃ মারফূ হাদীছ কাকে বলে?\nউত্তরঃ যে হাদীছটি নবী (সাল্লাল্লাহু আলাইহি ওয়া সাল্লাম)এর কথা, কাজ বা সমর্থন হিসেবে উল্লেখ করা হয়েছে তাকে মারফূ হাদীছ বলে।\n216. প্রশ্নঃ মাওকূফ হাদীছ কাকে বলে?\nউত্তরঃ যে হাদীছটি কোন সাহাবীর কথা, কাজ বা সমর্থন বলে উল্লেখ করা হয়েছে, তাকে মাওকূফ হাদীছ বলে।\n217. প্রশ্নঃ মাকতূ হাদীছ কাকে বলে?\nউত্তরঃ যে হাদীছটি কোন তাবেঈর কথা, কাজ বা সমর্থন বলে উল্লেখ করা হয়েছে, তাকে মাক্বতূ হাদীছ বলে।\n218. প্রশ্নঃ যঈফ হাদীছের কয়েকটি প্রকার উল্লেখ কর?\nউত্তরঃ মুরসাল, মুনকাতে, মুযাল, মুনকার, মাক্বলূব, মুয্‌তারাব ইত্যাদি।\n219. প্রশ্নঃ যঈফ হাদীছের উপর আমল করার হুকুম কি?\nউত্তরঃ যঈফ হাদীছের উপর আমল করা উচিত নয়।\n220. প্রশ্নঃ হাদীছের সনদ বলতে কি বুঝায়?\nউত্তরঃ হাদীছ বর্ণনার সময় বর্ণনাকারীদের সিলসিলা বা ধারাবাহিকভাবে তাদের নাম উল্লেখকে সনদ বলা হয়।\n221. প্রশ্নঃ হাদীছের মতন কাকে বলা হয়?\nউত্তরঃ হাদীছের মূল বক্তব্যটিকে মতন বলা হয়।\n222. প্রশ্নঃ কোন খলীফার যুগে সর্বপ্রথম হাদীছ কিতাব আকারে লিপিবদ্ধ করা শুরু হয়?\nউত্তরঃ খলীফা ওমর বিন আবদুল আযীযের (রহঃ) যুগে।\n223. প্রশ্নঃ হাদীছের গ্রন্থ জগতে সর্বপ্রথম কোন কিতাবটি লিপিবদ্ধ করা হয়?\nউত্তরঃ মুআত্ত্বা ইমাম মালেক। এতে ১৭০০টি হাদীছ লিপিবদ্ধ করা হয়েছে।\n224. প্রশ্নঃ ইমাম বুখারী কখন মৃত্যু বরণ করেন?\nউত্তরঃ ২৫৬ হিঃ\n225. প্রশ্নঃ ইমাম মুসলিম কখন মৃত্যু বরণ করেন?\nউত্তরঃ ২৬১ হিঃ\n226. প্রশ্নঃ ইমাম তিরমিযী কখন মৃত্যু বরণ করেন?\nউত্তরঃ ২৭৯ হিঃ\n227. প্রশ্নঃ ইমাম নাসাঈ কখন মৃত্যু বরণ করেন?\nউত্তরঃ ৩০৩ হিঃ\n228. প্রশ্নঃ ইমাম আবু দাউদ কখন মৃত্যু বরণ করেন?\nউত্তরঃ ২৭৫ হিঃ\n229. প্রশ্নঃ ইমাম ইবনে মাজাহ কখন মৃত্যু বরণ করেন?\nউত্তরঃ ২৭৩ হিঃ\n230. প্রশ্নঃ ইমাম বুখারীর প্রকৃত নাম কি?\nউত্তরঃ মুহাম্মাদ বিন ইসমাঈল বুখারী (রহঃ)।\n231. প্রশ্নঃ ইমাম মুসলিমের প্রকৃত নাম কি?\nউত্তরঃ মুসিলম বিন হাজ্জাজ নিশাপুরী (রহঃ)।\n232. প্রশ্নঃ ইমাম তিরমিযীর আসল নাম কি?\nউত্তরঃ মুহাম্মাদ বিন ঈসা তিরমিযী (রহঃ)।\n233. প্রশ্নঃ ইমাম নাসাঈর নাম কি?\nউত্তরঃ আহমাদ বিন শুআইব নাসাঈ (রহঃ)।\n234. প্রশ্নঃ ইমাম আবু দাউদের নাম কি?\nউত্তরঃ আবু দাউদ সুলাইমান ইবনে আছআছ সিজিসতানী (রহঃ)।\n235. প্রশ্নঃ ইমাম ইবনে মাজাহর নাম কি?\nউত্তরঃ মুহাম্মাদ বিন ইয়াযীদ ইবনে মাজাহ কাযবীনী (রহঃ)।\n236. প্রশ্নঃ বর্তমান যুগের সর্বশ্রে মুহাদ্দিসের নাম কি?\nউত্তরঃ শায়খ নাসেরুদ্দীন আলবানী (রহঃ) মৃত্যু ১৪২০ হিঃ।\nqa question Question and Answer question answer ইলমে হাদীস ইসলামী প্রশ্নোত্তর প্রশ্ন প্রশ্নোত্তর\nEpub কি? কেন পড়বেন, কিভাবে পড়বেন?


ঈদের ছুটিতে করোনার নমুনা পরীক্ষা নিয়ে বিভ্রান্তি – Bangali Kantha\nআপডেট টাইম : August, 3, 2020, 5:00 am\nবাঙালী কণ্ঠ ডেস্কঃ দেশে গত তিন মাসের মধ্যে করোনাভাইরাসের সবচেয়ে কম নমুনা পরীক্ষা হয়েছে গতকাল রবিবার (২ আগস্ট) পর্যন্ত সর্বশেষ ২৪ ঘণ্টায়।\nস্বাস্থ্য অধিদপ্তরের ওইদিনের বুলেটিনে দেখা যায় ২৪ ঘণ্টায় শনাক্তের হার এক হাজারের বেশ নিচে। নতুন করে ৮৮৬ জনের দেহে করোনাভাইরাস শনাক্ত হয়েছে, যা আগের দিন ছিল দুই হাজার ১৯৯ জন।\nআপাতদৃষ্টিতে মনে হতে পারে করোনাভাইরাসে আক্রান্ত হওয়ার সংখ্যা কি কমে গেল? কিন্তু আসলে নমুনা পরীক্ষার হার ঈদের ছুটির এই সময়ে ব্যাপকভাবে কমে গেছে। ২৪ ঘণ্টায় মোটে সাড়ে তিন হাজারের মতো নমুনা পরীক্ষা করা হয়েছে। যা তার ঠিক আগের দিনও ছিল আট হাজার ৮০২টি।\nস্বাস্থ্য অধিদপ্তরের অতিরিক্ত মহাপরিচালক (প্রশাসন) ডা. নাসিমা সুলতানা বলেন, ‘অন্যতম একটি কারণ হলো ব্র্যাক আমাদের যে নমুনা সংগ্রহ করে দেয় তারা তিন দিন তাদের বুথগুলো বন্ধ রাখবে সেটি স্বাস্থ্য অধিদপ্তরকে জানিয়েছিল। ব্র্যাক ঢাকা ও চট্টগ্রামে তাদের বুথ থেকে আমাদের নমুনা সংগ্রহ করে দেয়।\nব্র্যাকের করোনাভাইরাস সংক্রান্ত পরীক্ষার ওয়েবসাইটে গিয়ে দেখা যায় সেখানে লেখা রয়েছে ‘৩ অগাস্ট, ২০২০ সোমবার এর করোনা শনাক্তকরণ টেস্টের রেজিস্ট্রেশন বন্ধ আছে’। বেসরকারি উন্নয়ন সংস্থা ব্র্যাকের ওয়েবসাইটে যে ম্যাপ দেওয়া রয়েছে তাতে দেখা যাচ্ছে ঢাকায় তাদের ৩০টি বুথ রয়েছে এবং আরও চারটিতে কাজ শুরুর প্রক্রিয়া চলছে।\nজনস্বাস্থ্য বিশেষজ্ঞ ডা. লেলিন চৌধুরী বলেন, ‘ঈদের সময় বরং আরো বেশি নমুনা পরীক্ষা হওয়া উচিত।’ তিনি বলেন, ‘যখন ঝুঁকিটা বেড়ে যায়, তখন আমাদের দায়িত্ব পরীক্ষার সংখ্যা বাড়িয়ে দেওয়া। কয়েকদিন নমুনা পরীক্ষা কম হলে যারা আক্রান্ত হয়েছেন তারা রোগ ছড়াবে কারণ তারা স্বাভাবিক মেলামেশা বজায় রাখবে। একইসঙ্গে কত লোকের মধ্যে রোগ ছড়াচ্ছে, কয়েকদিন পর কত লোক সংক্রমিত হতে পারে তার বিজ্ঞানভিত্তিক ধারণাটি আমরা করতে পারব না।’\nডা. লেলিন চৌধুরী আরো বলেন, ‘বিশ্ব স্বাস্থ্য সংস্থার গাইডলাইন হল যত বেশি পরীক্ষা করা যায় তত বেশি রোগী শনাক্ত করা যায়, তার চিকিৎসা এবং সে কাদের সংস্পর্শে এসেছিল সেটি জানা সহজ হয়। এতে করোনাভাইরাসের বিস্তৃতি ঠেকানোর জন্য পরিকল্পনাও করা যায়।’ তিনি বলেন, ‘বেসরকারি প্রতিষ্ঠানের বুথ বন্ধ থাকবে এমন তথ্য সরকারের যদি আগে থেকে জানা থাকে তাহলে উচিত ছিল বাড়তি ব্যবস্থার জন্য প্রস্তুতি নেওয়া।


আইপিএলের সেরা একাদশে নেই কোহলি, ওয়ার্নার! দল গড়ে বিতর্কে অস্ট্রেলীয় কোচ - TheWall\nআইপিএলের সেরা একাদশে নেই কোহলি, ওয়ার্নার! দল গড়ে বিতর্কে অস্ট্রেলীয় কোচ\nদ্য ওয়াল ব্যুরো: চলতি আইপিএলের ফাইনাল মঙ্গলবার। এবার সবদিক থেকেই কোটিপতি লিগ ভালই হয়েছে। করোনা আবহের মধ্যে গ্যালারিতে হয়তো দর্শক ছিল না, কিন্তু বাকি সবটাই দারুণভাবে সম্পন্ন হয়েছে।\nসব থেকে বড় বিষয়, বহু তরুণ প্রতিভা উঠে এসেছে। পারফরম্যান্সের দিক থেকে বিচার করলে দেখতে পাব যে, সিনিয়রদের থেকে নবীন ক্রিকেটাররাই বেশি দাপট দেখিয়েছেন। মঙ্গলবার ফাইনালে বিশেষজ্ঞদের একটা অংশ মনে করছেন, শেষ ম্যাচেও খেতাবের জন্য দুটি দলই তরুণদের দিকেই তাকিয়ে থাকবে।\nরোহিত শর্মার মুম্বই এর আগে চারবার আইপিএল চ্যাম্পিয়ন হয়েছে। বর্তমান চ্যাম্পিয়নও তারা। অন্যদিকে শ্রেয়স আইয়ারের দিল্লি ক্যাপিটালস এই প্রথমবার খেতাব যুদ্ধে নামছে। দিল্লি জয়ী হলে নতুন চ্যাম্পিয়নকে পাবে বিশ্ব ক্রিকেট।\nফাইনালের আগে সামাজিক যোগাযোগমাধ্যম টুইটারে এবারের আসরের সেরা একাদশ বেছে নিয়েছেন সানরাইজার্স হায়দরাবাদের প্রাক্তন কোচ টম মুডি। একটা সময় এই অস্ট্রেলীয় কোচের ভারতীয় দলের দায়িত্ব পাওয়ার কথা ছিল। তিনি সেই ভাবে ইন্টারভিউ দিয়েছিলেন, কিন্তু পরে চূড়ান্ত হয়েছিলেন দক্ষিণ আফ্রিকার প্রাক্তন তারকা গ্যারি কার্স্টেন।\nমুডির এই দলটি অবশ্য বিতর্কিত। তিনি তাঁর প্রথম একাদশে স্থান দেননি রয়্যাল চ্যালেঞ্জার্স ব্যাঙ্গালোরের অধিনায়ক বিরাট কোহলি ও সানরাইজার্স দলের নেতা ডেভিড ওয়ার্নারকে। কিন্তু তাঁর পুরনো দলের যিনি বর্তমান নেতা সেই ওয়ার্নার চলতি আইপিএলে ৫০০-এর বেশি রান করেছেন, তিনি ছিলেন সেরা ফর্মে। তাও বাদ কেন, কথা হচ্ছে।\nএমনকি মুডি দলের বাইরে রেখেছেন মুম্বই অধিনায়ক রোহিত শর্মাকেও। তবে অস্ট্রেলিয়ান এই কোচের দলে আছেন সূর্যকুমার যাদব, ঈশান কিশান, রাহুল তেওটিয়ার মতো তরুণরা।\nটম মুডির আইপিএল একাদশ\nশিখর ধাওয়ান, লোকেশ রাহুল, সূর্যকুমার যাদব, এবি ডি’ভিলিয়ার্স, ঈশান কিশান, রাহুল তেওটিয়া, রশিদ খান, জোফ্রা আর্চার, কাগিসো রাবাদা, যশপ্রিৎ বুমরা ও যজুবেন্দ্র চাহাল।\ndavid warneripl 2020Tom Moodyvirat kohli\nআইসিসি-র ক্যাপ্টেন টুইটার পোলে বিরাটকে টপকে সেরা ইমরান, আনন্দের বাঁধ ভেঙেছে…


রোপনকৃত তরমুজ গাছের সাথে এ কেমন শত্রুতা! | কুয়াকাটা নিউজ\nআমতলী (বরগুনা) প্রতিনিধি: এ কেমন শত্রুতা! বরগুনার আমতলীতে কৃষক জালাল উদ্দিনের রোপনকৃত তরমুজ চাড়া উপড়ে ফেলেছে দুর্বৃত্তরা। এ ঘটনায় আজ (শুক্রবার) থানায় অভিযোগ দিয়েছেন ভূক্তভোগী কৃষক।\nঅভিযোগ সূত্রে জানাগেছে, উপজেলার হলদিয়া ইউনিয়নের পশ্চিম চিলা গ্রামের বাসিন্ধা তরমুজ চাষী কৃষক জালাল উদ্দিন ৬০ হাজার টাকা ব্যয়ে এক একর জমিতে তরমুজ চাষ করেন। ওই জমিতে তরমুজের ফলনও ভালো হয়েছে। কিন্তু গতকাল বৃহস্পতিবার রাতের কোন এক সময় দুর্বৃত্তরা ওই জমিতে রোপনকৃত ৩৬০টি তরমুজ চারা উপড়ে ফেলে। আজ (শুক্রবার) সকালে কৃষক জালাল উদ্দিন ক্ষেতে গিয়ে তার রোপনকৃত তরমুজ চারা উপড়ে পড়া দেখে ডাক চিৎকার দিয়ে এলাকাবাসীকে দেখায়। দুপুরে সেই উপড়ে ফেলা চারা নিয়ে আমতলী থানায় এসে আপন ভাই হেলাল উদ্দিনসহ তিন জনের নামে অভিযোগ দাখিল করেন কৃষক জালাল উদ্দিন।\nস্থাণীয় প্রতিবেশী কৃষকরা জানায়, সকালে কৃষক জালাল উদ্দিনের ডাক চিৎকার শুনে তারা তরমুজ ক্ষেতে গিয়ে তার রোপনকৃত তরমুজের চারা উপড়ে ফেলা দেখতে পায়। তাদের ধারনা রাতের আধারে কেউ শত্রæতা করে এ চারাগুলো উপড়ে ফেলেছে।\nএ বিষয়ে ক্ষতিগ্রস্থ কৃষক জালাল উদ্দিন মুঠোফোনে বলেন, আমার ভাই হেলালের সাথে দীর্ঘদিন ধরে পারিবারিক বিষয় নিয়ে আমার বিরোধ চলে আসছে। এ বিরোধের জের ধরে হেলাল আমার তরমুজ ক্ষেত নষ্ঠ করে দিবে বলে হুমকি দিয়েছিল। আমার ক্ষতি করার জন্য হেলাল ও তার দুই পুত্র লিমন এবং শাহীন মিলে ক্ষেতের রোপনকৃত চারা উপড়ে ফেলেছে। আমি এর বিচার চাই।\nআমতলী থানার অফিসার ইনচার্জ মোঃ শাহআলম হাওলাদার বলেন, এ ঘটনায় একটি অভিযোগ পেয়েছি। তদন্ত করে পরবর্তী আইগত ব্যবস্থা নেয়া হবে।\nশার্শার নাভারণে পানিতে ডুবে ৭ বছর বয়সী শিশুর মৃত্যু


পাকিস্তানের ঘনিষ্ঠ হচ্ছে ইসরায়েল? - DesheBideshe\nHome/আন্তর্জাতিক/দক্ষিণ এশিয়া/পাকিস্তানের ঘনিষ্ঠ হচ্ছে ইসরায়েল?\nজেরুজালেম, ১৬ মে – মুসলিম দেশগুলোর সঙ্গে সম্পর্ক তৈরির চেষ্টা ইসরায়েলের জন্য নতুন নয়। সাম্প্রতিক সময়ে বেশ কয়েকটি দেশ তেল আবিবের সঙ্গে সম্পর্ক স্বাভাবিক করেছে। যুক্তরাষ্ট্রের সাবেক প্রেসিডেন্ট ডোনাল্ড ট্রাম্পের আমলে ইসরায়েলের সঙ্গে পাকিস্তানের সম্ভাব্য সম্পর্ক প্রতিষ্ঠার বিষয়টিও ছিল আলোচনায়। যদিও সে সময় ইসলামাবাদ এটি নাকচ করে দেয়। তবে চাপা পড়া বিষয়টি আবারও সামনে এসেছে একটি পাকিস্তানি-আমেরিকান প্রতিনিধি দলের ইসরায়েল সফরের পর।\nদ্য নিউজ ইন্টারন্যাশনালের বরাতে এ তথ্য জানায় পাকিস্তানের সংবাদমাধ্যম জিউ টিভি।\nবিদেশি সংবাদমাধ্যমের খবরের বরাতে বলা হয়, গত সপ্তাহে পাকিস্তানি-আমেরিকান একটি প্রতিনিধি দল ইসরায়েল সফর করেছে পাকিস্তান-ইসরায়েলের মধ্যে সম্পর্কের উন্নয়নের লক্ষ্যে।\nএ সফর অনুষ্ঠিত হয় ইসরায়েলপন্থি বেসামরিক দল ‘সারাকা’র (আরবিতে এর অর্থ অংশীদারিত্ব) অর্থায়নে। এটি প্রতিষ্ঠিত হয় ২০২০ সালে, আব্রাহাম চুক্তির পর। যে চুক্তির মাধ্যমে সংযুক্ত আরব আমিরাত ও বাহরাইন ইসরায়েলকে স্বীকৃতি দিয়েছে।\nদলটি ইসরায়েলের সঙ্গে উপসাগরীয় দেশগুলোর সম্পর্ক উন্নয়নে কাজ করে। বর্তমানে ইসরায়েল, বাহরাইন ও সংযুক্ত আরব আমিরাতে এ দলের তিনটি শাখা রয়েছে।\nসারাকার পক্ষ থেকে এক টুইটে জানানো হয়, ইসরায়েল সফরে পাকিস্তানের প্রথম অনুমতিপ্রাপ্ত ইহুদিসহ দক্ষিণপূর্ব এশিয়ার মুসলিম ও শিখদের একটি প্রতিনিধি দলকে প্রেসিডেন্ট ইসাক হারজগের সঙ্গে সাক্ষতের জন্য আনতে পেরে সারাকা সম্মানিত বোধ করছে। প্রতিনিধি দলের সদস্যরা ইসরায়েলের সঙ্গে সম্পর্ক উন্নয়নের প্রচেষ্টা নিয়ে আলোচনা করেছেন।\nপাকিস্তানি প্রতিনিধি দলের নেতৃত্বে ছিলেন যুক্তরাষ্ট্রে পাকিস্তানি-আমেরিকান লবিস্ট আনেলা আলী। দলে পাকিস্তানিসহ অন্য দেশের মুসলিমরাও অন্তর্ভুক্ত ছিলেন।\nবিদেশি এক সংবাদমাধ্যম জানায়, প্রতিনিধি দল ইসরায়েলের প্রেসিডেন্টের সঙ্গে সাক্ষাৎ করেছে। এ প্রতিনিধি দলে পাকিস্তানের সংবাদমাধ্যমের কিছু ‘বিখ্যাত’ মুখ ছিলেন। কেউ কেউ রাষ্ট্রীয় সংবাদমাধ্যমে কাজ করেন।\nপ্রতিনিধি দলে থাকা আহমেদ কোরাইশি রাষ্ট্রীয় টিভির কর্মী ছিলেন।\nএদিকে প্রতিনিধি দলে আহমেদ কোরাইশি থাকায় তার তীব্র সমালোচনা করেছেন মানবাধিকার বিষয়ক সাবেক মন্ত্রী ড. শিরিন মাজারি।\nজবাবে কোরাইশি বলেন, ‘স্ব-নিযুক্ত ইসরায়েল বিরোধী যোদ্ধা ড. শিরিন মাজারি ২০০৫ সালে আইএসআইএসের (ইনস্টিটিউট অব স্ট্রাটেজিক স্টাডিজ ইসলামাবাদ) ডিজি ছিলেন। সে সময় ওনার নেতা পররাষ্ট্রমন্ত্রী কোরাইশির সময় প্রথমবার তুরস্কে পাকিস্তান ও ইসরায়েলের মধ্যে বৈঠক হয়। তখন তিনি আপত্তি জানাননি। ২০০৮ সাল পর্যন্ত তিনি দায়িত্বে বহাল ছিলেন।\n২০২১ সালের জুনে ইমরান খানের সাবেক সরকারের উপদেষ্টাদের ইসরায়েল সফর নিয়ে প্রতিবেদন প্রকাশিত হয়েছিল। সে সময় পিপিপি চেয়ারম্যান বিলওয়াল ভুট্টো বলেছিলেন, পাকিস্তানি কর্মকর্তাদের ইসরায়েল সফর নিয়ে কিছু ধোঁয়াশা রয়েছে। যদিও পরে এ ধরনের সফরের কথা প্রত্যাখ্যান করা হয়েছে উপদেষ্টাদের পক্ষ থেকে।\nইমরান খানের সাবেক স্ত্রী ইহুদি পরিবারের হওয়ায় পাকিস্তান-ইসরায়েলে সম্পর্ক প্রতিষ্ঠার চেষ্টা নিয়ে সে সময় সামাজিক যোগাযোগমাধ্যম সরগরম ছিল। দেশটির ভঙ্গুর অর্থনীতি ও রাজনৈতিক সংকটের মধ্যে এ বিষয়টিও ব্যাপক গুরুত্ব পায়।


মন্ত্রীসভায় রদবদল ! পরবর্তী অর্থমন্ত্রী কে ? - Rplus\nHome » রাজ্য » মন্ত্রীসভায় রদবদল ! পরবর্তী অর্থমন্ত্রী কে ?\nসঞ্জু সুর, রিপোর্টার : ১৭ সেপ্টেম্বর উত্তর প্রদেশের লক্ষ্ণৌতে জিএসটি কাউন্সিলের ৪৫ তম বৈঠক। এই বৈঠকে রাজ্যের প্রতিনিধি হিসাবে যোগ দিচ্ছেন পুর ও নগরন্নোয়ন মন্ত্রী চন্দ্রিমা ভট্টাচার্য। ইতিমধ্যেই লক্ষ্ণৌ উড়ে গিয়েছেন তিনি। তাঁর সঙ্গে রয়েছেন অর্থ দফতরের সচিব মনোজ পন্থ ও অর্থ দফতরের আধিকারিকরা। গতবছর দেশে কোভিড ছড়িয়ে পড়ার পর এই প্রথম জিএসটি কাউন্সিলের বৈঠক হচ্ছে যেখানে কেন্দ্রীয় অর্থমন্ত্রী সহ সব সদস্য‌ই সশরীরে উপস্থিত থাকছেন। ৪৫ তম কাউন্সিলের বৈঠকের অন্যতম গুরুত্বপূর্ণ এজেন্ডা হলো পেট্রোল ডিজেল কে জিএসটির আওতাভুক্ত করা হবে কি না সেটা ঠিক করা।\nজিএসটি কাউন্সিলের এই বৈঠকের জন্য গত মঙ্গলবার নবান্নে প্রায় আড়াই ঘণ্টা ধরে হোম ওয়ার্ক করেন চন্দ্রিমা ভট্টাচার্য। সেখানে তাঁকে পুরো বিষয়টি ব্রিফ করেন অর্থ সচিব মনোজ পন্থ সহ দফতরের অন্যান্য আধিকারিকরা।\nঅমিত মিত্রের পরিবর্তে রাজ্যের পক্ষে চন্দ্রিমা ভট্টাচার্যের প্রতিনিধিত্ব বেশকিছু জল্পনার জন্ম দিয়েছে। নবান্নের এক আমলার মতে, এমন ঘটনা হতেই পারে। এক মন্ত্রীর অনুপস্থিতিতে অন্য এক মন্ত্রী বৈঠকে উপস্থিত হতেই পারেন। তবে অর্থ দফতরে রয়েছেন এমন এক আধিকারিকের মতে, এটা একটা ইঙ্গিত হতে পারে। সেক্ষেত্রে পুজোর পর মন্ত্রীসভায় রদবদল করে চন্দ্রিমা ভট্টাচার্য কে অর্থমন্ত্রকের দ্বায়িত্বে নিয়ে আসা হতে পারে বলে তিনি মনে করেন।\nঅমিত মিত্র রাজ্য মন্ত্রীসভার সদস্য হলেও তিনি বিধায়ক নন। তিনি বয়স ও অসুস্থতার কারণে ২১ এর বিধানসভা নির্বাচনে প্রার্থীই হন নি। এবং এখনো তিনি প্রার্থী হতে চান না। ফলে নভেম্বর মাসের পাঁচ তারিখের পর সংবিধান অনুযায়ী তিনি আর মন্ত্রী পদে থাকতে পারবেন না। সেক্ষেত্রে নতুন কাউকে এই দ্বায়িত্ব দেওয়া হতে পারে। চন্দ্রিমা ভট্টাচার্য কে জিএসটি কাউন্সিলের বৈঠকে পাঠিয়ে কি সেই ইঙ্গিতটাই দিয়ে রাখলেন মুখ্যমন্ত্রী স্বয়ং ! নবান্নের কর্তাদের অনেকের অবশ্য তেমনই মত।\nচারধাম যাত্রায় পুণ্যার্থীদের অনুমতি, উত্তরাখণ্ড হাইকোর্ট“হিন্দুস্তান কে পাকিস্তান হতে দেবো না।” ভবানীপুরে প্রচারে বললেন মমতা\nমালদায় গণবিবাহের অনুষ্ঠানে নবদম্পতিদের আশীর্বাদ করলেন মুখ্যমন্ত্রী


উন্নত জীবনের আদর্শ - দ্বীন ইসলাম\nমহানবী হযরত মুহম্মাদ (সা.) ছিলেন সকল শ্রেণী পেশার মানুষের জন্য আদর্শ। তিনি ছিলেন শিশুর আদর্শ, যুবকের আদর্শ, সৈনিকের আদর্শ, সেনাপতির আদর্শ, স্বামীর আদর্শ, পিতার আদর্শ, নানার আদর্শ, ব্যবসায়ীর আদর্শ, শিক্ষকের আদর্শ এবং রাষ্ট্রনায়কেরও আদর্শ। পৃথিবীর অন্যকোন মহামনবের ভিতরে এমন অপুর্ব দৃষ্টান্ত পাওয়া যাবে না যার সমাহার ও সংমিশ্রণ কেবল এই মহামানবের জীনাদর্শেই বিদ্যমান। তার অনুসরণ-অনুকরণ করার মধ্যে মানব জীবনের ঐকান্তিক সফলতা নিহিত। রাসুল (সা.) পৃথিবীতে আগমন করেছেন সচ্চরিত্রের বিকাশ সাধনের লক্ষ্যে। রাসুল (সা.) বলেছেন, ‘আমাকে সচ্চরিত্রের পূর্ণতা সাধনের নিমিত্তই প্রেরণ করা হয়েছে।’ (জামেউল আহাদীস : ৬৭২৯)।\nপবিত্র কুরআনে মহানবীর চরিত্রকে মানব জাতির জন্য আদর্শ হিসেবে আখ্যয়িত করা হয়েছে, ‘নিশ্চয়ই আল্লাহর রাসুল (সা.)-এর আদর্শ তোমাদের জন্য সর্বোত্তম আদর্শ।’ (সূরা আহযাব : ২১)।\nরাসূলে করিম (সা.) কে সৃষ্টি করা হয়েছে সবার জন্য অনুসরণীয় ও মুক্তির কান্ডারী হিসেবে। আল্লাহর ভালবাসা প্রপ্তিও মহানবীর পরিপূর্ণ আনুগত্য ও অনুসরণের উপর নির্ভরশীল। আল্লাহ তায়ালা পবিত্র কোরআনে বলেছেন, ‘হে রাসুল! তুমি লোকদের বলে দাও, যদি তোমরা আল্লাহ তায়ালাকে ভালবাস তাহলে আমার অনুসরণ করো। তবে আল্লাহও তোমাদের ভালবাসবেন।’ (সূরা ইমরান : ৩১)।\nরাসূল (সা.) ছিলেন সৃষ্টির সেরা মানুষ। নিরপেক্ষ ঐতিহাশিকরাও অকপটে স্বীকার করেছেন যে, মুহাম্মাদ (সা.) সর্ব যুগের সর্ব শ্রেষ্ঠ মহামানব। উম্মুল মুমিনীন আয়েশা (রা.) কে রাসুলের চরিত্র সম্পর্কে জিজ্ঞাসা করা হলে তিনি বলেন, কুরআন মাজিদই হলো রাসূল (সা.)-এর চরিত্র। এ প্রসঙ্গে পবিত্র কুরআনে ইরশাদ হয়েছে, নিশ্চয়ই আপনি মহান চরিত্রে অধিষ্ঠিত। (সূরা কলাম : ৪)। তার চরিত্র কত মহান তা পরিমাপ করার মত কোন যন্ত্র পৃথিবীতে আবিস্কৃত হয় নাই।\nক্ষমতা ও সুযোগ থাকা সত্ত্বেও তিনি শত্রুকে ক্ষমা করে দিতেন। মক্কা বিজয়ের দিনে রাসূল (সা.) মক্কার লোকদের উদ্দেশ্যে ঐতিহাশিক বক্তৃতায় বলেছিলেন,\n‘হে কুরাইশগণ ! তোমরা আমার কাছ থেকে আজ কেমন ব্যবহার আশা কর? তারা বলল, সম্মানিত ভাই ও ভ্রাতুষ্পুত্রের মত! তিনি বললেন, তোমরা চলে যাও! আজ তোমরা মুক্ত!’ যারা একসময় তাকে অনেক অত্যাচার-নির্যাতন, সামাজিকভাবে বয়কট করা এমনকি হত্যার চেষ্টা পর্যন্ত করেছিল অথচ তিনি তাদের সবাইকে ক্ষমা করে দিলেন!\nসহনশীলতা তার চরিত্রকে নিয়ে গিয়েছিল এক অনন্য উচ্চতায়। রাসূল (সা.) একবার সাহাবীদের সাথে মসজিদে বসা ছিলেন। এমন সময় একজন বেদুঈন এসে সেখানে পেশাব করা শুরু করলে সাহাবীরা তাকে ধমক দিয়ে থামতে বললেন। রাসূল (সা.) বললেন, ‘তাকে ছেড়ে দাও; বাধার সৃষ্টি করো না’ তারপর তিনি লোকটিকে ডেকে বললেন, ‘এটা মসজিদ; এস্থান অপবিত্রতা কিংবা পেশাব পায়খানার জন্য উপযুক্ত নয়।’ অতঃপর রাসূল (সা.) কওমের একজন লোককে বললেন, তুমি পানি ভর্তি একটা বালতি নিয়ে আসো। এরপর এর উপর ঢেলে দাও। তিনি বালতিতে পানি এনে তার উপর ঢেলে দিলেন। (মুসনাদে আহমাদ : ১২৯৮৪)। বিভিন্ন শারীরিক সমাস্যা হতে পারে এই চিন্তা থেকে রাসূল (সা.) লেকটিকে পেশাবের মাঝে বাঁধা দিতে নিষেধ করলেন; বরং মসজিদে পেশাব করাটাকেই সাময়িক ভাবে অনুমোদন করলেন। যারা উগ্র মানসিকতা সম্পন্ন তাদের জন্য এটি একটি শিক্ষণীয় ঘটনা। ভিন্নমতালম্বী মানুষের সাথে ইসলাম কি ব্যবহার করতে বলেছে তার একটি উজ্জল দৃষ্টান্ত এখানে বিদ্যমান।\nসৃষ্টিকূলের মধ্যে রাসূল (সা.)-এর মত দানবীর আর কাউকে পাওয়া যাবেনা। কেউ তার কাছে কিছু চেয়েছে অথচ, তিনি তা দেননি এমন ঘটনা কখনো ঘটেনি। একবার তার কাছে একজন লোক আসল সাহায্য প্রর্থী হয়ে, তিনি তাকে দুই পাহাড়ের মাঝের সকল বক্রি দিয়ে দিলেন। অত:পর লোকটি নিজের সম্প্রদারয় কাছে গিয়ে বলল, ‘হে আমার সম্প্রদায়! তোমরা ইসলাম গ্রহণ কর। কেননা, মুহাম্মদ (সা.) এত বেশী পরিমাণে দান করেন যে, তিনি নি:স্ব হয়ে যাওয়ার কোন ভয় করেন না।’ (মুসলিম : ২৩১২)।\nসৃষ্টির সেরা হয়েও তিনি বিলাশিতামুক্ত অত্যন্ত সাদা-মাটা ও অনাড়ম্বর জীবন-যাপনে অভ্যস্ত ছিলেন। রাসূল (সা.) গাছের লতা-পাতা দিয়ে তৈরি করা বিছানায় ঘুমাতেন। এতে তার শরীর মুবারকে দাগ হয়ে যেত। সাহাবাগণ যখন ভাল কোন বিছানার ব্যবস্থা করার আবদার জানালে তার প্রতিউত্তরে তিন বলতেন, ‘আমার দুনিয়ার প্রতি কোন আকর্ষণ নেই। আমি দুনিয়াতে একজন পথচারী ছাড়া আর কিছুই নই। যে পথচারী একটা গাছের ছায়ায় আশ্রয় নিয়ে একটু পরে সেটা ছেড়ে চলে যায়।’ (তিরমীজি : ২৩৭৭)।\nজীবনের সফলতা ও জান্নাত পেতে হলে তার আদর্শের পূর্ণ অনুসারী হতে হবে। ইরশাদ হচ্ছে, ‘যে আল্লাহ ও তাঁর রাসুলের আনুগত্য করল সে মহা সফলতা লাভ করল।’ (সূরা আহযাব : ৭১)। ‘যে ব্যক্তি আল্লাহ এবং তাঁর রাসুলের আনুগত্য করবে আল্লাহ তাকে এমন জান্নাতসমূহে প্রবেশ করাবেন যার তলদেশ দিয়ে নহরসমূহ প্রবাহমান। আর সেটিই প্রকৃত সফলতা।’ (সূরা নিসা : ১)। আবার তার আদর্শের অনুসারী না হলেও রয়েছে কঠোর শাস্তির হুশিয়ারী, ‘আর যে আল্লাহ এবং তার রাসুলের নাফরমানী করবে অবশ্যই তার শাস্তি হলো জাহান্নাম, সে সেখানে চিরকাল থাকবে।’ (সূরা জিন : ২৩)।\nCategories জীবনী Tags উন্নত জীবনের আদর্শ Post navigation


কোন রাশির পুরুষ কেমন? জ্যোতিষীর দৃষ্টিতে জেনে নিন | RupCare:: Bangladesh's First Style, Fashion, Beauty care, Skin care, Hair care, Celebs, Women, Health, Home Decor, Recipes Site\nনারীদের প্রিয় এবং প্রচলিত একটি উক্তি হলো, “সব পুরুষই এক!” কিন্তু আসলেই কি তাই? সব পুরুষকে একই দৃষ্টিতে দেখা যাবে না। তাদের সবার চরিত্রে রয়েছে বৈচিত্র্য। আর সব পুরুষের মন যে এক নয়, তা বলাই বাহুল্য। পুরুষ বলেই যে তার মাঝে রহস্য থাকবে না, এমনটা চিন্তা করবেন না মোটেই। কিন্তু কি করে জানবেন একজন পুরুষ কি চিন্তা করছে? আপনার প্রতি তার আচরণ কেমন হতে পারে, সেটাই বা জানবেন কি করে? জানার উপায় হলো তার রাশি।\nপ্রতিটি মানুষের ব্যক্তিত্ব আলাদা। কিন্তু রাশির ওপর ভিত্তি করে একজন মানুষের ব্যক্তিত্বে দেখা যেতে পারে বিশেষ কিছু বৈশিষ্ট্য। এই বৈশিষ্ট্য আবার লিঙ্গ ভেদে আলাদা হয়। যেমন মেষ রাশির নারী যে কাজটি করবে, একই রাশির পুরুষ হয়তো সেই কাজটি করবে না। এই মূলনীতির ওপর ভিত্তি করে দেখে নিন কোন রাশির পুরুষ কেমন ব্যক্তিত্বের অধিকারী হয়ে থাকেন।\nমেষ রাশির পুরুষের মাঝে ধৈর্য একটু কমই দেখা যায়। ব্যক্তিগত জীবন হোক আর কর্মজীবন হোক, যে কোনও কাজের চ্যালেঞ্জ গ্রহণ করতে পারেন তারা। আর যে কোনও রকমের প্রতিযোগিতায় অংশ নেওয়া (এবং তাতে জয় পাওয়া) তার জন্য নিত্যদিনের ব্যাপার। নিপাট নম্র-ভদ্র ভালোমানুষি করার মাঝে নেই তিনি। নিজের বিবেচনা অনুযায়ী, নিজের মর্জি মতো চলতে তিনি ভালবাসেন। তাকে ঘিরে একটা প্রচ্ছন্ন বিপদের আভা টের পাওয়া যায়, যেটা অনেক নারীর কছেই আকর্ষণীয়। “খারাপ ছেলে” ভাবটা নিজের মাঝে ফুটিয়ে তুলতে সিদ্ধহস্ত তিনি আর এর জন্যেও নারীরা আকৃষ্ট হয় তার প্রতি।\nচমৎকার কথার জাল বুনে আপনাকে তাক লাগিয়ে দেবেন মিথুন রাশির পুরুষ। আর এই কথা কিন্তু অযথা গালগপ্পো নয়। একটু মন দিয়ে শুনলেই তার মাঝে বুদ্ধির ঝিলিক দেখতে পাবেন আপনি। সে কখনোই আপনাকে বোর করবে না। তার মাঝে কখনো দেখতে পাবেন একেবারেই সহজ সরল মনের প্রকাশ, কখনো আবার তার মাঝে থেকে উকি দেবে খুব উঁচুদরের মানসিকতা। তিনি যে কোনও ভালো খারাপ উভয় দিক দেখতে পারদর্শী। তিনি অনেক বিষয় নিয়ে কথা বলতে পারেন বটে। তবে মুদ্রার ওপিঠে রয়েছে একটু ভুলোমনা মানুষ, যে কিনা সহজে সিদ্ধান্ত নিতে পারেন না। তার মেজাজও পরিবর্তন হয় খুব দ্রুতই। সামাজিক এবং বহুরূপী এই পুরুষের রয়েছে যে কোনও সমস্যা সমাধানের দুর্লভ বৈশিষ্ট্য।\nএকটু লাজুক এবং রহস্যময় কর্কট পুরুষ। তার চরিত্র চাঁদের দ্বারা প্রভাবিত। প্রথম দেখায় খুব চুপচাপ মনে হতে পারে তাকে। কিন্তু তার কাছাকাছি আসতে পারলে তবেই নিজের খোলস থেকে বের হবেন তিনি এবং আপনি অবাক হয়ে আবিষ্কার করবেন তিনি কত চমৎকার একজন মানুষ। কিন্তু যতই নম্র হন না কেন, কর্কট পুরুষকে জোর করে কোনও কিছু করানো যাবে না, হিতে বিপরীত হবে তাতে। অনেক রকম অনুভূতি দেখা যায় তার মাঝে। তিনি মাঝে মাঝে হয়ে উঠতে পারেন একটু মারমুখী, কিন্তু সেটা নিজের আত্মরক্ষার জন্যই। কষ্ট পেলে নিজেকে গুটিয়ে নেন তিনি। কিন্তু তার দেয়ালের পেছনে রয়েছে নিখাদ একজন ভদ্রলোক। তারা পরিবারের প্রতি অনুগত হয়ে থাকেন এবং তাদের লক্ষ্য থাকে পরিবারের সুখের প্রতি। অনেক সময় তাদের মাঝে অন্যদের মন বুঝে ফেলার ক্ষমতা লক্ষ্য করা যায়।\nসিংহ রাশির কোনও পুরুষের আগমন আগে থেকেই টের পেয়ে যাবেন আপনি। তারা নিজেদের উপস্থিত জানান দিতে ভালোবাসে, সেটা হাঁকডাকের মাধ্যমেই হোক বা অন্য কোনও উপায়েই হোক। তাকে ঘিরে থাকে শক্তিশালী, উষ্ণ একটি আভা। জন্মগতভাবেই তিনি নেতৃত্ব দিতে পারদর্শী। অন্যদের সাথে মিলেমিশে কাজ করতে তিনি ভালবাসেন। তিনি নিজের বন্ধুমহলে সুপরিচিত এবং বেশ গুরুত্বপূর্ণ হয়ে থাকেন বটে। তবে তিনি একটু একগুঁয়ে হয়ে থাকেন। অন্যদের পরামর্শ না শুনে নিজেই ঠিক করে ফেলেন কি করা উচিৎ। সবার মনোযোগের মধ্যমণি হয়ে থাকতে ভালবাসেন তিনি। তিনি একটু মেজাজি হয়ে থাকেন বটে, তবে যত গর্জে তত বর্ষে না। সবকিছুর নিচে সিংহ পুরুষ আসলে বেড়ালের মতোই আদুরে এবং তার সাথে একটু মিষ্টি আচরণ করলে তিনিও থাকবেন একেবারে খোশ মেজাজে।\nকন্যা রাশির নারী যেমন একেবারে তুলতুলে নারী নয়, তেমনি এই রাশির পুরুষকে মেয়েলি ভাবলেও ভুল করবেন। তিনি হয়ে থাকেন কঠোর পরিশ্রমী এবং তার ওপরে দেওয়া কাজের শেষ দেখেই ছারেন তিনি। যে কোনও কাজ নিখুঁত করে করতেও তার তুলনা নেই। খুঁটিনাটি বিষয়েও তার পূর্ণ মনোযোগ থাকে। অন্যকে সাহায্য করতেও তিনি সিদ্ধহস্ত। কন্যা রাশির পুরুষ হয়ে থাকেন সুবিচারি এবং ন্যায়পরায়ন। ভদ্রতা এবং নিষ্পাপতার মতো দুর্লভ গুণ দেখা যায় তার মাঝে। তবে তিনি হয়ে থাকেন একটু ছটফটে। মাঝে মাঝে নিজের আত্মবিশ্বাস হারিয়ে ফেলেন তিনি, কিন্তু তার কাজের মধ্য দিয়েই আবার সেই আত্মবিশ্বাস ফিরে পান নতুন করে।\nশুধু নিজের জন্য নয়, বরং অন্য সবার জন্য সবসময় চিন্তা করে থাকেন তুলা রাশির পুরুষ। সবাইকেই খুশি রাখতে চান তিনি। তিনি হয়ে থাকেন শান্তিপ্রিয় এবং সবার মাঝে সম্প্রীতি বজায় রাখতে চেষ্টা করেন। সবদিক চিন্তা করার কারণে তিনি দ্রুত কোনও সিদ্ধান্ত নিতে পারেন না। কিন্তু যখন তিনি সিদ্ধাত নিয়ে ফেলেন তবে সেটা মেনে চলাই উত্তম। যে কোনও পরামর্শের জন্য তুলা রাশির বন্ধুটির সাহায্য নিতে পারেন আপনি। তিনি কোনও রকমের পক্ষপাতিত্ব দেখাবেন না। তুলা রাশির পুরুষের অন্যতম একটি বৈশিষ্ট্য হলো, তিনি সৌন্দর্য পছন্দ করেন। সুন্দর কোনও বস্তু, ঝকঝকে নতুন একটি গাড়ি বা নতুন মডেলের ফোন- এ সবই তার পছন্দ। সুন্দর মানুষও তিনি ভালবাসেন। আরও ভালবাসেন সাহিত্য। সভ্য ও রুচিশীল পুরুষের সব গুণই আপনি খুঁজে পাবেন তার মাঝে।\nবৃশ্চিক পুরুষ নিজের ভাগ্য নিজে গড়ে নেওয়ায় বিশ্বাসী। তিনি নিজের জীবনটাও পরিচালনা করে চলেন নিজের নিয়মে। যুদ্ধে একবার হেরে গেলেও তিনি চেষ্টা করে যান বারবার। স্বাধীনচেতা, নির্ভীক, কঠোর পরিশ্রমী এবং উচ্চাকাঙ্ক্ষী এই পুরুষ সহজেই জীবনে এগিয়ে যেতে পারেন। নিজের জীবনের ব্যাপারে অন্য কাউকে জানাতে পছন্দ করেন না তিনি, পছন্দ করেন প্রাইভেসি। খুব দ্রুত তার কাছের মানুষ হয়ে যাবার আশা বা চেষ্টা কোনটাই করবেন না। তিনি এমন এক পুরুষ যাকে পোষ মানানো যায় না। বেশ মেজাজি হয়ে থাকেন তারা, কষ্ট পেলে তার স্মৃতি মনে রাখেন বহুদিন। কিন্তু সময় নিয়ে তাকে জানার চেষ্টা করলে দেখতে পাবেন, আপনার জীবনের সবচাইতে স্পর্শকাতর এবং জ্ঞানী মানুষটি সম্ভবত তিনিই।\nপ্রথম দেখায় আন্তরিক মনে হবে কুম্ভ রাশির পুরুষকে। কিন্তু তাতে মনে করবেন না তিনি একেবারেই নরম-সরম। তার হাসিখুশি মুখের পেছনে কাজ করছে প্রখর বুদ্ধিমত্তা। নিজের পক্ষে যতটা সম্ভব, পৃথিবীতে ততটাই ভালো কজ করে রেখে যেতে চান তিনি, আর সেটা করেনও সৃজনশীলতার মধ্য দিয়ে। অদ্ভুত কিছু অভ্যাস থাকতে পারে তাদের। জলের মতোই পরিবর্তনশীল তাদের প্রকৃতি। কখনো হয়ে থাকেন অসম্ভব রকমের একগুঁয়ে। কুম্ভ পুরুষের অনেক বন্ধু থাকতে পারে। কিন্তু তার মানে এই নয় যে তিনি খুব খোলামেলা। বেশিরভাগ সময়েই বন্ধুরা ঠিক জানেন না তিনি আসলে কেমন। তার অনুভূতি হতে পারে লুকানো, তার প্রতিক্রিয়া জটিল। তার একেবারে কাছের মানুষ হয়ে ওঠা খুবই কঠিন, এবং তা করতে পারলে নিজেকে ভাগ্যবান মনে করে নেবেন।\nমীন রাশির পুরুষের মাঝে অন্যান্য রাশির বৈশিষ্ট্যের মিশ্রণ দেখা যায়। পৃথিবীর দিকে খুব বেশি নজর থাকে না তার। তার মানে এই, যে তিনি সবকিছুর অন্তর্নিহিত দিকের প্রতি বেশি খেয়াল করেন। আত্মিক চিন্তাভাবনা করে থাকেন প্রায়শই। মীন পুরুষের সাথে কথা বলার সময় আপনার মনে হতে পারে আপনি দুইজন আলাদা মানুষের সাথে কথা বলছেন। অথব এমন একজন আছে আপনার সামনে যার মন পড়ে আছে দুইটি আলাদা জগতে। মুহূর্তেই গোল্ডফিশ আবার মুহূর্তেই হাঙ্গর হয়ে উঠতে পারেন তিনি! বাইরে থেকে তাকে শান্ত মনে হলেও ঠিক সেই মুহূর্তে হয়তো তার মাঝে চলছে তীব্র অনুভুতির খেলা। তাকে মনে হতে পারে রহস্যময়, কারণ তার মনে কি চলছে সেটা অনেক সময়েই অন্যদের জন্য, এমনকি তার নিজের জন্যেও দুর্বোধ্য। সাধারণত নিজেদের এই বিচিত্র সব অনুভূতি তারা প্রকাশ করে থাকেন শিল্প-সাহিত্যের মাধ্যমে এবং সৃজনশীলতার ক্ষেত্রে অন্যান্য রাশির চাইতে মীন পুরুষ বেশি সফল হয়ে থাকেন।\nhoroscope thoughts পুরুষ মনের জানালা রাশিফল\t2014-01-25\nTagged with: horoscope thoughts পুরুষ মনের জানালা রাশিফল\nPrevious: শরীর সুস্থ্য ও চাঙ্গা রাখতে রোজ কলা খান\nNext: ‘মিস আয়ারল্যান্ড’ খেতাব জিতলো বাংলাদেশের মেয়ে প্রিয়তি


জিল্লু ভাণ্ডারী খুন—৮ মামলা কাঁধে নিয়ে সাত বছর পালিয়ে ছিল সন্ত্রাসী কামাল\nআলোকিত প্রতিবেদক ৭ এপ্রিল ২০২২ ৩:৩৫ অপরাহ্ন\nরাঙ্গুনিয়ার আলোচিত ও চাঞ্চল্যকর জিল্লু ভান্ডারী হত্যা মামলার যাবজ্জীবন সাজাপ্রাপ্ত পলাতক ও শীর্ষ সন্ত্রাসী মো. কামালকে গ্রেপ্তার করেছে র‌্যাব। বুধবার (৬ এপ্রিল) সন্ধ্যায় খাগড়াছড়ি থানার কলেজপাড়া এলাকা থেকে তাকে গ্রেপ্তার করা হয়।\nবৃহস্পতিবার (৭ এপ্রিল) দুপুরে এ তথ্য নিশ্চিত করেন র‌্যাব-৭ এর সিনিয়র সহকারী পরিচালক (মিডিয়া) মো. নুরুল আবছার। গ্রেপ্তার মো. কামাল (৩২) রাঙ্গুনিয়া থানার গোদারপাড়া এলাকার আজিম ওরফে আজম্যা ওরফে আমিনুল হকের ছেলে।\nর‌্যাব সূত্রে জানা যায়, ২০১৫ সালের ২১ জানুয়ারি রাঙ্গুনিয়া রানীরহাট প্রাথমিক বিদ্যালয় গেইটের সামনে জিল্লু ভান্ডারীকে গুলি করে হত্যা করে পালিয়ে যায় সন্ত্রাসীরা। ঘটনার পর নিহতের ছোট ভাই মো. আজিম উদ্দিন বাদী হয়ে ৮ জনকে আসামি ও ৪-৫ জনকে অজ্ঞাত আসামি করে রাঙ্গুনিয়া থানায় হত্যা মামলা দায়ের করেন। চলতি বছরের ১৫ ফেব্রুয়ারি ২৩ জন সাক্ষীর সাক্ষ্যপ্রমাণে আদালত অভিযুক্ত দুই আসামিকে মৃত্যুদণ্ড ও ৬ আসামিকে যাবজ্জীবন কারাদণ্ড দেন।\nর‌্যাব-৭ এর সিনিয়র সহকারী পরিচালক (মিডিয়া) মো. নুরুল আবছার বলেন, রাঙ্গুনিয়ার চাঞ্চল্যকর জিল্লু ভান্ডারী হত্যা মামলার যাবজ্জীবন সাজাপ্রাপ্ত পলাতক আসামি ও শীর্ষ সন্ত্রাসী মো. কামালকে খাগড়াছড়ি থেকে গ্রেপ্তার করা হয়েছে। সে দীর্ঘদিন ধরে বিভিন্ন জায়গায় স্থান পরিবর্তন করে আত্মগোপনে ছিল।\nতিনি আরও বলেন, তার বিরুদ্ধে বিভিন্ন থানায় একাধিক মামলা রয়েছে। রাঙ্গুনিয়া থানায় ৬টি, নগরের কোতোয়ালী থানায় ১টি, খাগড়াছড়ি সদর থানায় ১টি মামলাসহ মোট ৮টি মামলা রয়েছে। আইনানুগ প্রক্রিয়া শেষে তাকে সংশ্লিষ্ট থানায় হস্তান্তর করা হয়েছে।


প্রকাশ: ২০১৭-১১-১৯ ৬:৫৫:৫২ পিএম || আপডেট: ২০১৭-১১-২০ ১০:৫৬:০৮ এএম\nজ্যেষ্ঠ প্রতিবেদক : পবিত্র ঈদে মিলাদুন্নবী (সা.) আগামী ২ ডিসেম্বর উদযাপিত হবে।\nরোববার বাংলাদেশের আকাশে ১৪৩৯ হিজরি সনের পবিত্র রবিউল আউয়াল মাসের চাঁদ দেখা যায়নি। ফলে সোমবার পবিত্র সফর মাস ৩০ দিন পূর্ণ হবে এবং মঙ্গলবার ২১ নভেম্বর মঙ্গলবার থেকে পবিত্র রবিউল আউয়াল মাস গণনা শুরু হবে। সে হিসেবে আগামী ২ ডিসেম্বর শনিবার সারা দেশে পবিত্র ঈদে মিলাদুন্নবী (সা.) উদযাপিত হবে।\nরাইজিংবিডি/ঢাকা/১৯ নভেম্বর ২০১৭/নঈমুদ্দীন/রফিক\nভারতে চিকিৎসা সমস্যা সমাধানে উদ্যোগের আশ্বাস\n‘দুঃশাসনের জন্য সরকারকে জবাবদিহি করতে হবে’


প্রতিক্রিয়ার আগে বুঝে নাও, তুমি পুরুষ, না মানুষ… – Women Chapter\nঅক্টোবর ৭, ২০১৬, ১২:১২ অপরাহ্ণ\nসাদিয়া নাসরিন: হ্যাঁ, তোমাকেই বলছি। যে তুমি আমার পিতা, স্বামী, প্রেমিক, সন্তান, বন্ধু, সহকর্মি, সহপাঠী। কিন্তু সমস্ত পরিচয় ছাপিয়ে উঠে তোমার লৈঙ্গিক পরিচয়। আমি যতোই তোমাকে মানুষ ভাবতে চাই, তুমি ততোই একটি লিঙ্গের ভেতর আটকে থাকো। আমি যতোই তোমাকে মুক্ত করতে চাই, চেতনে-অবচেতনে তুমি তত বেশী করে জড়িয়ে যাও পুরুষতন্ত্রের চিকন জালে। লিঙ্গ রাজনীতির ফাঁদ থেকে বের হয়ে আমি যতোই তোমাকে সমতার রাজনীতির কথা বলি, ততোই তোমার পুরুষতান্ত্রিক প্রতিক্রিয়া আমাকে বিপন্ন করে।\nনারীর প্রতি বঞ্চনা, বৈষম্য, নিপীড়ন আর নির্যাতনের প্রতিবাদে কথা বললে তুমি প্রতিক্রিয়াশীল আচরণ করো। তুমি খুব বিরক্ত হও যখন আমি পুরুষতন্ত্রের কাছে মাথা নত না করে, সহানুভূতি না চেয়ে নিজের অধিকার নিজেই দাবি করি। আমাকে তুমি নারীবাদী বলো। তুমি প্রচার করতে থাকো নারীবাদী মাত্রই পুরুষকে আক্রমণ করে। তুমি পৌরুষিক আক্রমণে তেড়ে আসতে আসতে বলো, নারীবাদী মানে ভুঁইফোড় চরিত্রহীন ঘর ভাঙ্গানি নারীর দল। তুমি বোকার মতো প্রশ্ন তুলো, “নারীবাদীরা কেন পুরুষের সাথে বাস করে পুরুষের সাথে কোন্দল করে?” ন্যাকামি করে তুমি এই প্রশ্নও করতে থাকো, “নারীবাদীরা পুরুষ নির্যাতন নিয়ে কথা বলে না কেন?”\nআমার নারীবাদ কেন তোমার শান্তি নষ্ট করে তার কারণ আমি জানি। নারীবাদ তোমার সহানুভুতি চায় না। ভিক্ষার ঝুলি নিয়ে তোমার কাছে অধিকার ভিক্ষা করে না। তুমি মহান পুরুষ দেখতে চাও, আমি নাকিকান্না কেঁদে পুরুষতন্ত্রের বিধাতার কাছে বঞ্চনার প্রতিকার চাইবো। তুমি মহানুভব আমার জন্য ছিঁটেফোটা সুযোগ (??) দিয়ে উদার বাদশা হবে।\nতুমি ভাবতে চাও, তুমি আমার জন্য সম্মান আর অধিকার এনে দেবে ওই ধর্মগ্রন্থের পাতা থেকে, আর আমি তোমার মালা জপে সে অধিকার ভোগ করবো। কিন্তু তোমার সে ইচ্ছেয় গুড়েবালি দিয়ে আমার লড়াই যখন আমি নিজে করি, তুমি ক্ষুদ্ধ হও, রাগ করো। তুমি চিৎকার করে বলতে থাক, আমি কেন তোমাকে প্রতিপক্ষ ভাবি? তুমি তো সাম্যবাদী (?) পুরুষ, তবে আমি কেন তোমার দিকে আঙ্গুল তুলি? আমি কেন তোমাকে অবিশ্বাস করি?\nএকটু থামো, উত্তর পাবে। পরবর্তি প্রতিক্রিয়ার আগে তুমি একবার আয়নার সামনে দাঁড়াও। নিজেকে দেখো। বদরুলকে দেখতে পাও নিজের ভেতর? সিমি, পূর্ণিমা, তনু, মহিমা, শাজনীন, ইয়াসমিন, সীমা…এবং প্রতিদিন ধর্ষিত হওয়া ওই নারীদের ধর্ষণ করে কারা? আট মিনিটের ভিডিও ছড়িয়ে পাশবিক উল্লাস যারা করেছে, যারা দেখেছে, এবং যারা ভিক্টিমকে ব্লেইম করেছে, তাদের ভেতর তুমি কি আছো? পরিমল কি তুমি নও? পহেলা বৈশাখে মেয়েদের বিবস্ত্র করোনি কি তুমিও? স্কুল কলেজের সামনে শিস্ বাজানো, টিজ করা ওই বখাটের দলে ছিলে না তুমি? দিনের পর দিন শরীরে-মনে যুদ্ধ করতে করতে হেরে গিয়ে নিজেকে হত্যা করে আকতার জাহানরা কার জন্য?\nযৌনপল্লিতে প্রতিরাতে কার হাত বদল হয় নারী? রাতের আঁধারে ফেলে আসা কার পৌরুষে ডাস্টবিনে কেঁদে উঠে নবজাতক? ভালোবাসার কথা বলে, কাজের কথা বলে নারী পাচার করে কারা? প্রেমিকার মুখে এসিড ছুঁড়ে মারা ওই প্রেমিক পুরুষ কি তুমি নও? চিনতে পারো রুমানা মঞ্জুরকে চিরতরে অন্ধ করে দেওয়া সাঈদকে? তোমার বাসার কাজের মেয়েটি কার বিকৃত যৌনতার শিকার হয়? শিশুদের যৌন নিপীড়ন করে কারা? নারীর পোশাক দেখে কামোত্তেজনা জাগে যে পুরুষের, সে কি তুমি নও? রাত-বিরাতে ইনবক্সে মেয়েদের উত্যক্ত করে কারা ওরা? আবার নির্যাতিত হওয়া নারীকেই দোষারোপ করে বেড়ায় কারা?\nনা না, তুমি তো এতো খারাপ না। তুমি ‘ওদের’ মতো নও। তুমি ধর্ষক নও, তুমি হত্যাকারি নও, তুমি নিপীড়কও নও। তবু আর একটু ভাবো। আরো একটু গভীরে। বোনের সম্পত্তি দিতে না চাওয়া ওই ভাইটি কি তুমি নও? অথবা, ব্ল্যাকমেইলিং করে বাসর ঘরেই দেনমোহর মাফ করিয়ে নেয়া সেই পুরুষ? আলাদা হয়ে যাওয়ার পর সন্তানের কাস্টডি মামলা চালিয়ে ‘মা’কে জীর্ণ-দীন করে দেওয়া সেই পুরুষ তো তুমিই! তোমার পাশের ডেস্কে কাজ করে তোমাকে টপকিয়ে যাওয়া নারী সহকর্মিটি কার নিপীড়নের শিকার হয়? তোমার যে মেয়ে বন্ধু নিজেকে বাঁধেনি কোন পুরুষের টাই এর নটে, তাকে নিয়ে আড়ালে অশ্লীল আপত্তিকর মন্তব্য কে করে? একলা নারীমাত্রই ‘গণিমতের মাল’ তুমিও কি ভাবোনা?\nআমি জানি, তুমি অনেক সচেতন। নারীকে সম্মান করো তুমি। কিন্তু তুমিও কি নিজেকে নারীর রক্ষক, বাহক ভাবো না? “বাজার দরের খোরপোষ” এর আধিপত্য আর সংসারে শান্তি(??) বজায় রাখার জন্য তোমার স্ত্রী’র চাকরি বা ব্যবসাটা ছেড়ে দিতে হয়নি? স্ত্রীকে শস্যক্ষেত্র মনে করে যখন খুশি চাষ করতে যাও না তুমি? স্ত্রী পেশাগত জীবনে উন্নতি করছে, অথচ তার চরিত্র নিয়ে সন্দেহ করোনি? রোজ ভোরে উঠে এবং অফিস থেকে ফিরে যখন স্ত্রী নামক প্রজাতিটি চুলা-বাচ্চা-স্বামী সামলাতে গিয়ে চোখে সর্ষে ফুল দেখে তখন সে সর্ষের তেলে মুড়ি খেতে চাওয়া প্রাণীটি কি তুমি নও?\nহয়েছে, অনেক ভেবেছো। এবার নিজেকে যাচাই করো। নিজের নিক্তি পাল্লায় মাপো নিজের অবস্থান। তুমি নিজেই বুঝে নাও, তুমি লিঙ্গ রাজনীতির তলায় পড়ে থাকা “পুরুষ”, নাকি পুরুষতন্ত্রকে জয় করা ‘মানুষ’।\nযদি তুমি নিজেকে খুঁজে পাও, একজন ‘মানুষ’ হিসেবে, তবে তোমাকে অভিবাদন বন্ধু! আমি জানি, নারী–পুরুষের বিভেদ ঘুচানোর এই লড়াইয়ে তুমিও আমার সহযোদ্ধা। যদি তুমি মানুষের অধিকারে বিশ্বাস করো, তবে তোমাকে আমি নারীর অধিকার প্রতিষ্ঠার একজন সৈনিক হিসেবেই জানি। যদি তুমি নারী নিপীড়নকারী না হও, তবে বিশ্বের যেকোনো প্রান্তে যেকোনো নারী নিপীড়নের প্রতিবাদ তোমার বিবমিষার কারণ হবে না।\nযদি তুমি হও, কেবলই পুরুষতন্ত্রের শিকার ‘পুরুষ’, তবে তোমার জন্য আমার দুই মিনিট নীরবতা আর সমবেদনা। আর যদি তুমি হও পুরুষতন্ত্রের প্রমোটর, তবে তুমি আমার প্রতিপক্ষ তো বটেই। তোমার সাথে লড়াই আমার লিঙ্গের নয়, যোগ্যতার। জন্মসূত্রে পাওয়া এক লিঙ্গের জোরে তুমি যতদিন নিজেকে প্রথম আর আমাকে দ্বিতীয় লিঙ্গ ভাবতে থাকবে, ততদিন ওই লিঙ্গ বিভেদকে চ্যালেঞ্জ করে তোমাকে মানুষ বানানোর লড়াই করে যাবো।\nএবার চলো মুখোমুখি দাঁড়াই। তুমি যতদিন পুরুষ হয়ে নারীকে শোষণ করবে,আমি মানুষ হয়েই তোমাকে মোকাবেলা করবো। তুমি যত নিয়ন্ত্রণ করবে আমাকে, তোমাকে তত বেশী করে স্বাধীনতা শেখাবো আমি। তুমি যতদিন নারীকে দমন করবে, ততদিন আমি তোমাকে মানুষের শক্তি দেখাবো। যতোবার তুমি নারীর বঞ্চনাকে উপহাস করবে, ততোবার আমি মানুষ হয়ে শাবল চালাবো পুরুষতন্ত্রের বুকে।\nঘর ভাঙবে? ভাঙ্গুক। ঘর ভেঙ্গে পুরুষ বের হয়ে মানুষ এসে ঢুকুক। ভেঙ্গে চুরে ধংসাবশেষ থেকে গড়ে উঠুক নতুন সভ্যতা। যেখানে তুমি লিঙ্গ রাজনীতির চোরাগলি চিনতে পারবে, মানুষের সভ্যতা গড়তে শিখবে। তোমার আমার সমতার পথ হবে সেদিন। একদিন সেইদিন আসবে। যেদিন লিঙ্গ তোমাকে নিয়ন্ত্রণ করবে না, তুমি লিঙ্গকে নিয়ন্ত্রণ করবে।\nসেদিন দেখা হবে বন্ধু!\nলেখক: প্রধান নির্বাহী, সংযোগ বাংলাদেশ\nTags: আন্দোলনে নারী, ইয়াসমিন, উইমেন চ্যাপ্টটার, তুমি পুরুষ, না মানুষ..., নারী নির্যাতন, পহেলা বৈশাখে নারীকে বিবস্ত্র করা, পূর্ণিমা, প্রতিক্রিয়ার আগে বুঝে নাও, মহিমা, লৈঙ্গিক বৈষম্য, শাজনীন, সাদিয়া নাসরিন, সিমি


লাল-সবুজের থিম নেই টাইগারদের জার্সিতে\nএপ্রিল ২৯, ২০১৯ | ৯:৩৩ অপরাহ্ণ\nঢাকা: বাংলাদেশ মানেই লাল-সবুজ। জাতীয় ক্রিকেট দলের জার্সিতেও সেই লাল-সবুজের ছোঁয়া মাতিয়েছে ক্রিকেটপ্রেমীদের। কিন্তু আসছে ক্রিকেট বিশ্বকাপের জার্সিতে কি না সেই লাল-সবুজের থিমই নেই! সবুজ জার্সিতে বুকের ওপর বড় বড় করে বাংলাদেশ লেখা থাকলেও সেটা সাদা রঙে। কোথাও নেই লালের এতটুকু ছোঁয়া। আর সে কারণেই এই জার্সি নিয়ে তুমুল সমালোচনায় মেতেছে টাইগার ভক্তরা। সামাজিক যোগাযোগ মাধ্যমে রীতিমতো জার্সি বাতিলের দাবিতে সোচ্চার তারা।\nকিন্তু টাইগার জার্সিতে কেন নেই লাল-সবুজের থিম? জার্সির প্রস্তুতকারী প্রতিষ্ঠান বলছে, ক্রিকেটের সর্বোচ্চ নিয়ন্ত্রক সংস্থা আইসিসি’র গাইডলাইনের পরিপন্থি হওয়ার কারণেই লালের ছোঁয়া রাখা যায়নি জার্সিতে।\nসোমবার (২৯ এপ্রিল) সারাবাংলাকে এ তথ্য দিলেন টাইগারদের জার্সি প্রস্তুতের দায়িত্বে থাকা স্পোর্টস অ্যান্ড স্পোর্টেজের কর্ণধার মেহতাবউদ্দিন আনোয়ার আহমেদ সেন্টু।\nতিনি বলেন,‘জার্সিতে সবুজের মধ্যে বাংলাদেশ লেখা ও জার্সি নম্বর লাল ছিল। কিন্তু আইসিসিকে পাঠানোর পরে তারা লেখাগুলো সাদা করে দিতে বলেছে। জার্সিতে লাল ছিল না, এটা ভুল কথা। সবারই মাথায় ছিল লাল। মূলত আইসিসি বাংলাদেশের নাম ও জার্সি নম্বর সাদা করতে বলায় লাল রঙ অনুপস্থিত।’\nতবে জার্সির ছবি ছড়িয়ে পড়ার সঙ্গে সঙ্গে সমালোচনার ঝড় ওঠে অনলাইনে-অফলাইনে। ক্রিকেটপ্রেমীদের ক্ষোভ, জাতীয় পতাকার যে চিরচেনা লাল-সবুজ, তার অনুপস্থিতি এই জার্সিকে অচেনা করে তুলেছে। কেউ কেউ তো জার্সিকে পাকিস্তানের জার্সির সঙ্গে সাদৃশ্যপূর্ণ বলে মত দিচ্ছেন। এই জার্সি বাতিল করে নতুন ডিজাইনের জার্সি তৈরির দাবি জানিয়েছেন তারা।\nঢাকা বিশ্ববিদ্যালয়ের (ঢাবি) আইন অনুষদের শিক্ষার্থী ওয়াহিদুল ইসলাম নাহিদ সারাবাংলাকে বলেন, এমন জার্সি পরে আগে কখনো বাংলাদেশ খেলেছে বলে মনে পড়ছে না। এটা ঠিক বাংলাদেশের জার্সি মনে হচ্ছে না! মনে হচ্ছে প্রতিবেশী কোনো দেশের জার্সির সঙ্গে মিল রেখে এ জার্সির নকশা করা হয়েছে। বাংলাদেশ দলের বড় একজন ভক্ত হিসেবে আমি বলব, যেকোনো মূল্যে জার্সির নকশা বদল করা হোক। টাইগারদের আমরা ঐতিহ্যের পোশাকে দেখতে চাই।’\nঢাবি ইংরেজি বিভাগের শিক্ষার্থী তন্বী বলেন, ‘এই জার্সি মাশরাফি-সাকিব-তামিমকে মানাবে না। প্রতিটি দলের পোশাকের একটি নিজস্ব ধরন আছে। আমরা যদি সেটা বুঝতে না পারি, তাহলে ধীরে ধীরে দলটি স্বকীয়তা হারাবে। অস্ট্রেলিয়ার যেমন ব্যাগি গ্রিন বা নিউজিল্যান্ডের ব্ল্যাক ক্যাপ রয়েছে, বিসিবির কাছে অনুরোধ, তারা যেন বাংলাদেশ ক্রিকেট দলের তেমন নিজস্ব একটি স্টাইল তৈরি করে দেয়।’\nপ্রকাশক ও অনলাইন অ্যাকটিভিস্ট রবীন আহসান তার ফেসবুকে লিখেছেন, ‘এ আমার দেশের জার্সি নয়! এই পতাকা আমার নয়! জার্সি বাতিলের ঘোষণা চাই ৪৮ ঘণ্টার মধ্যে।’\nশাহানা হুদা লিখেছেন, এ জার্সি যে আমাদের নয়, হতে পারে না, সে কথা আমাদের বলতে হচ্ছে কেন? যারা এটা পরে ছবি তুলেছে, যারা এটা পরে বিশ্বকাপ খেলতে যাবে, তাদের কি কোনো বোধ কাজ করছে না? তারা কি এটা না পারার কথা বলতে পারেনি? তারা পারুক না পারুক, আমরা এই পাকি জার্সি বাতিলের ঘোষণা চাই।’\nশহিদকন্যা শাওন মাহমুদ ফেসবুকে জার্সি পরিহিত খেলোয়াড়দের ফটোসেশনের ছবি আপলোড করে লিখেছেন, ‘বাংলাদেশ দলের জার্সি। সব কথা আমাদের বলে দিতে হবে কেন! যারা গায়ে চড়িয়ে ছবি তুলেছে, তাদের মাথায় কেন আমাদের কথাগুলো ফিরে ফিরে আসে না!’\nব্লগার ও অনলাইন অ্যাকটিভিস্ট আরিফ জেবতিক ফেসবুক স্ট্যাটাসে লিখেছেন, ‘বাংলাদেশের এই জার্সি যে বরাহ শাবকের পালেরা অ্যাপ্রুভ করেছে, এদের সবাইকে স্টেডিয়ামের মাঝখানে দাঁড় করিয়ে চাবকানো উচিত। পাকিস্তানি জাতীয় পতাকার সবুজ-সাদা কম্বিনেশনে বাংলাদেশের জার্সি বানিয়েছে। বাংলাদেশের পতাকার লালের কোনো চিহ্নই নেই। পাকিস্তানি প্রেতাত্মা, পাকিস্তানে ফিরে যা।’\nTags: জাতীয় ক্রিকেট দলের জার্সি, জার্সি, টাইগারদের জার্সি, বিশ্বকাপ ক্রিকেট দলের জার্সি, বিশ্বকাপ জার্সি


৭০ বছরেও মঞ্চ কাঁপিয়ে চলেছেন ক্লিফ রিচার্ড | সমাজ সংস্কৃতি | DW | 14.10.2010\n৭০ বছরেও মঞ্চ কাঁপিয়ে চলেছেন ক্লিফ রিচার্ড\nলন্ডনের রয়াল অ্যালবার্ট হলে আজ উপস্থিত থাকবেন না বিশ্বখ্যাত পপ সংগীত তারকা ক্লিফ রিচার্ড৷ না, এর পিছনে উদ্বেগের কোনো কারণ নেই৷ বৃহস্পতিবার, ৭০ বছর পূর্ণ করার পরও বেশ ভালোই আছেন এই ব্রিটিশ ‘রকার’৷\nআজ আর কাজ নয়৷ আজ তাঁর ছুটি৷ খুব ঘটা করে না হলেও, নিজ পরিবার এবং কিছু বন্ধু-বান্ধবের সঙ্গে নিজের জন্মদিনটি পালন করতে চান রক সংগীতের এই উজ্জ্বল নক্ষত্র৷ ব্রিটেনের আইটিভি টেলিভিশন চ্যানেলকে তিনি নিজেই জানালেন, ‘‘না, এবার কোনো রকম হৈচৈ নয়, ‘ফ্যামিলি'র সঙ্গে শান্তিতেই পালন করতে চাই দিনটি৷ খেতে চাই ‘ইন্ডিয়ান কারি'৷ হবে না ? ব্রিটেনের এই ‘এলভিস প্রেসলি'র জন্ম যে ভারতের লক্ষ্ণৌ শহরে, ১৯৪০ সালে৷ অথচ, ক্লিফ রিচার্ড বললে কিন্তু তখন তাঁকে কেউ চিনতো না৷ সে সময় তাঁর নাম ছিল ‘হ্যারি রজার ওয়েব'৷\nসে যাই হোক, এই ৭০তম জন্মদিন পালনের জন্যই আজ রিচার্ডের এই স্বেচ্ছা নির্বাসন – তবে মাত্র একদিনের জন্য৷ শুক্রবার, অর্থাৎ আবার আগামীকাল থেকে সেই রয়াল অ্যালবার্ট হলেই পাওয়া যাবে ক্লিফ রিচার্ডকে৷ সত্যি, ধন্য অধ্যবসায়৷ কম তো নয় ! দীর্ঘ ৫২ বছরের সংগীত জীবনে ২৫০ মিলিয়নেরও বেশি রেকর্ড বিক্রি করেছেন স্যার রিচার্ড৷ আর এরপরেও কিন্তু তিনি থেমে নেই৷ নিয়মিত সংগীত চর্চা করছেন, অংশ নিচ্ছেন একটার পর একটা শো'য়ে৷\nতাই এই ৭০ বছর বয়সেও তাঁকে সেই ‘পিটার প্যান' নামে ডাকা যায়, সহজেই৷ তারুণ্যভরা রূপ আর সপ্রতিভ উপস্থাপনার জন্য এই নামেই যে একদিন বিখ্যাত হয়েছিলেন ক্লিফ রিচার্ড৷ ব্রিটেন তো বটেই, একসময় অস্ট্রেলিয়া, দক্ষিণ এশিয়া, জাপান, দক্ষিণ আফ্রিকা, ক্যানাডা এবং ইউরোপেও ছিল তাঁর অগুন্তি গুণমুগ্ধ ‘ফ্যান'৷ শুধু তাই নয়, ‘মুভ ইট', ‘লিভিং ডল', ‘দ্য ইয়াং ওয়ান্স', ‘সামার হলিডে', ‘কনগ্রাচুলেশন্স', ‘ডেভিল ওম্যান', ‘উই ডোন্ট টক এনিমোর' অথবা ‘সেভিয়ার্স ডে'র মতো হিটগুলি ১৯৯৫ সালে তাঁকে এনে দিয়েছিল ‘নাইট' উপাধি৷ শুরু হয়েছিল ‘রক এন রোলের' বাঁধ ভাঙা জোয়ার৷\nক্লিফ রিচার্ড সম্পর্কে আরো জানতে চাইলে ক্লিক করুন এইখানে\nকি-ওয়ার্ডস ক্লিফ রিচার্ড, ‘পিটার প্যান', ‘নাইট' ‘মুভ ইট', ‘লিভিং ডল', ‘দ্য ইয়াং ওয়ান্স', ‘সামার হলিডে', ‘কনগ্রাচুলেশন্স', ‘ডেভিল ওম্যান', ‘উই ডোন্ট টক এনিমোর' ‘সেভিয়ার্স ডে'


ফিনল্যান্ডের পথে প্রধানমন্ত্রী | ডেইলীসুরমা.কম\nসৌদি আরব সফর থেকে ফিনল্যান্ডের উদ্দেশে রওনা হয়েছেন প্রধানমন্ত্রী শেখ হাসিনা। রোববার দিবাগত মধ্যরাত ১টা ২৫ মিনিটে জেদ্দার বাদশা আব্দুল আজিজ আন্তর্জাতিক বিমানবন্দর হতে লুফথানসা এয়ারের এলএইচ-৬৫৩ ফ্লাইটে করে ফিনল্যান্ডের হেলসিম্কি উদ্দেশে রওনা হন।\nএর আগে তিনি মদিনায় মহানবী হযরত মুহম্মদ (স.)-এর রওজা জিয়ারত করেন এবং মক্কায় পবিত্র ওমরাহ পালন করেন।\nশনিবার রাতে তিনি প্রথমে পবিত্র কাবা তাওয়াফ করেন এবং এর পর সাফা ও মারওয়ায় মধ্যে সাঈ করে ওমরাহর আনুষ্ঠানিকতা সম্পন্ন করেন। এ সময় প্রধানমন্ত্রী দেশবাসীর কল্যাণ কামনার পাশাপাশি মুসলিম উম্মাহর অব্যাহত শান্তি, সমৃদ্ধি ও অগ্রগতি কামনা করেন।\nজাতির পিতা বঙ্গবন্ধু শেখ মুজিবুর রহমানের ছোট মেয়ে শেখ রেহানা ও প্রধানমন্ত্রীর অন্য সফরসঙ্গীরাও ওমরাহ পালন করেন।\nপ্রধানমন্ত্রী জাপানে চার দিনের সফর শেষে সৌদি বাদশাহর আমন্ত্রণে অর্গানাইজেশন অব ইসলামিক কো-অপারেশনের (ওআইসি) ১৪তম শীর্ষ সম্মেলনে যোগ দিতে ৩১ মে সৌদি আরবে পৌঁছান। সৌদি আরব সফরের দ্বিতীয় দিন শনিবার মক্কায় ওআইসির ১৪তম সম্মেলনে এশিয়া গ্রুপের পক্ষে বক্তব্য দেন তিনি। সম্মেলনে অংশ নেয়ার পর রাতে তিনি ওমরাহ পালন করেন।\nসফরের তৃতীয় দিন রোববার সকাল ১০টা ৫ মিনিটে (স্থানীয় সময়) একটি বিশেষ ফ্লাইটে জেদ্দার কিং আবদুল আজিজ আন্তর্জাতিক বিমানবন্দর থেকে মদিনার উদ্দেশে রওনা হন তিনি। বেলা ১১টায় (স্থানীয় সময়) মদিনার প্রিন্স মোহাম্মদ বিন আবদুল আজিজ আন্তর্জাতিক বিমানবন্দরে পৌঁছান। বাদ জোহর তিনি মসজিদ-ই-নববীতে রাসুল হযরত মুহম্মদ (সা.)-এর রওজা মোবারক জিয়ারত করেন। এ সময় তিনি দেশবাসীর কল্যাণ কামনার পাশাপাশি মুসলিম উম্মাহর অব্যাহত শান্তি, সমৃদ্ধি ও অগ্রগতি কামনা করেন।\nজাপানের প্রধানমন্ত্রী শিনজো আবের সঙ্গে দ্বিপক্ষীয় বৈঠক এবং ফিউচার অব এশিয়া সম্মেলনে যোগ দিতে ২৮ মে ঢাকা থেকে টোকিও যান শেখ হাসিনা। জাপান সফর শেষে ওআইসি সম্মেলনে যোগ দিতে সৌদি আরব যান। সৌদি আরব সফর শেষে আজ (সামবার) ভোরে একটি বিশেষ ফ্লাইটে ফিনলান্ডের উদ্দেশে রওনা হবেন প্রধানমন্ত্রী। ফিনল্যান্ড সফর শেষে নয়াদিল্লি হয়ে ৮ জুন তার দেশে ফেরার কথা রয়েছে।


প্রকাশিত: ০১:৫৪ পিএম, ২৯ জুলাই ২০২১\nবাংলাদেশ অভ্যন্তরীণ নৌ-পরিবহন করপোরেশনের (বিআইডব্লিউটিসি) ‘ফেরি শাহজালাল’র পদ্মা সেতুর পিলারে ধাক্কা দেয়ার ঘটনায় এবার নৌপরিবহন মন্ত্রণালয় তদন্ত কমিটি গঠন করেছে।\nনৌপরিবহন মন্ত্রণালয়ের যুগ্মসচিব (উন্নয়ন) রফিকুল ইসলাম খানকে চার সদস্যবিশিষ্ট এই কমিটির আহ্বায়ক করা হয়েছে। বৃহস্পতিবার (২৯ জুলাই) নৌপরিবহন মন্ত্রণালয়ের সংবাদ বিজ্ঞপ্তিতে এ তথ্য জানানো হয়।\nকমিটিতে দুর্ঘটনার বিষয়টি সরেজমিনে অনুসন্ধান করে ১০ দিনের মধ্যে নৌপরিবহন সচিবের কাছে সুপারিশসহ প্রতিবেদন দাখিল করতে বলা হয়েছে।\nকমিটিতে সদস্য হিসেবে রয়েছেন- নৌপরিবহন অধিদফতরের ইঞ্জিনিয়ার অ্যান্ড শিপ সার্ভেয়ার মো. সিরাজুল ইসলাম, বিআইডব্লিউটিসির পরিচালক (অর্থ) শাহিনুর ভূইয়া এবং বিআইডব্লিউটিএ’র পরিচালক (নৌসংরক্ষণ ও পরিচালন) মো. শাহজাহান। কমিটি প্রয়োজনে এক বা একাধিক সদস্য অন্তর্ভুক্ত করতে পারবে বলে জানানো হয়েছে।\nকমিটিকে ফেরি ব্যবস্থাপনা উন্নয়ন সংক্রান্ত পর্যালোচনা; ফেরি নিরাপত্তা সংক্রান্ত পর্যালোচনা (ভেসেল ট্র্যাকিং সিস্টেম-ভিটিএস এবং রেডিও সিস্টেমের কার্যকারিতা পরীক্ষাসহ); ফেরি পরিচালনার ক্ষেত্রে স্ট্যান্ডার্ড অপারেটিং প্রসিডিউর (এসওপি) প্রণয়ণের জন্য বলা হয়েছে।\nএছাড়াও ফেরি মেরামত, ব্যবহৃত যন্ত্রাংশ ও ব্যয়ের কার্যকারিতা পরীক্ষা করা (অধিক পুরাতন/ব্যবহার অনুপযোগী ফেরিসমূহ স্ক্র্যাপ করা যায় কি-না সে বিষয়ে মতামত প্রদানসহ); ফেরির মাস্টার ও সংশ্লিষ্ট কর্মচারীদের যোগ্যতা, অভিজ্ঞতা এবং নিয়োগ প্রক্রিয়া পরীক্ষা করা; নিরাপদ ফেরি পরিচালনার জন্য দিক-নির্দেশনামূলক প্রতিবেদন প্রণয়ন করবে তদন্ত কমিটি।\nগত ২৩ জুলাই সকালে মাদারীপুরের বাংলাবাজার ঘাট থেকে মুন্সিগঞ্জের শিমুলিয়া ঘাটে আসার পথে রো রো ফেরি শাহজালালের পদ্মা সেতুর ১৭ নম্বর পিলারের সঙ্গে ধাক্কা লাগে। এতে ফেরির ২০ যাত্রী আহত হন।\nওই দিনই এই ঘটনা তদন্তের জন্য বিআইডব্লিউটিসির পরিচালক আশিকুজ্জামানকে আহ্বায়ক করে একটি তদন্ত কমিটি গঠন করা হয়। গত ২৫ জুলাই দুপুরে তদন্ত কমিটি বিআইডব্লিউটিসির চেয়ারম্যান সৈয়দ মো. তাজুল ইসলামের কাছে তদন্ত প্রতিবেদন জমা দেয়। নির্মাণাধীন পদ্মা সেতুর পিলারে ধাক্কা দেয়ার জন্য ফেরি শাহজালালের মাস্টার ও সুকানিকে দায়ী করেছে এই তদন্ত কমিটি। মাস্টার ও সুকানির ‘অদক্ষতা ও অসতর্কতা’য় এই দুর্ঘটনায় ঘটেছে বলে তদন্ত প্রতিবেদনে জানিয়েছে কমিটি।


জানুয়ারি ২, ২০২১ | changetv.press\nহোম ২০২১ জানুয়ারি ০২\nশীতার্তদের পাশে ‘স্বপ্ন তরুণ বন্ধুজোট’\nজানুয়ারি ২, ২০২১ স্টাফ রিপোর্টার\nউত্তরাঞ্চলের লালমনিরহাট জেলার সীমান্তবর্তী পাটগ্রাম উপজেলার শীতার্ত মানুষের জীবন এখন বেশ কঠিন হয়ে দাড়িয়েছে করোনার মধ্যে শীতের প্রকোপ দেখা দেওয়ায়। প্রতি বছর এ অঞ্চলে অনেক বয়স্ক ও শিশুর মৃত্যুর কারণ এই তীব্র শীতের প্রকোপ। অসহায় দরিদ্র মানুষদের জন্য প্রতিটি রাত যেন এক বেঁচে থাকার লড়াই। এসব অসহায় শীতার্ত মানুষের পাশে দাড়াতে পাটগ্রাম উপজেলার কয়েকজন স্বেচ্ছাসেবী...বিস্তারিত\nব্যারিস্টার মওদুদ গুরুতর অসুস্থ !\nবিএনপির স্থায়ী কমিটির সদস্য ব্যারিস্টার মওদুদ আহমদ গুরুতর অসুস্থ হয়ে হাসপাতালে ভর্তি হয়েছেন । গত বৃহস্পতিবার (৩১ ডিসেম্বর) দুপুরে তাকে রাজধানীর এভার কেয়ার হাসপাতালে ভর্তি করা হয়। তার ব্যক্তিগত সহকারী মমিনুর রহমান সুজন জানান, ব্যারিস্টার মওদুদ সিঙ্গাপুরের মাউন্ট এলিজাবেথ হাসপাতালের কার্ডিওলজিস্ট চার্লস তোহ এর প্রেসক্রিপশনের ওষুধ খাচ্ছিলেন। এর মধ্যে দেশের বেসরকারি হাসপাতাল এভারকেয়ারের কার্ডিওলজিস্ট শাহাবুদ্দিন...বিস্তারিত\nরোহিঙ্গা ইস্যু; মিয়ানমারের পক্ষে নেই আরও ৯টি দেশ\nরোহিঙ্গা ইস্যুতে মিয়ানমারের পক্ষ ছেড়েছে নয়টি দেশ। দেশগুলো হলো- ক্যামেরুন, ইকুয়েটরিয়াল গিনি, নামিবিয়া, কেনিয়া, পালাউ ও সলোমন দ্বীপপুঞ্জ। তবে মিয়ানমার, চীন, রাশিয়া, বেলারুশ, কম্বোডিয়া, লাওস, ফিলিপাইন, ভিয়েতনাম ও জিম্বাবুয়ে-এ ৯টি দেশ প্রস্তাবের বিপক্ষে ভোট দিয়েছে। ভারত, নেপাল, ভুটান, শ্রীলংকা, জাপানসহ ২৫টি দেশ ‘অ্যাবস্টেইন’ ভোট দিয়েছে। প্রস্তাবটি ১৩০-৯ ভোটে গৃহীত হয়েছে। এর আগে ২০১৯ সালে জাতিসংঘ...বিস্তারিত\nচীনারা পাকিস্তানি নারীদের বিয়ে করছে যে কারণে…\nএক সন্তান নীতির কারণে বেশ ভুগছে চীন। পুত্রসন্তানরা প্রাধান্য পাওয়ায় লিঙ্গ সংক্রান্ত যে পার্থক্য গড়ে উঠেছিল তা এখনও রয়ে গেছে। যদিও ওই নীতি এখন বাতিল হয়েছে। গত ডিসেম্বরের এক পরিসংখ্যান অনুযায়ী, চীনে বিবাহযোগ্য পুরুষের সংখ্যা বিবাহযোগ্য নারীদের তুলনায় তিন কোটি বেশি। অপরদিকে, দরিদ্র জীবন থেকে একটি ভালো জীবনের আশায় পাকিস্তানি নারীরাও ভিনদেশে বিয়ে করছে। দুই...বিস্তারিত\nভারত-বাংলাদেশের মধ্যে গোপন সুড়ঙ্গ !\nউপরে কাঁটাতারের বেড়া। সারাক্ষণ বিএসএফ টহল দিচ্ছে। নিচে সুড়ঙ্গ ধরে যাতায়াত চলছে ভারত ও বাংলাদেশের মধ্যে ! এক অপহরণকাণ্ডের তদন্তে নেমে এমনই সুড়ঙ্গের সন্ধান মিলল ভারতের আসামের করিমগঞ্জ জেলার বালিয়ায়। দুষ্কৃতিদের এই আন্তর্জাতিক যোগাযোগ ব্যবস্থায় বিস্মিত খোদ জেলা পুলিশের শীর্ষ কর্মকর্তারা। গত রবিবার নিলামবাজার থানার শিলুয়া গ্রামের বাসিন্দা দিলোয়ার হোসেনকে তুলে নিয়ে যায় এক দল...বিস্তারিত


ভিনধর্মের চাপে যুগলে আত্মঘাতী দম্পতি - hindu-muslim couple commit suicide in uttar pradesh to 'save' families from 'trouble' | Eisamay\nভিনধর্মের চাপে যুগলে আত্মঘাতী দম্পতি\nEiSamay.Com | Updated: 22 Mar 2017, 09:34:00 PM\nপুলিশ যদিও প্রথমে অনার কিলিং বলেই সন্দেহ করেছিল। পরে প্রত্যক্ষদর্শীদের সঙ্গে কথা বলে আত্মহত্যার ব্যাপারে নিশ্চিত হন।\nএই সময় ডিজিটাল ডেস্ক: ভিনধর্মে বিয়ে করে শেষ আত্মহত্যাই করলেন এক তরুণ দম্পতি। মাত্রই চার মাস হয়েছিল তাঁরা ঘর বেঁধেছিলেন! তাঁদের এই বিয়েকে কেন্দ্র করে দুই পরিবারের উপর চাপ আসতে পারে। এমন আশঙ্কাতেই যুগলে আত্মহত্যা করেছেন বলে জানা গিয়েছে।\nপুলিশ সূত্রে খবর, উত্তরপ্রদেশের শাহজাহানপুরের বাসিন্দা ফিরোজ আহমেদ (১৯) স্ত্রী গুনঝ শর্মা (১৮)-র মাথায় গুলি করে, পরে নিজেও আত্মহত্যা করেছেন।\nতদন্তে নেমে পুলিশ জানতে পারে, ফিরোজ ও গুনঝের বিয়েতে দুই পরিবারই খুশি ছিল না। ফলে, গত কয়েক মাসে এই দম্পতির উপর প্রচণ্ডরকম পারিবারিক চাপ তৈরি হয়। পুলিশকে দুই পরিবার জানায়, উত্তরপ্রদেশে সম্প্রতি রাজনৈতিক পালাবদলের পর, এই নবদম্পতি আরও বিপন্ন বোধ করে। ভিনধর্মে বিয়ের মাশুল দুই পরিবারকেই দিতে হতে পারে আশঙ্কা করে তাঁরা চরম সিদ্ধান্ত নিয়ে ফেলেন।\nফিরোজের এক আত্মীয় জানান, যুগলে যে এমন একটা কাণ্ড বাধাতে চলেছে, দিন দুয়েক আগেই মা-বাবাকে সেই ইঙ্গিত দিয়ে রেখেছিলেন ফিরোজ। ফিরোজ বলেছিলেন, 'তোমাদের সমস্যায় ফেলতে চাই না। তাই আমরা আত্মহত্যা করব।'\nপুলিশ যদিও প্রথমে অনার কিলিং বলেই সন্দেহ করেছিল। পরে প্রত্যক্ষদর্শীদের সঙ্গে কথা বলে আত্মহত্যার ব্যাপারে নিশ্চিত হন। তাঁরা পুলিশকে জানিয়েছেন, বান্তারা রেল স্টেশনের কাছে এসে এই নবদম্পতি পরস্পরকে জাপটে ধরেন। বাহুবন্ধনে আবদ্ধ থাকা অবস্থাতেই ফিরোজ স্ত্রীর মাথায় গুলি করে। মুহূর্তের মধ্যে নিজেও একই ভাবে আত্মহত্যা করেন।\nপুলিশ জানিয়েছে, পোস্টমর্টেমের পর দুই পরিবারের কেউ-ই মৃতদেহ নিতে রাজি হয়নি।\nদুবাইয়ের এই ভারতীয় ৫৫০০ বন্দিকে ছাড়িয়েছেন নিজের খরচে! পরের খবর\nUPcouple Hindu-Muslim couple Gunjha Sharma Feroz Ahmed Couple commit suicide\nWeb Title : hindu-muslim couple commit suicide in uttar pradesh to 'save' families from 'trouble'


বাবুর দুশ্চিন্তা আজাদ আর আজাদের বাঁধা কোন্দল! |\nHome টপ-লীড বাবুর দুশ্চিন্তা আজাদ আর আজাদের বাঁধা কোন্দল!\nনিউজ প্রাচ্যের ডান্ডি: আসন্ন একাদশ জাতীয় সংসদ নির্বাচনে নারায়ণগঞ্জ-২ (আড়াইহাজার) আসনে আওয়ামীলীগের শক্তিশালী প্রার্থী বর্তমান সাংসদ নজরুল ইসলাম বাবুর জন্য দুশ্চিন্তার কারন হয়ে দেখা দিয়েছেন বিএনপি’র উদিয়মান প্রার্থী নজরুল ইসলাম আজাদ।\nআড়াইহাজারবাসীর কাছে ক্রমেই জনপ্রিয় হয়ে উঠা আজাদকে ঠেকাতে তাই পরিকল্পনার ছক কষছেন সাংসদ বাবু। তবে বাবুর জন্য সুখবর হলো আড়াইহাজার বিএনপিতে চলমান কোন্দল। এ আসনে বিএনপি’র তিনজন প্রার্থীর মধ্যে একজনকে মনোনীত করার পর বাকী দুজন বা তাদের নেতাকর্মীরা তা মেনে নিবেন কিনা সেটার উপরই নির্ভর করছে নির্বাচনে বিএনপি’র সফলতা।\nসূত্রে প্রকাশ, নারায়ণগঞ্জের অত্যান্ত গুরুত্বপূর্ণ আসন আড়াইহাজার থেকে আওয়ামীলীগের টিকিটে টানা দুইবার সংসদ সদস্য নির্বাচিত হয়েছেন বাংলাদেশ ছাত্রলীগ কেন্দ্রীয় সংসদের সাবেক সাধারণ সম্পাদক নজরুল ইসলাম বাবু। বাংলাদেশ ছাত্রলীগের কেন্দ্রীয় সাধারণ সম্পাদক থাকা নজরুল ইসলাম বাবু ২০০৯ সালে আওয়ামীলীগের নৌকা প্রতীকে নির্বাচন করে এমপি নির্বাচিত হন। এরই ধারাবহিকতায় ২০১৪ সালের দশম জাতীয় সংসদ নির্বাচনে এ আসন থেকে বিনা প্রতিদ্বন্দিতায় এমপি নির্বাচিত হন। এমপি বাবুর গত প্রায় দশ বছরের আচরনে আড়াইহাজারের আওয়ামীলীগ নেতাকর্মীসহ সাধারণ মানুষ হতাশ হয়েছে। বাবুর বিরুদ্ধে ভূমি দস্যুতা, স্বজনপ্রিতি, দলীয় কোন্দল সৃষ্টিসহ একাধীক অভিযোগে লোকজন বাবুর কাছ থেকে সরে আসতে শুরু করে। এমনকি ওয়াজ মাহফিলে দাড়িয়ে মাওলানাদের সাথেও নজরুল ইসলাম বাবু দুর্ব্যবহার করেন। তাছাড়া গত ১০ বছরে আড়াইহাজারের তেমন কোন উন্নয়ন কাজও করতে পারেনি এমপি নজরুল ইসলাম বাবু। এলাকার রাস্তা ঘাট থেকে শুরু করে কোন অবকাঠামোগত উন্নয়ন হয়নি বাবুর সময়ে। আর তাই বাবুর দিক থেকে মুখ ফিরিয়ে নিতে শুরু করেছে উন্নয়নের স্বপ্ন দেখা আড়াইহাজারবাসী।\nকিন্তু সাংসদ বাবুর জনপ্রিয়তা হ্রাসের সুযোগ নিতে পারছেনা বিএনপি তাদের নেতাদের ব্যাক্তিগত কোন্দলের কারনে। আড়াইহাজার আসন থেকে বিএনপি’র মনোনয়নে এমপি হওয়া আতাউর রহমান আঙ্গুর এবারেও এ আসন থেকে ধানের শীষের প্রার্থী। কিন্তু বিগত ওয়ান ইলেভেনের সময় সংস্কারপন্থী হয়ে যাওয়ায় এবং গত প্রায় এক যুগ ক্ষমতার বাইরে থাকা বিএনপি’র আন্দোলন সংগ্রামে সক্রিয় অংশ গ্রহন না থাকায় তৃণমূল থেকে ক্রমেই বিচ্ছিন্ন হয়ে পরছেন তিনি। দলীয় চেয়ারপার্সণ বেগম খালেদা জিয়ার মুক্তির দাবীতে চলমান আন্দোলন সংগ্রামেও অনুপস্থিত। আর আন্দোলন সংগ্রামে মামলা হামলায় জর্জরিত নেতাকর্মীদের কোন খোঁজ খবরও নেননি এই সাবেক এমপি। ফলে নেতাকর্মীদের কাছ থেকে ক্রমেই দুরে গিয়েছেন তিনি।\nএ আসনে বিএনপি’র অপর দুই প্রার্থী হলেন কেন্দ্রীয় বিএনপি’র সহ আন্তর্জাতিক বিষয়ক সম্পাদক নজরুল ইসলাম আজাদ ও কেন্দ্রীয় বিএনপি’র ধর্ম বিষয়ক সম্পাদক প্রয়াত বদরুজ্জামান খসরুপুত্র আড়াইহাজার থানা বিএনপি’র ভারপ্রাপ্ত সভাপতি মাহমুদুর রহমান সুমন। এদের মধ্যে নজরুল ইসলাম আজাদ রাজপথে আন্দোলন সংগ্রামে সামনে থেকে নেতৃত্ব দিয়ে বিএনপি নেতাকর্মীদের মন জয় করতে সক্ষম হয়েছেন। তাছাড়া সরকার বিরোধী আন্দোলন সংগ্রামে পুলিশের হামলা মামলায় নির্যাতিত নেতাকর্মীদের আর্থিক সহযোগিতাসহ আইনগত সকল সাহায্য প্রদান করছেন আজাদ।\nঅপরদিকে কয়েক মাস পূর্বে আকষ্মিক মৃত্যুবরণ করেন আড়াইহাজার থানা বিএনপি’র সভাপতি বদরুজ্জামান খসরু। পিতার মৃত্যুর পর নেতাকর্মীদের নিয়ে রাজনীতিতে সরব হন খসরুপুত্র মাহমুদুর রহমান সুমন। প্রায়াত খসরুর জনপ্রিয়তাকে কাজে লাগিয়ে সুমনও চাইছেন এ আসনে দলীয় মনোনয়ন।\nআড়াইহাজার বিএনপি’র এই ত্রিমুখী দ্বন্দ তাই সাংসদ নজরুল ইসলাম বাবুর জন্য আশির্বাদ হিসেবে দেখা দিয়েছে। আর তাই দলের বিজয়ের স্বার্থে ধানের শীষের প্রতি আড়াইহাজার বিএনপি’র ঐক্য প্রতিষ্ঠা আবশ্যক। বিশেষ করে প্রার্থী চুড়ান্ত হওয়ার বাকী বাদ পরা দুই প্রার্থীর কর্মী সমর্থকরা তা মেনে নেয়ার উপরই নির্ভর করছে আড়াইহাজারে বিএনপি’র সফলতা।\nPrevious articleরূপগঞ্জের প্রার্থী নির্ধারনে চ্যালেঞ্জের মুখে বিএনপি\nNext articleশামীম বধে শাহ আলমের চাই গিয়াস!


কুমিল্লার কাউন্সিলর সোহেল হত্যা মামলার আরও দুই আসামি গ্রেপ্তার | NTV Online\n২৭ নভেম্বর, ২০২১, ২০:২৫\nআপডেট: ২৭ নভেম্বর, ২০২১, ২০:২৫\nকুমিল্লায় কাউন্সিলর সোহেল হত্যা মামলার ৬ নম্বর আসামি আশিকুর রহমান রকি ও ৭ নম্বর আসামি আলম মিয়া। ছবি : এনটিভি\nকুমিল্লায় ওয়ার্ড কাউন্সিলর সোহেলসহ জোড়া খুনের মামলায় দুই আসামিকে গ্রেপ্তার করেছে র‍্যাপিড অ্যাকশন ব্যাটালিয়ন (র‍্যাব)। গতকাল শুক্রবার রাতে লালমনিরহাট থেকে রকি ও আজ শনিবার দুপুরে কোতোয়ালি থানার বড়জালা এলাকা থেকে আলম মিয়াকে গ্রেপ্তার করেছে র‌্যাব।\nগ্রেপ্তারকৃতরা হলেন ৬ নম্বর আসামি মো. আশিকুর রহমান রকি (২৯) ও ৭ নম্বর আসামি মো. আলম মিয়া (৩০)।\nকুমিল্লা র‍্যাবের কমান্ডার মেজর নাজমুস সাকিব জানান, কাউন্সিলরসহ জোড়া খুনের মামলার আসামিদের ধরতে র‍্যার দেশব্যাপী গ্রেপ্তার অভিযান পরিচালনা করছে। এরই ধারাবাহিকতায় গতকাল শুক্রবার রাতে লালমনিরহাটের চণ্ডীবাজার এলাকা থেকে মামলার ৬ নম্বর আসামি আসিকুর রহমান রকিকে এবং আজ শনিবার দুপুরে একই মামলার ৭ নম্বর আসামি মো. আলম মিয়াকে কুমিল্লা সদর উপজেলার বড়জালা এলাকা থেকে গ্রেপ্তার করা হয়।\nএর আগে গত বৃহস্পতিবার দুপুরে এ মামলার ৪ নম্বর আসামি কুমিল্লা সিটি করপোরেশনের ১৬ নম্বর ওয়ার্ডের সুমনকে কুমিল্লা মেডিকেল কলেজ হাসপাতালের ইউরোলজি বিভাগে চিকিৎসাধীন অবস্থায় আটক করা হয়। আর গত বুধবার দুপুরে ৯ নম্বর আসামি মাসুমকে কুমিল্লা জেলা পুলিশ অভিযান চালিয়ে চান্দিনা বাসস্ট্যান্ড এলাকা থেকে গ্রেপ্তার করা হয়।\nগত সোমবার (২২ নভেম্বর) বিকেলে কুমিল্লা সিটি করপোরেশন এলাকায় অফিসে ঢুকে কাউন্সিলর সৈয়দ মোহাম্মদ সোহেল এবং তাঁর সহযোগীকে হরিপদ সাহাকে গুলি করে হত্যা করে দুর্বৃত্তরা। এ সময় আরও চারজন গুলিবিদ্ধ হন। তাঁদের হাসপাতালে ভর্তি করা হয়।\nএ ঘটনায় ২৩ নভেম্বর মঙ্গলবার রাতে ১১ জনের নাম উল্লেখসহ ২১ জনের বিরুদ্ধে হত্যা মামলা করে নিহত সোহেলের পরিবার।\nকাউন্সিলর সৈয়দ মোহাম্মদ সোহেল কুমিল্লা মহানগর আওয়ামী লীগের সদস্য এবং ১৩ নম্বর ওয়ার্ড আওয়ামী লীগের সভাপতি ছিলেন। তিনি কুমিল্লা সিটি করপোরেশনের প্যানেল মেয়রও ছিলেন। তাঁর বাড়ি নগরের সুজানগর এলাকায়। ২০১২ ও ২০১৭ সালে তিনি কাউন্সিলর পদে নির্বাচিত হন। দ্বিতীয় মেয়াদে তিনি প্যানেল মেয়র ছিলেন।\nকাউন্সিলর হত্যা গ্রেপ্তার


হঠাৎ বদলে যাওয়া অনন্ত জলিলের গল্প | নিউজ ইভেন্ট ২৪\nহঠাৎ বদলে যাওয়া অনন্ত জলিলের গল্প\n০২ আগস্ট ২০১৭,বুধবার, ০৯:৪৭\nএমনই বলছিলেন অনন্ত জলিলের ব্যক্তিগত সহকারি কায়সার আহমেদ বাবু। নিজের বেশ-ভূষায় এনেছেন আমূল পরিবর্তন।\nগত ২৯ জুলাই থেকে টানা তিনদিনের জন্য এ মসজিদে তাবলীগে জামাতে অংশ নিয়েছেন। সামাজিক যোগাযোগ মাধ্যমে ফেসবুকেও ইসলামি পোশাকে প্রোফাইল পিকচার পরিবর্তন করেছেন তিনি। প্রকাশ করেছেন মসজিদের ভেতর তারা নানা কর্মকাণ্ড। গত ২৯ জুলাই তিনি তাকওয়া মসজিদে শিশুদের সঙ্গে সময় কাটান। দুপুরের খাবার থেকে শুরু করে রাতের আহারও সারেন শিশুদের সঙ্গেই। এমন একটি ভিডিও প্রকাশ পেয়েছে তার ভেরিফায়েড ফেসবুক পেজে। কিন্তু কেন এই পরিবর্তন?\nঅনন্ত জলিলের ব্যক্তিগত সহকারি কায়সার আহমেদ বাবু বললেন, “বিগত দেড় বছর ধরেই ওনার মধ্যে এ ধরণের চেষ্টা দেখেছি আমরা। মূলত, গত ছয়মাস ধরেই তার মধ্যে আমরা ব্যাপক পরিবর্তন লক্ষ্য করছি। মূলত হজ্ব থেকে ফেরার পরই। তিনি এখন যেটা করছেন তা হলো, ব্যবসার পাশাপাশি মানুষকে ইসলামের দাওয়াত দেয়া, মানুষকে উদ্বুদ্ধ করা। এখন তিনি ধানমন্ডির তাকওয়া মসজিদের ইমামের তত্বাবধানে আছেন। সর্বশেষ গত তিনদিনও তিনি তাবলীগে ছিলেন। ”\nঢাকাই চলচ্চিত্র যখন দর্শক খরায় ভুগছিলো তখন অনন্ত জলিল নতুনত্বের চমক আর ব্যয়বহুল চলচ্চিত্র নির্মাণের মাধ্যমে হলমুখী করেছিলেন দর্শকদের। শাকিব খান ছাড়া যখন ঢালিউড অচল তখন হঠাৎ আবির্ভাব ঘটে অনন্তর। একের পর এক আলোচিত ও সমালোচিত চলচ্চিত্র প্রযোজনা ও নির্মাণ করে তিনি দর্শকের কেন্দ্রবিন্দুতে পৌঁছান।\n২০১০ থেকে এ পর্যন্ত চারটি চলচ্চিত্রের প্রযোজনা ও দুটি চলচ্চিত্র নির্মাণ করেছেন অনন্ত। সবকটিতেই নায়ক হিসেবে উপস্থিত ছিলেন তিনি। নিজেকে টমক্রুজের প্রতিদ্বন্দ্বীও ঘোষণা করেন এ নায়ক। তবে কি সাধের চলচ্চিত্র থেকে বিদায় নেবেন অনন্ত? এমন প্রশ্নই ঘুরপাক খাচ্ছে ভক্তদের মনে।\nঅনন্তর মুখপাত্র বাবু বললেন, “তার মানে এই নয়, তিনি চলচ্চিত্র ছেড়ে দেবেন। উনি আসলে যে ধরণের মুভিগুলো করেন তার মধ্যে কোনো না কোনো মেসেজ থাকে, পরের ছবিতেও তাই থাকছে। আগামী বছর আমরা আমাদের পরের ছবিটা শুরু করবো, এটাই এখন ওনার প্ল্যান। ”\n“তার প্রতিজ্ঞা ব্যবসায়ী হিসেবে চিত্রনায়ক হিসেবে তার যে দেশীয় ও আন্তর্জাতিক খ্যাতি তা দিয়েই তিনি ইসলাম প্রচারে ও সামাজিক কর্মকাণ্ডে মানুষের জন্য ভূমিকা রাখবেন। ” যোগ করেন বাবু।\nতিনি জানান, কিছুদিনের মধ্যেই সাতদিনের জন্য ইসলামের দাওয়াত নিয়ে দেশ ঘুরবেন অনন্ত জলিল। তবে, দিনক্ষণ এখনও ঠিক হয়নি। পেশাগত জীবনে গার্মেন্টস ব্যবসায়ী অনন্ত জলিল সামাজিক কর্মকাণ্ডের অংশ হিসেবে এ পর্যন্ত ৩টি এতিমখানা নির্মাণ করেছেন।\nমিরপুর ১০ এ বাইতুল আমান হাউজিং ও সাভার মধুমতি মডেল টাউনে আছে এতিমখানাগুলো। এ ছাড়াও সাভারের হেমায়েতপুরের ধল্লা গ্রামে সাড়ে ২৮ বিঘার উপর একটি বৃদ্ধাশ্রম নির্মাণের কাজ শুরু করেছেন অনন্ত জলিল। তিনি ঢাকার হেমায়েতপুরে অবস্থিত বায়তুস শাহ জামে মসজিদের নির্মাণকাজেও অবদান রাখেন। সূত্র : গ্লিটজ